
Credinţa poporului lui Dumnezeu 



Despre autor 

Erudiţia Episcopului Nicolae Velimirovici (1880-1956), unul dintre cei 
mai prolifici scriitori din istoria Bisericii Ortodoxe Sârbe, impresionează pe toţi 
cei ce intră în contact cu operele sale. In afară de cea mai înaltă educaţie posibilă 
pentru un preot, primită în Serbia înaintea primului război mondial, de-a lungul 
vieţii sale a susţinut doctorate la universităţi din întreaga lume: Berna (Elveţia), 
Oxford (Marea Britanie) şi Columbia (Statele Unite ale Americii). 

In ciuda vastităţii cunoştinţelor sale, Episcopul Nicolae nu a pierdut 
niciodată simplitatea copilărească a sufletului său de sârb, trăsătură care dă 
unicitate operelor sale. Ele ating inima, cugetul şi sufletul oricărei fiinţe umane 
însetată de Dumnezeu şi flămândă după cele ce au valoare în ochii eternităţii. 

Cufundat într-o iubire şi o umilinţă asemănătoare celor ale lui Hristos, dar 
temperat de încercările furtunoase şi de năpastele abătute asupra poporului sârb 
de-a lungul secolelor, colosala individualitate spirituală a episcopului Nicolae a 
dominat sfera spiritualităţii ortodoxe sârbe din secolul al XX-lea. Aşa cum scria 
în mod succint unul dintre discipolii s ăi înflăcăraţi, marele teolog şi dogmatist, 
arhimandritul Iustin Popovici: „Ce ne -a oferit nouă episcopul Nicolae şi ce 
înseamnă aceasta? El a continuat strădania ascetică a sfinţilor descendenţi din 
Nemanja, a sfinţilor călugări sârbi. A fost un apostol, un evanghelist, un 
luminător şi cel mai de seamă învăţător al poporului sârb de la sfântul Sava 
încoace. A mai fost şi martir. Episcopul Nicolae a redat viaţa monahismului 
nostru. Toţi călugării şi toate călugăriţele noastre de azi sunt copiii spirituali ai 
Sfântului Episcop Nicolae şi ai Sfântului Sava". 

Prefaţă 

5 

Crezul sau Vjeruju, cum este numit în Biserica Slavonă, este cea mai 
concisă şi mai exactă expresie existentă a doctrinei de bază a credinţei noastre 
ortodoxe. îl rostim la fiecare oficiere a Sfintei Liturghii, îl citim împreună cu 
rugăciunile noastre personale. Totuşi, câţi dintre noi s-au oprit o clipă pentru a 
se întreba ce vrea el să spună, sau de unde vine şi cine 1-a compus? 

Simbolul Credinţei, cum mai este numit Crezul, a fost elaborat în secolul 
al patrulea la primul sinod ecumenic ţinut la Niceea în 325 şi la al doilea sinod 
ecumenic ţinut la Constantinopol în 3 8 1 , chiar dac ă se bazează pe simboluri ale 
botezului datând încă din timpurile apostolice. 

Prima parte a Crezului a fost elaborată de 318 episcopi, Sfinţi Părinţi 
inspiraţi de Dumnezeu ce s-au adunat la Niceea de pe întreg pământul. Aici, 
pentru prima dată în istoria Bisericii, s-a putut ţine un sinod „ecumenic", adică 
cu o participare universală. Aceasta deoarece pe parcursul secolelor persecuţiile 
împăraţilor romani păgâni au determinat Biserica să aibă o existenţă ascunsă. Au 
existat totuşi, de-a lungul acestor secole, multe sinoade (sabors) locale sau 
regionale, printre care şi sinodul ţinut la Ierusalim, menţionat în Noul Testament 
(Fapte 15). Scopul propus al Sinodului de la Niceea din 325 era ca sub 
îndrumarea Sfântului Duh al lui Dumnezeu să se formuleze o expunere concisă 
care să definească adevărurile şi convingerile fundamentale ale Credinţei 
Creştine. 

A doua parte a Crezului, începând cu cuvintele „... şi în Sfântul Duh ...", a 
fost elaborată de 150 Sfinţi Părinţi adunaţi la al doilea sinod ecumenic ţinut în 
381 la Constantinopol şi care avea scopul de a completa Simbolul Credinţei şi a 
contracara diferitele erezii ce ameninţau să submineze adevărurile eterne ale 
creştinătăţii ortodoxe. 

începând cu acele timpuri, Sfânta noastră Biserică Ortodoxă, trupul 
veritabil şi adevărat al lui Hristos a rostit acest vechi Crez în forma sa o riginală. 
şi astăzi, şaisprezece secole mai târziu, creştinii ortodocşi continuă să rostească 
Crezul în forma sa iniţială inspirată de Dumnezeu, fără modificări, adaosuri sau 
eliminări. 

Cuvântul „Crez" vine din latinescul credo, adică „eu cred". în variantele 
multor limbi primul cuvânt din Crez înseamnă tot „eu cred", de exemplu pistevo 
în greaca clasică, vjeruju în Biserica Slavonă, şi vjerujem în Sârba modernă. 

„Eu cred" - aceasta este cheia pentru înţelegerea Crezului: convingerea, 
credinţa, vero. Episcopul Nicolae, cu clarviziunea sa spirituală, a fost capabil să 
înţeleagă aceasta. Iată de ce meditaţiile sale asupra Crezului, Credinţa poporului 
lui Dumnezeu, sunt atât de valoroase. Ele trezesc în inimile credincioşilor o 
credinţă înfocată. Ele picură credinţă curată în sufletele însetate. Ele luminează 
cugetele căutătoare ale credincioşilor cu razele strălucitoare ale credinţei 
adevărate. 

Aceasta nu este o expunere didactică şi rece a unor realităţi teologice 
rigide. Aceasta este o istorie mişcătoare ce încălzeşte inimile, a iubirii unui tată 
pentru copiii săi, despre iubirea lui Dumnezeu pentru oameni, o iubire ce 
depăşeşte capacităţile noastre de înţelegere. 

De fiecare dată când rostim Crezul din inimă, noi de fapt confirmăm 
realitatea acestei iubiri. „Eu cred" că acest adevăr divin, etern şi nemuritor este 
realitate. „Eu cred" că acest Simbol al Credinţei divin, etern şi nemuritor a fost 
lăsat lumii de însuşi Dumnezeu - Izvorul a toată iubirea - pentru ca oamenii să 
poată cunoaşte iubirea lui Dumnezeu şi să-L iubească şi ei. „Eu cred" că aceasta 
este credinţa poporului ales, a celor ce poartă în sine icoana lui Dumnezeu. „Eu 
cred" că acesta este adevăratul înţeles al credinţei părinţilor noştri - SRPSTVO 
PRAVOSLAVJE, şi SVETOSLAVLJE. 



Mitropolitul Irineu 

a Preasfinţitei Maici a lui Dumnezeu, 

Gmyslake, Illinois, 15 decembrie 1988 

Crezul - Simbolul de credinţă 



Cred într-Unui Dumnezeu, Tatăl Atotţiitorul, Făcătorul cerului şi al 
pământului, al tuturor celor văzute şi nevăzute. 

Şi într-Unui DomnIIisus Hristos, Fiul lui Dumnezeu, Unul -Născut, Care 
din Tatăl S-a născut mai înainte de toţi vecii. Lumină din Lumină, Dumnezeu 
adevărat din Dumnezeu adevărat, născut nu făcut, Cel de o fiinţă cu Tatăl, prin 
Care toate s-au făcut. Care pentru noi oamenii şi pentru a noastră mântuire, S-a 
pogorât din ceruri şi S-a întrupat de la Duhul Sfânt şi din Măria Fecioara şi S-a 
făcut om. Şi S-a răstignit pentru noi în zilele lui Ponţiu Pilat, a pătimit şi S-a 
îngropat. Şi a înviat a treia zi după Scripturi. Şi S-a înălţat la ceruri şi sade de-a 
dreapta Tatălui. Şi iarăşi va să vie cu slavă, să judece viii şi morţii, a Cărui 
împărăţie nu va avea sfârşit. 

Şi întru Duhul Sfânt, Domnul de viaţă Făcătorul, Care de la Tatăl 
purcede; Cel ce împreună cu Tatăl şi cu Fiul este închinat şi slăvit, Care a grăit 
prin prooroci. 

Intru una, sfântă, sobornicească şi apostolească Biserică, mărturisesc un 
botez spre iertarea păcatelor, aştept învierea morţilor şi viaţa veacului ce va să 
vie. Amin. 

I 

„ Cred într-Unui Dumnezeu " 



Cine seamănă seminţe bune pe un câmp ce nu a fost curăţat? Un om 
raţional nu va face aşa ceva. Un om raţional va acţiona în acord cu Cuvântul 
lui Dumnezeu. El va curăţa mai întâi câmpul de neghină şi apoi va semăna 
seminţe bune. 

Câmpul este sufletul uman, neghina - politeismul, sămânţa bună - credinţa 
într-un Dumnezeu. 

Să credem într-un singur Dumnezeu ne pare azi ceva firesc şi evident 
totodată; să credem în mai mulţi dumnezei - ceva absurd şi prostesc. Dar nu 
întotdeauna a fost aşa. Au fost timpuri în care doar câţiva oameni pe pământ 
credeau într-un Dumnezeu, apoi au venit alte timpuri când un întreg popor 
credea într-un Dumnezeu. Toţi ceilalţi, care erau politeişti, priveau pe monoteişti 
cu dispreţul omului bogat deoarece considerau că aceştia aveau un singur 
Dumnezeu şi deci mult prea puţin. Dar monoteiştii, la rândul lor, îi priveau pe 
politeişti cu mirare şi tristeţe, deoarece ei având mulţi dumnezei de fapt nu 
aveau nici unul. 

Credinţa într-un Dumnezeu trebuia să fie primită mai întâi de la un martor 
de încredere, pentru ca mai apoi ea să fie semănată în sufletele oamenilor ca în 
câmp. Martorul cel mai de încredere ce a adus mărturie pentru un Dumnezeu 
unic şi contra mulţimii de zei a fost însuşi Dumnezeul cel Unul, Viu şi Adevărat. 
El însuşi şi-a adus mărturie când a spus prin vrednicele sale slugi: „Eu sunt 
Domnul Dumnezeul tău... Să nu ai alţi dumnezei afară de Mine!" (Ieşirea 20, 2- 

3). 

Dumnezeul cel Unul, Viu şi Adevărat S-a revelat treptat, în mijlocul 
neghinei politeiste, El a găsit câteva câmpuri mici pe care le -a curăţat şi le-a 
purificat şi a semănat peste ele sămânţa bună a credinţei. Acestea erau sufletele 
câtorva bărbaţi drepţi. Aceste suflete erau mai mult ca nişte lumânări pregătite 
pe care El le-a aprins şi acestea au luminat în întunericul politeismului „şi 
lumina luminează în întuneric şi întunericul nu a cuprins -o" (Ioan 1, 5). Abel, 
Enoh, Noe, Avraam, Isaac, Iacob, Iov, Iosif, Moise, Isaia şi Daniel au fost 
lumânările Domnului - aprinse fiecare în parte! 

Astfel, Dumnezeul cel Unul, Viu şi Adevărat S-a revelat întregului neam 
al lui Iacob sau Israel. în marea Sa milă, El S-a revelat lor mai întâi pe 
pământurile Egiptului, un pământ străin, apoi în pustiu, pământul nimănui şi 
apoi în Canaan, pământul lor. Şi pentru un timp întregul neam a spus „Cred într- 
un Dumnezeu". 

Dar oamenii înduhovniciţi au început să se clatine în credinţa lor şi 
aceasta a durat mai multe secole. Şi exista pericolul ca lumina să se mistuie în 

întuneric şi din focul aprins s ă rămână cenuşa. Văzând pericolul, Dumnezeul cel 
Unul, Viu şi Adevărat, îndurătorul şi cel mai Milostiv Dumnezeu a trimis printre 
oameni pe Fiul Său, Domnul Iisus Hristos: 

pentru a împrăştia întunericul politeismului; 

pentru a întări inimile oamenilor ca aceştia să-şi urmeze calea lor 
spre înălţimi; 

pentru a semăna sămânţa bună a credinţei într-un singur Dumnezeu, 
Dumnezeul cel Unul, Viu şi Adevărat. 

Silitoarele albine ale lui Hristos, Sfinţii Apostoli, au împrăştiat această 
credinţă, acest polen al lui Dumnezeu asupra întregii lumi. 

Apostolii s-au împrăştiat din Ierusalim în toate părţile lumii printre 
popoare şi triburi ca nişte albine ale lui Dumnezeu pentru a îndulci sufletele 
oamenilor cu vestea cea dulce ca mierea despre Dumnezeul cel Unul, Viu şi 
Adevărat. 

Sfinţii Apostoli curăţau pământurile de neghina idolilor şi sufletele 
oamenilor de credinţa într-o mulţime de dumnezei. Pe câmpurile curăţate ei 
aveau să semene sfânta credinţă într-un Dumnezeu Unul, Viu şi Adevărat. 

Dar ce sarcină obositoare şi periculoasă era aceasta! Aceasta a fost cea 
mai mare divergenţă cunoscută vreodată, care, credeţi-mă, i-a costat pe aceşti 
misionari ai monoteismului sudoare şi lacrimi, răni şi sânge. 

Oamenilor le era foarte greu să se despartă de zeităţile lor imaginare şi să 
accepte credinţa într-un Dumnezeu. Derutaţi de mulţimea de creaturi şi forţe 
contrare din univers, ei considerau mai demnă de crezare existenta unei mulţimi 

de dumnezei decât a Unui Singur Dumnezeu. Captivaţi de iluzia unui copil naiv 
că puterea constă în număr, ei susţineau că era mai credibil ca o mulţime de zei 
să aibă o putere mai mare decât un Dumnezeu. Ei susţineau că mai mulţi 
dumnezei ar putea oferi un ajutor mai mare decât un singur Dumnezeu. 

Două feluri de oameni s-au ridicat împotriva Apostolilor - şi în întreaga 
lume existau numai aceste două feluri: cei ce-şi hrăneau sufletele cu otrava 
idolatriei şi cei ce-şi amăgeau trupurile făcând statui cu chipul idolilor. Şi aceştia 
din urmă nu constituiau un obstacol mai mic decât primii. Luaţi de exemplu pe 
Apostolul Pavel şi argintarul Dimitrie: „Căci un argintar, cu numele Dimitrie, 
care făcea temple de argint Artemisei şi da meşterilor săi foarte mare câştig, i-a 
adunat pe aceştia şi pe cei care lucrau unele ca acestea şi le-a zis: Bărbaţilor, ştiţi 
că din această îndeletnicire este câştigul vostru. Şi voi vedeţi şi auziţi că nu 
numai în Efes, ci aproape în toată Asia, Pavel acesta, convingând a întors multă 
mulţime, zicând că nu sunt dumnezei cei făcuţi de mâini. Din aceasta... meseria 

noastră e în primejdie să ajungă fără trecere..." (Fapte 19, 24-27). De aceea unii 
priveau noua credinţă ca pe o ameninţare pentru sufletele lor, în timp ce alţii o 
considerau o ameninţare pentru trup. 

Astfel, toate popoarele şi toţi oamenii din lume, cu foarte puţine excepţii, 
se simţeau ameninţaţi. Şi cei ce formau aceste excepţii, ca şi Socrate la Atena, 
au fost condamnaţi la morţi crude. 

Cultura nu a ajutat câtuşi de puţin. Popoarele mai cultivate făceau doar 

idoli din materiale mai preţioase şi cu o lucrare mai rafinată decât popoarele 
primitive, dar idolii rămâneau idoli şi subjugarea sufletului uman era aceeaşi în 
toate. Când Sfântul Apostol Pavel a fost în cultivata Atena „duhul lui se îndârjea 
în el, văzând că cetatea este plină de idoli" (Fapte 17, 16). Acelaşi lucru i s-a 
întâmplat lui Andrei în Sarmeţia, lui Matei în Egipt şi lui Bartolomeu în India - 
idoli în pieţe, idoli în faţa judecătoriilor şi a cazarmelor militare, idoli în case, 
idoli în fiecare cameră, idoli pretutindeni. Nici nu puteau număra toţi zeii pe care 
popoarele şi oamenii îi venerau. 

Şi aceşti spini idolatriei i-au înţepat până la sânge pe Sfinţii Apostoli. 
Aceştia i-au îndepărtat cu îndrăzneală, i-au curăţat şi purificat şi în locul lor au 
semănat sămânţa bună în Dumnezeul Unul, Viu şi Adevărat. Apostolii au înde- 
plinit această sarcină titanică prin cuvinte, miracole, dragoste şi sacrificiu. Unde 
au eşuat într-un fel, au izbândit într-altul. Unde nu au putut izbândi în nici un fel, 
ei au izbândit prin propriul lor sânge şi moarte. Sângele martiriului lor i-a ars pe 
idoli ca focul cel viu. 

Dumnezeul cel Unul, Viu şi Adevărat a binecuvântat mesajul apostolilor 
Săi şi muncile, lacrimile, suspinele şi sacrificiile lor. Astfel, seminţele lor au dat 
roade bune. şi aceste roade constau în faptul că azi ne pare ceva firesc să credem 
într-un Dumnezeu şi absurd şi prosteşte să credem în mulţi dumnezei. 

„Eu sunt Domnul, Dumnezeul tău şi să nu ai alţi dumnezei afară de 
Mine". Aceasta a fost, prima mărturie a lui Dumnezeu în ceea ce-L priveşte, 
prima revelare făcută oamenilor de pe pământ a lui Dumnezeu despre Dumnezeu 
şi prima poruncă a lui Dumnezeu. „Să nu ai alţi dumnezei în afară de Mine", 
porunceşte Dumnezeu; pentru că dacă vei avea alţi dumnezei vei abate asupra ta 
două nenorociri. Prima: vei crede în dumnezei falşi, inexistenţi, imaginari şi 
iluzorii. 

A doua: vei împărţi cu aceştia iubirea şi teama reverenţioasă care Mi se 
cuvine în întregime Mie, Dumnezeul cel Unul, Viu şi Adevărat. 

Astfel, credinţa ta în Mine se va umbri şi vor slăbi iubirea şi teama ta 
reverenţioasă faţă de Mine. Eu Mă voi îndepărta de tine jignit şi insultat. Şi vei 
deveni ateu, oricâtă evlavie ai crede tu că depui în credinţa ta în mai mulţi 
dumnezei, în ultimă instanţă politeistul şi ateul sunt acelaşi lucru. Nici unul nu 
are un Dumnezeu, nu-L are pe Dumnezeul cel Unul, Viu şi Adevărat. 

Credinţa într-un Dumnezeu, Dumnezeul cel Unul, Viu şi Adevărat este 
credinţa celui umil şi înţelept. Nu este credinţa celui mândru, a cărui mândrie îl 
face nesocotit. Aceasta deoarece el se zeifică pe el însuşi sau o altă creatură de-a 
Creatorului şi nicidecum pe Creator. 

Cu cât omul este mai umil, cu atât el este mai înţelept. Cu cât el este mai 
arogant, cu atât e el mai nerod. Dumnezeu dă discernământ celui umil pentru ca 
acesta să ştie şi să înţeleagă, dar El se opune celui mândru. Cu cât cel umil tră- 
ieşte mai mult în pace cu Dumnezeu, cu atât Dumnezeu îl înzestrează cu 
discernământ. Şi discernământul este lumina ce duce la Dumnezeul cel Unul, 
Viu şi Adevărat. Binecuvântaţi sunt cei ce au discernământul de a vedea 
vremelnicia lumii şi nimicnicia omului. Binecuvântaţi sunt cei ce se simt mici şi 
neînsemnaţi pentru că Dumnezeu îi va ridica la cunoaşterea supremă, la 

cunoaşterea existenţei şi măreţiei Dumnezeului celui Preaînalt. 

Aceasta este credinţa voastră, purtători de Hristos, şi a voastră, cei mai 
umili şi deci cei mai înţelepţi. Lăsaţi să fie aceasta şi credinţa copiilor voştri din 
generaţie în generaţie până la sfârşitul veacurilor. Aceasta este Credinţa 
Ortodoxă mântuitoare, care nu a fost niciodată ruşinată. Prin această credinţă au 
fost salvaţi strămoşii voştri. Cu adevărat, aceasta este credinţa poporului ales, a 
acelora ce poartă icoana lui Dumnezeu în ei înşişi. La Judecata înfricoşată ei nu 
vor fi ruşinaţi în faţa îngerilor şi a celor drepţi. Dimpotrivă, ei vor primi slavă şi 
vor fi numiţi cei binecuvântaţi. 



II 

„ Tatăl Atottiitorul, 
Făcătorul cerului şi al pământului, 
al tuturor celor văzute şi nevăzute " 

Să privim, cu frică şi cutremur, prin perdeaua eternităţii puţin îndepărtată. 
Nu mâna slabă a omului a dat uşor la o parte această perdea. Ea a fost dată la o 
parte de El - Dumnezeul cel Unul, Viu şi Adevărat. Cine în afară de El ar putea 
să o înlăture? Toate minţile omeneşti luate la un loc cu toate puterile ce nu ţin de 
ceruri nu ar putea urni această perdea nici cât un fir de păr. 

El s-a îndurat de oameni şi a mişcat perdeaua. Şi trei raze de lumină s-au 
răsfrânt asupra oamenilor ce poartă icoana Sa în ei înşişi. Şi cei aleşi au văzut 
aceasta şi au tresărit de bucurie sfântă. El S-a revelat ca Unul Incomparabil - 
comparabil doar cu El însuşi. Dumnezeul cel Unul, Viu şi Adevărat S-a revelat 
ca Tată, Atotputernic şi Făcător. 

Cugetul vă este străfulgerat de un gând neliniştit şi de întrebarea: „Tată al 
cui?" şi „în ce moment a devenit El Tatăl?" El este Tatăl Domnului nostru Iisus 
Hristos şi a fost dintotdeauna Tată. înainte de crearea lumii a fost El Tată. Tatăl 
a născut pe Fiul Său Unul-Născut înaintea timpului şi a fiinţelor supuse acestuia, 
înainte de îngeri şi de toate puterile cereşti, înainte de soare şi de lună, înaintea 
zorilor şi a luminii lunii. Vorbind despre Cel Veşnic, îndrăznim noi să 
pronunţăm cuvântul „când?" De când Dumnezeu a fost Dumnezeu, de atunci 
Dumnezeu a fost Tatăl. Dar în El nu există nici un „când", deoarece în El nu 
există ciclu temporal. 

Cel Preaînalt S-a revelat mai întâi ca Tată, apoi ca Atotputernic şi Făcător, 
în vecie, în afară de Fiul Său Unul-Născut, nimeni nu a putut să-L numească pe 
Dumnezeu Tată. 

Dar în timpuri? Nici chiar în timp, pe parcursul a secole şi secole - 
nimeni. Ascultaţi istoria antică a omenirii şi primiţi-o în inimă. Ea vă umple 
gândurile de lumină şi sufletul de bucurie. De când a fost creată lumea şi de 
când Adam a fost izgonit din rai din cauza păcatului de moarte, respingătorul 

păcat al neascultării faţă de propriul său Creator şi până la coborârea Fiului lui 
Dumnezeu pe pământ, în tot acest răstimp nici un muritor nu a îndrăznit să-L 
numească pe Dumnezeu tată al său. Cei mai supuşi aleşi ai Săi se adresau Lui cu 
nume foarte măreţe. Ei îl numeau „Atotputernicul", „Judecătorul", „Preaînaltul", 
„Regele", „Domn al mulţimilor", dar niciodată nu foloseau dulcele nume de 
, , l ata . 

Cei mai buni reprezentanţi ai neamului omenesc puteau să se simtă 
creaturi ale unui Creator Atotputernic, ca oale ale unui Olar divin, dar niciodată 
copii ai unui Tată ceresc. Acest drept i-a fost acordat omului prin Domnul nostru 
Iisus Hristos. Nu este un drept acordat tuturor oamenilor, ci numai celor ce L -au 
primit. Şi celor câţi L-au primit, care cred în numele Lui, le -a dat putere ca să se 
facă fii ai lui Dumnezeu (Ioan 1, 12), aceasta înseamnă să fii adoptat şi să 
îndrăzneşti să te adresezi lui Dumnezeu cu cuvintele „Avva Părinte" (Gal. 4, 5- 
6, Rom. 8, 14-16). 

însuşi Hristos a revelat această adopţie - dar al milei lui Dumnezeu - şi a 
oferit-o oamenilor chiar de la începutul misiunii sale pe pământ. El a revelat 
oamenilor că din acel moment ei puteau să-L numească pe Dumnezeu Tată al lor 
atunci când a spus: „Deci voi aşa vă rugaţi: Tatăl nostru, care eşti în ceruri" 
(Matei 6, 9). Şi de atunci până acum multe milioane de copii şi adulţi de pe tot 
globul pământesc murmură zi de zi „Tatăl nostru". 

Duhurile rele nu au dreptul de a-L numi pe Dumnezeu tată al lor. Nici 
păcătoşii nepocăiţi nu au voie să pronunţe acest dulce cuvânt „Tată". Acest drept 
li se acordă doar celor drepţi şi celor plini de căinţă, astfel încât în rugăciunile 
lor ei să poată striga din toată inima şi din tot sufletul lui Dumnezeu „Tatăl 
nostru!". De aceea, acelora ce duc război împotriva lui Dumnezeu şi a legii lui 
Dumnezeu fie prin gânduri, vorbe sau prin fapte nu le este nicidecum permis să 
se adreseze lui Dumnezeu cu acest nume reconfortant şi dulce: „Tată!". 

Cei 318 Sfinţi Părinţi de la Niceea care au compus Crezul (Simbolul 
Credinţei) vostru (pentru voi), al tuturor celor ce purtaţi imaginea (chipul) lui 
Dumnezeu în sine, care sunteţi aleşi, L-au numit mai întâi pe Dumnezeu „Tată", 
apoi „Atotputernic" şi „Făcător". Ei au făcut aceasta fiind luminaţi de către 
Sfântul Duh al lui Dumnezeu. Şi au fâcut-o în primul rând deoarece Cel 
Preaînalt este Tatăl lui Hristos: Domnul dinaintea timpului şi a creării lumii, în 
al doilea rând, deoarece Fiul întrupat al lui Dumnezeu a adus ca prim dar 
oamenilor - acelora care-L urmează - adopţia; adică dreptul de a-L numi pe Tatăl 
Său, Tată al lor. Tatăl nostru! Ce bucurie sub soare şi sub stele ar putea 
încălzi mai mult inimile voastre, ale aleşilor care purtaţi icoana lui 
Dumnezeu în sine. Şi Domnul, Fiul lui Dumnezeu, nu numai că v-a permis să-L 
numiţi pe cel Preaînalt, Dumnezeul Cel Unul, Viu şi Adevărat, Tată al vostru, 
mai mult, El v-a poruncit „şi tată al vostru să nu vă numiţi că Tatăl vostru unul 
este, Cel din ceruri" (Matei 23, 19). O, fericire vouă, fericire inefabilă. 
Adevărata paternitate se află în ceruri, dincolo de soare şi de stele. 
Paternitatea de pe pământ e doar o umbră, un simbol. 

Fericirea voastră constă şi în faptul că Tatăl vostru ceresc este şi 
Atotputernic şi Făcător. Sfinţii Părinţi de la Niceea, luminaţi de Sfântul Duh al 

lui Dumnezeu, au numit pe cel Preaînalt mai întâi Atotputernic şi apoi Făcător. 
Veţi spune: „Oare nu e normal ca mai întâi să creezi ceva şi mai apoi să-ţi 
foloseşti puterea pentru a conduce ceea ce ai creat? Şi cel Preaînalt nu ar trebui 
să fie numit mai întâi Făcător şi apoi Atotputernic? " Este aşa doar în aparenţă, 
dar atunci când vă aflaţi în faţa Celui Adevărat nu judecaţi după aparenţe. 
Ascultaţi! Dumnezeu într-adevăr este mai întâi Atotputernic, înainte de a crea 
cerul şi pământul, Atotputernicul Dumnezeu a purtat în Sine măreţul proiect al 
creaţiei, de la cele mai mari până la cele mai mici detalii, precum şi toate 
forţele, toate legile, toate sistemele de ordine. Fără această înţeleaptă 
atotputernicie cum ar fi fost creaţia posibilă şi realizabilă? 

Astfel, după ce măreţul Creator a creat lumea văzută şi cea nevăzută, El a 
rămas în continuare Atotputernic şi prin puterea sa de netăgăduit a continuat să 
exercite control absolut asupra tuturor forţelor, legilor şi sistemelor de ordine din 
ambele lumi. „Au nu se vând două vrăbii pe un ban? Şi nici una din ele nu va 
cădea pe pământ fără ştirea Tatălui vostru" spune Fiul lui Dumnezeu (Matei 10, 
29). „Şi păr din capul vostru nu va pieri" (Luca 21, 18), iarăşi fără voia Dum- 
nezeului Atotputernic. Cu tăria braţului Său, Dumnezeu supune chiar şi 
forţele adverse, cele care luptă împotriva legii Sale şi împotriva 
credincioşilor, şi armonizează totul cu planurile Sale. Nici o lacrimă a celui 
drept nu este uitată nici dacă aceasta cade în mare. Nici un cuvânt rostit pe 
pământ, bun sau rău, nu rămâne fără răspuns, fie el deschis sau ascuns din 
partea lui Dumnezeu. 

Tatăl, Atotputernicul, Făcătorul. Acesta este Dumnezeul vostru - Cel 
Unul, Viu şi Adevărat. Ca Făcător, Dumnezeu a creat cerul şi pământul şi toate 
creaturile văzute şi nevăzute „...în cer şi pe pământ toate câte a voit a făcut" (Ps. 
113, 11). Prin cuvintele „în cer" sfinţii interpreţi au înţeles întotdeauna împărăţia 
îngerilor şi a tuturor celorlalte puteri cereşti, văzute pentru Dumnezeu, dar 
nevăzute pentru noi. Prin cuvintele „pe pământ" ei au înţeles toate lucrurile 
materiale şi toate creaturile de pe pământ, de sub pământ, de deasupra 
pământului, cât şi cele departe de pământ, dar accesibile percepţiei noastre 
senzoriale. 

Tot ce a fost creat, văzut şi nevăzut, a fost creat de Dumnezeu. Nu există 
un alt Făcător în cer sau pe pământ în afară de Cel Preaînalt. Şi de la cele mai 
mari până la cele mai mici, nu există nimic creat care să fie creat de altcineva în 
afară de Cel Preaînalt. El este unicul Făcător în adevăratul şi deplinul sens al 
cuvântului, în adevăratul şi deplinul sens al cuvântului, Făcătorul este Cel ce a 
făcut atât materialul construcţiei, cât şi scheletul. Atât materia, cât şi forma 
materiei; şi El este Cel ce infiltrează în toate o putere mistică a creaţiei, a relaţiei 
reciproce, a atracţiei şi respingerii, a mişcării şi vieţii. 

De aceea, când auziţi spunându-se „Creatorul a creat tot ceea ce este 
creat", nu înţelegeţi că numai forma lucrurilor a fost creată de Creator dintr-o 
materie preexistentă, ci că însăşi materia a fost creată: Prin aceasta se manifestă 
deplinătatea puterii creatoare a lui Dumnezeu, prin faptul c ă El a creat şi una, şi 
cealaltă. 

Fie că materia constă din cele patru mari elemente - pământ, apă, foc şi 

aer - stabilite de gândirea antică, fie că acestea patru împreună cu toate celelalte 
constau dintr-o singură proto-materie de natură electrică, potrivit gândirii 
ştiinţifice moderne, nu merită să ne adâncim acum în acest subiect. Un lucru este 
sigur: atât urzeala cât şi bătătura fabricii universale reprezintă invenţia şi creaţia 
lui Dumnezeu, marele Creator. 

Poate oare gândirea omenească să pătrundă vreodată tot misterul şi toată 
măreţia acestei fabrici, aleşilor? Poate ochiul să o cuprindă? Poate urechea să o 
audă? Poate limba să o exprime? Figuri şi culori, numere şi propoziţii, muzică şi 
cântec, bucurie şi durere, vietăţi în apă, vietăţi în sol, vietăţi în aer, constelaţii 
strălucitoare - toate acestea oare nu vă conduc, o, aleşilor, mai mult spre o 
tăcere pioasă decât spre cuvântare? 

Să ştiţi totuşi că această splendoare miraculoasă şi impunătoare a 
universului văzut nu e decât o strajă atrăgătoare în faţa intrării unui palat 
împărătesc, în faţa porţilor lumii nevăzute, a împărăţiei spirituale îngereşti. Şi 
acolo, în spatele porţilor, se află adevăratul miracol, miracolul tuturor 
miracolelor, splendida măreţie a tuturor măreţiilor. Aici, unde Preaînaltul 
împărat al împăraţilor străluceşte în locul soarelui (Apoc. 22, 5)! Aici nici 
gândul, nici urechea, nici ochiul, nici limba nu folosesc la nimic. Marele Apostol 
a fost ridicat în duh „până la al treilea cer...", a fost răpit în rai şi a auzit cuvinte 
de nespus, pe care nu se cuvine omului să le grăiască (II Cor. 12, 2-4). Astfel, în 
ceruri, în împărăţia spirituală a împăratului Creator totul depăşeşte puterea 
noastră actuală de înţelegere şi expresie. 

Şi lumea aceasta văzută, în comparaţie cu cea nevăzută, e ca o umbră 
comparată cu realitatea, ca un simbol comparat cu un spirit, ca tipăritura 
comparată cu ideea, ca o amintire despre casă a celor exilaţi. Dar acelaşi 
Creator a creat ambele lumi, atât cea văzută, cât şi cea nevăzută. El, Unul, ţine 
în mâna sa neobosită şi atotputernică ambele lumi - doar El, Creatorul. El, 
Unul, le conduce pe cărări misterioase, spre destinaţii misterioase pe care tot El 
le-a predestinat - El, blândul Tată al Domnului Hristos şi al tuturor aleşilor săi 
copii. 

Aceasta este credinţa celor scăldaţi în lacrimi, a celor ce plâng pentru 
dreptate, adevăr şi viaţă. Nu este credinţa slugilor nedreptăţii, înşelăciunii şi 
morţii, a prietenilor râsului ce sfârşeşte prin disperare. Aceasta este credinţa 
celor scăldaţi în lacrimi, care plâng din cauza neputinţei lor şi a neputinţei 
întregii omeniri. Ei caută Izvorul dreptăţii, al adevărului şi al vieţii. Şi acest 
Izvor le este dat. Astfel, lacrimile lor de durere sunt transformate în lacrimi de 
fericire, pentru că ei găsesc cea mai preţioasă comoară, adică pe Tatăl 
Atotputernicul, Făcătorul. Ce mai au ei de căutat când prin El li se dă totul ? Le 
rămân doar lacrimile de pocăinţă cu care ei spală orice nedreptate şi înşelăciune 
şi se îndepărtează de moartea veşnică. Spălaţi cu lacrimile pocăinţei, ei devin 
blânzi şi îngăduitori faţă de fraţii lor ce se căiesc, faţă de tovarăşii lor de drum, 
pe cărarea ce duce la tărâmul etern şi îi ajută să descopere dreptatea lui 
Dumnezeu, Izvorul dreptăţii, adevărului şi vieţii. 

Aceasta este credinţa voastră, purtători de Hristos, credinţa strămoşilor 
voştri, care nu au regretat niciodată calea anevoioasă şi lacrimile vărsate când au 

ajuns lângă Domnul şi au fost consolaţi. Aceasta să fie şi credinţa copiilor voştri, 
din generaţie în generaţie până la sfârşitul veacurilor. Aceasta este Credinţa 
Ortodoxă salvatoare ce nu a fost niciodată ruşinată. Cu adevărat, aceasta este 
credinţa poporului cu adevărat ales, a celor ce poartă icoana lui Dumnezeu în 
sine. La Judecata lui Dumnezeu lor nu le va fi greu. Ei vor fi numiţi 
binecuvântaţi. 



III 

„ Şi într-Unui Domn Iisus Hristos, 

Fiul lui Dumnezeu, 

Unul-Născut, Care din Tatăl S-a născut 

mai înainte de toţi vecii" 

O nouă lumină s-a răsfrânt asupra voastră, o, aleşilor, cei ce purtaţi icoana 
lui Dumnezeu în voi. Prin perdeaua puţin dată la o parte de mâna Celui 
Preaînalt, o nouă scăpărare de lumină s-a răsfrânt asupra voastră, luminându-vă 
ca fii ai lui Dumnezeu. Această lumină vă dezvăluie misticul, eternul, fericitul 
mister al veşnicei paternităţi şi al filiaţiei eterne, în această lumină, o 
binecuvântare a coborât asupra voastră şi balsamul consolării a coborât asupra 
ochilor voştri scăldaţi în lacrimi. 

Domnul Iisus este unic atât ca Hristos, cât şi ca Fiu al lui Dumnezeu. Ca 
Hristos, în sensul de Mesia (Alesul), El este unul de la începutul până la sfârşitul 
lumii. Omenirea nici nu poate să găsească şi nici să aştepte un alt Mesia. „Căci 
mulţi vor veni în numele Meu, zicând: Eu sunt Hristos, şi pe mulţi îi vor amăgi" 
(Matei 24, 5-24). Aceasta este profeţia revelată de Unicul, Adevăratul, 
Clarvăzătorul Hristos. Au fost falşi mesia, sunt chiar şi acum, şi vor fi din ce în 
ce mai mulţi pe măsură ce se apropie sfârşitul neamului omenesc. Dar numai 
unul este adevăratul Mesia, veritabilul Hristos, nemărginitul Iubitor al omenirii. 
Acest Unul Adevărat, Veritabil şi Nemărginit este Mesia tuturor neamurilor şi 
oamenilor lumii din orice regiune şi timp. El este unul şi unicul Mesia, atât al 
celor morţi, cât şi al celor vii, care au fost, care sunt şi care vor urma. 

Voi, aleşilor, sunteţi deci chemaţi să spuneţi oamenilor şi neamurilor: „O, 
oameni şi neamuri, puteţi voi să aveţi reprezentanţi de seamă, mai mari decât cei 
mari; puteţi voi să aveţi fiice şi fii nobili, mai nobili decât nobilii, dar nu exista 
decât un Mesia al vostru, al tuturor - unul singur. Aşa că nu mai aşteptaţi un 
altul, nu mai căutaţi un altul. Cu adevărat, oricare altul ar veni sub acest nume, 
în afară de El însuşi, mincinos ar fi şi fiu al minciunii. Singurul Mesia adevărat a 
spus cândva: „Atunci, de vă va zice cineva: Iată, mesia este aici sau dincolo, să 
nu-1 credeţi" {Matei 24, 23). Să nu credeţi precum evreii care aşteaptă la 
nesfârşit propriul lor mesia evreu. Cu adevărat, nici un astfel de mesia nu va 

veni, fie el evreu, rus, indian sau american. Pentru c ă e în natura lui Mesia s ă fie 
Unul pentru toţi oamenii, să apară în faţa tuturor, asupra tuturor şi pentru binele 
tuturor. 

Voi aveţi un astfel de Mesia, o, oameni şi neamuri, pe adevăratul Mesia, 
după cum aveţi un soare pe bolta cerului. Şi la fel precum un singur soare 
străluceşte asupra voastră, a tuturor - albi, negri, galbeni sau roşii - la fel unul 
Mesia străluceşte asupra voastră a tuturor. Domnul este asupra tuturor, slugi ale 
sale. El îi luminează pe toţi. Cine dintre voi caută un alt soare? Nimeni. De ce ar 
căuta atunci cineva un alt mesia, când lumina lui Mesia-Iisus este mai 
strălucitoare decât lumina soarelui - mai strălucitoare, mai nelimitată, mai 
creatoare de viaţă, mai aducătoare de fericire şi mai salvatoare? 

Feriţi-vă de alţi mesia, o, oameni şi neamuri, şi feriţi-vă de mai mulţi 
mesia pentru că ei sunt pierduţi, suflete scormonitoare de bani şi slugi ale celui 
înşelător. Satan vrea să defăimeze slava Domnului Iisus în lume, transformând 
unicul şi nepământescul nume al lui Mesia, Hristosul, într-un fel de ordin cu 
care el decorează tot mai mulţi impostori. Dar voi ştiţi că una este să fii un 
general şi alta este să te ornezi cu toate decoraţiile unui general fără a fi în 
realitate. Feriţi-vă de acei mesia pe care îi vestesc cei nebotezaţi. Mesia vostru 
poartă un singur semn, o singură decoraţie: crucea. Crucea, care în acelaşi timp 
este şi stindardul victoriei. Prin aceasta veţi recunoaşte pe mesia vostru, singurul 
Mesia adevărat. El este acelaşi care, cândva, a ieşit în câmp gârbovindu-se 
pentru a semăna şi care va mai ieşi o dată drept, pentru a aduna recolta prin 
îngeri. 

Singurul Mesia al lumii este însuşi Fiul lui Dumnezeu, Unul -Născut, care 
din Tatăl S-a născut mai înainte de toţi vecii. Aceasta este puterea Sa cerească; 
aceasta este garanţia adevăratului Său mesianism. Oricine neagă faptul că 
Domnul Iisus este Mesia va fi prins cu minciuna (dovedit mincinos). 

Apostolul care şi-a odihnit capul pe pieptul lui Iisus afirmă şi mai direct 
acest fapt. Iată vorbele sale: „Cine este mincinosul, dacă nu cel ce tăgăduieşte că 
Iisus este Hristosul?" (I Ioan 2, 22). Putea oare altcineva în afară de Fiul lui 
Dumnezeu să fie Mesia? Şi puteau oamenii să recunoască pe altcineva drept 
Mesia? 

El a trebuit să altoiască bătrânul şi decăzutul arbore al umanităţii cu 
propriul Său sânge. Nici un sânge de muritor nu ar fi fost destul de pur, destul de 
tânăr, destul de puternic şi de dătător de viaţă pentru a oferi acestui arbore 
vigoarea necesară pentru a întineri şi a se înnobila. Cu adevărat, nici un sânge, 
în afară de cel al Fiului lui Dumnezeu cu care El a îmbrăcat propria Sa divinitate 
ca şi cu o haină purpurie. 

O, aleşilor, lăsaţi acum minţile voastre să se ridice către Unul-Născut, 
Fiul lui Dumnezeu, voi cei ce purtaţi icoana lui Dumnezeu în sine. II veţi 
recunoaşte imediat prin icoana lui Dumnezeu din voi şi recunoscându-L vă veţi 
umple de fericire. Hristos este numit Unul-Născut Fiu al lui Dumnezeu deoarece 
El este unicul Fiu născut din Dumnezeu Tatăl. Când II numiţi pe Cel Preaînalt 
Tată, confirmaţi deja existenţa Fiului. Un bărbat fără copii nu este numit tată şi 
nici nu este numit părinte cel ce nu a lăsat urmaşi. 

Preaînaltul vorbeşte prin gura proorocului Său astfel: „Oare, Eu voi 
deschide pântecele fără să-1 las să nască? Zice Domnul. Sau Eu, Cel ce fac să 
nască, îl voi închide?" (îs. 66, 9). Să nu se îndoiască deci nimeni că Dumnezeu 
este un născător; şi să nu se îndoiască nimeni de Unul Născut, Fiul lui 
Dumnezeu. Există oare în lume ceva bun ce nu este întru Dumnezeu şi prin 
Dumnezeu? Naşterea este şi ea un lucru bun. De aceea, faptul de a se naşte este 
în Dumnezeu, nu ca un concept, ci ca o realitate, ca o realitate eternă, deoarece 
Dumnezeu este etern. 

Dumnezeu este martor. Dumnezeu Tatăl însuşi a adus mărturie şi L-a 
proclamat pe Hristos ca Fiu al Său. Mai întâi, prin proorocul care spune: „Fiul 
meu eşti Tu, Eu astăzi Te-am născut!" (Ps. 2, 7). O, etern „astăzi" al lui 
Dumnezeu! Apoi, a făcut-o cu două ocazii, direct, prin propriul său glas - la râul 
Iordan şi pe Muntele Taborului - „Acesta este Fiul Meu iubit în care îmi găsesc 
toată plăcerea; ascultaţi-L". Şi în sfârşit, cine îl putea cunoaşte pe Domnul Iisus 
mai bine decât El însuşi? Iisus însuşi a spus despre Sine: „Fiul lui Dumnezeu 
sunt" (Ioan 10, 36). 

După cum nici o persoană simţitoare nu s-ar putea numi tată renegându-şi 
fiul, tot aşa nimeni nu poate numi pe un fiu, fiu şi să nege tatăl. Cum ar putea 
exista un tată care nu a avut niciodată un copil sau un fiu care nu a avut 
niciodată un tată? Şi cel care şi-a odihnit capul pe pieptul Fiului lui Dumnezeu 
ne spune, iarăşi, în legătură cu aceasta: „Oricine tăgăduieşte pe Fiul nu are nici 
pe Tatăl, cine mărturiseşte pe Fiul are şi pe Tatăl" {I Ioan 2, 23)1 

Un oarecare om bogat avea un singur fiu. Şi acest bărbat era foarte 
milostiv; aflând că în vecinătatea sa erau mulţi orfani, el s-a întristat. S-a dus şi a 
adunat toţi orfanii şi i-a adus în casa sa. Şi a făcut din casa sa casă a lor, iar din 
averea sa avere a lor. Apoi s-a adresat lor spunându-le „Fiii mei!", aşa cum se 
adresa unicului său fiu cu cuvintele „Fiul meu !". Ce diferenţă este, dar, aici? 

Este uşor pentru voi, o, aleşilor, să vedeţi diferenţa. Ea este evidentă: acel 
om bogat era în esenţă doar tatăl unicului său fiu, din milă numindu-se şi tată al 
tuturor orfanilor din casa sa. 

Diferenţa este că doar fiul bărbatului bogat era fiul său prin naştere, în 
timp ce toţi ceilalţi erau fii ai săi prin adopţie, înrudirea în substanţă şi înrudirea 
prin darul adopţiei - aceasta este diferenţa. 

Acestea vă sunt dezvăluite, o, oameni cu judecată, pentru ca să aveţi o 
armă împotriva acelor oameni iraţionali care spun cu aroganţă: ştim că Hristos 
este Fiul lui Dumnezeu, tot aşa precum suntem şi noi fii ai lui Dumnezeu! 
întrebati-i cu blândeţe şi umilinţă: sunteţi voi fii din milă sau sunteţi fii în 
esenţă? Vorbiţi şi ne răspundeţi: cum putea Hristos cel fără de păcat să fie Fiul 
lui Dumnezeu din milă şi cum aţi putea voi, care sunteţi păcătoşi, să fiţi fii ai lui 
Dumnezeu în esenţă? Voi ştiţi că Dumnezeu este fără păcat. Numai Cel ce este 
fără păcat îl poate naşte pe Cel Fără de Păcat. Cum poate fi un păcătos născut 
din Cel ce este fără de păcat? Poate cineva să dea ceva ce el nu are? Şi cine 
dintre fiii femeilor este fără de păcat? Şi cine dintre voi s-ar putea numi pe sine, 
cu sinceritate, fiu al lui Dumnezeu în esenţă? 

în substanţă sau în esenţă, Fiu al lui Dumnezeu poate fi numit doar Cel ce 

poartă în sine caracteristicile şi puterile divine ale lui Dumnezeu Tatăl. Cu alte 
cuvinte, doar Dumnezeu poate fi numit Fiu al lui Dumnezeu. Oare nu 
mărturiseşte, în armonie, întreaga natură văzută că tot ceea ce e născut e de 
aceeaşi substanţă cu născătorul? Stejarul naşte stejar, porumbelul naşte 
porumbel, leul naşte leu, şoimul naşte şoim, omul naşte om şi tot aşa, în toate 
domeniile naturii vii. Ce Dumnezeu se poate naşte din Dumnezeu? Doar eternul 
Fiu al lui Dumnezeu, născut din Dumnezeu Tatăl, întreaga natură vie ne 
mărturiseşte că aşa trebuie să fie şi însuşi Domnul o face prin mărturia Sa. Şi 
astfel, dacă Hristos cel fără de păcat este Fiul lui Dumnezeu în esenţă, voi, 
oamenii păcătoşi, puteţi fi numiţi fii ai lui Dumnezeu doar din bunăvoinţă, prin 
milostivire, prin adopţie. 

Dumnezeu Fiul a fost născut din Dumnezeu Tatăl „înaintea tuturor 
veacurilor", însuşi Fiul lui Dumnezeu, Cel mai înainte de toţi vecii, mărturiseşte 
aceasta persecutorilor săi, iudeii, când spune: „Eu sunt mai înainte de a fi fost 
Avraam" (Ioan 8, 58). Şi iarăşi, când L-au întrebat: „Cine eşti tu?", El le 
răspunde: „Ceea ce v-am spus de la început" (Ioan 8, 25). Prin aceasta Domnul a 
vrut să arate că originea şi filiaţia Sa eternă sunt nesupuse timpului. El, Unul 
născut, este începutul întregii creaţii, începutul cetelor îngereşti şi al fiinţelor 
trupeşti. Fiul lui Dumnezeu este începutul. După cum Cel Prea-înalt este etern, 
aşa este şi paternitatea Sa. De aceea, voi nu vă înşelaţi când spuneţi că credeţi 
într-un Domn Iisus Hristos, Unul-Născut, Fiu al lui Dumnezeu, născut din Tatăl 
mai înainte de toţi vecii. 

Aceasta este credinţa sufletelor pline de dragoste; sufletelor lipsite de 
dragoste le este greu să accepte această credinţă. Părinţii cu o dragoste 
invincibilă faţă de copiii lor şi copiii cu o dragoste invincibilă faţă de părinţii lor 
primesc această credinţă cu bucurie. Lumina paternităţii lui Dumnezeu şi a 
filiaţiei lui Dumnezeu luminează inexplicabilul şi adâncul mister al naturii 
privind ataşarea părinţilor faţă de copii şi a copiilor faţă de părinţi. Numai în 
această lumină pot copiii şi părinţii lumii să înţeleagă misterul iubirii lor 
reciproce. Ei pot înţelege că dragostea lor nu e de origine pământească, ci de 
origine cerească. Ea este aprinsă de la eterna flacără a iubirii părinteşti şi filiale, 
care se găseşte în Dumnezeu. De aceea, toţi părinţii care îşi iubesc copiii cu 
dragoste invincibilă şi toţi copiii care îşi iubesc părinţii cu dragoste invincibilă 
acceptă cu bucurie credinţa în Tatăl veşnic şi în veşnicul Său Fiu din ceruri. 

Aceasta este credinţa voastră, o, purtători de Hristos, şi credinţa părinţilor 
voştri, care v-au iubit. Aceasta să fie şi credinţa copiilor voştri pentru care nutriţi 
o dragoste invincibilă. Aceasta este credinţa ortodoxă salvatoare, care nu a fost 
niciodată ruşinată. Cu adevărat, aceasta este credinţa poporului ales, a celor ce 
poartă icoana lui Dumnezeu în ei. în ziua Judecăţii lui Hristos ei vor fi miluiţi şi 
vor fi numiţi binecuvântaţi. 

IV 



„Lumină din Lumină, Dumnezeu 

adevărat din Dumnezeu adevărat, 

născut nu făcut, Cel de o fiinţă cu Tatăl, 

prin Care toate s -au făcut" 



Proorocul şi vizionarul a privit către eternitate şi a văzut că nu existau 
soarele, luna sau stele; şi totuşi, era o lumină inefabilă care pătrundea totul şi 
lumina totul (Luca 60, 19 şiApoc. 21, 23). Ştiţi voi, o, aleşilor, ce fel de lumină 
era aceasta? Bănuiţi: este lumina eternă a chipului Celui Preaînalt. Este lumina 
eternului Tată, lumina eternului Fiu şi lumina eternului Duh Sfânt - o Lumină, o 
Dumnezeire, o Frumuseţe. 

~ 5 

Sfinţii Părinţi de la Niceea (325), luminaţi de această eternă Lumină, au 
arătat prin următoarele şase expresii care este legătura dintre Domnul nostru 
Iisus Hristos, Tatăl ceresc şi creaţie. 

Prima expresie, „Lumină din Lumină", a fost rostită de un mare tâlcuitor 
al misterelor: 

„Dumnezeu este lumină şi nici un întuneric nu este întru El" (I Ioan 1, 5). 
Dacă un tată este lumină, ce altceva poate fi fiul său decât numai lumină? Dacă 
Tatăl veşnic este Lumină, Fiul Său este de asemenea Lumină. Fiul, 
mărturisindu-ne despre El, ne spune: „Eu sunt Lumina lumii" (Ioan 8, 12). 
Binecuvântaţi veţi fi de veţi putea fi numiţi măcar luminaţi de această Lumină! 

5 5 5 X 5 5 

A doua expresie este: „Dumnezeu adevărat din Dumnezeu adevărat". 
Apostolul Filip i-a spus Domnului: „Doamne, arată-ne nouă pe Tatăl şi ne este 
de ajuns". Blândul Domn i-a răspuns: „Cel ce Mă vede pe Mine vede şi pe Cel 
ce M-a trimis pe Mine". Şi a adăugat: „Credeţi Mie că Eu sunt întru Tatăl şi 
Tatăl întru Mine" (Ioan 14, 18-11; 12, 45). Şi iarăşi a spus: „Toate câte are Tatăl 
ale Mele sunt" (Ioan 16, 15); „Iar Eu şi Tatăl Meu una suntem" (Ioan 10, 30). 
Mai apoi, iudeii au luat pietre ca să le arunce asupra Lui pentru a-L omorî 
deoarece spuneau: „Tu, om fiind, Te faci pe Tine Dumnezeu" (Ioan 10, 33). Au 
vorbit după cum vedeau ei, orbiţi fiind de păcat. Ei au văzut în Hristos - sau mai 
bine zis în jurul lui Hristos - doar un corp omenesc, dar ceea ce era dincolo de 
corp, dincolo de sângele purpuriu şi de carne era ascuns ochilor lor. Gândiţi-vă 
care este diferenţa dintre un simplu fir de cupru aruncat pe p ământ şi un fir de 
cupru ce conduce electricitatea, gândul şi vocea. Pentru un ochi lipsit de 
inteligenţă şi de experienţă acestea par identice. Ochii sufletelor lor erau însă 
legaţi şi astfel, când au privit, nu au putut vedea fiinţa lui Dumnezeu în fiinţa 
unui om. 

Aceasta poate fi văzută doar de cel botezat, curăţat de păcate şi sfinţit. 
Sfinţii Apostoli au văzut-o, la fel şi Sfinţii Părinţi de la Niceea, precum şi toţi 

oamenii înduhovniciti pe parcursul a multe, multe secole. „Dumnezeu era în 
Hristos" ne mărturiseşte Apostolul Pavel (II Cor. 5, 19). Aceasta e o descoperire 
dumnezeiască. Dar oare din conceptul de părinte şi de urmaş aplicabil tuturor 
domeniilor vieţii, nu reiese clar că Cel Unul-Născut din Dumnezeu este 
Dumnezeu adevărat din Dumnezeu adevărat? Dumnezeul Cel adevărat putea 
naşte doar Dumnezeu adevărat. 

A treia expresie este: „născut". Adică Fiul lui Dumnezeu a fost născut din 
Dumnezeu - Lumină născută din Lumină, Adevăr născut din Adevăr, Viaţă din 
Viaţă, Slavă din Slavă, Dumnezeu Adevărat din Dumnezeu Adevărat, 
înţelegerea omenească pătrunde într-o oarecare măsură naşterea trupului din 
trup, dar foarte puţin pătrunde naşterea duhului din duh. „Şi Dumnezeu este 
duh." Naşterea trupului, o, aleşilor, e doar o umbră, un semn al naşterii duhului. 
E destul pentru voi să ştiţi, o, purtătorilor de Hristos, că Mesia şi Salvatorul 
vostru nu este moarte născută din moarte, întuneric din întuneric, nedreptate din 
nedreptate, slăbiciune din slăbiciune, ci mai degrabă Lumină născută din 
Lumină, Dumnezeu Adevărat născut din Dumnezeu Adevărat. Şi deoarece El a 
fost născut din veşnicie, va fi, va trebui să fie revelat în veşnicie. Când veţi pleca 
din această lume şi porţile vor fi închise în urma voastră, atunci El vă va fi 
descoperit. 

Vi s-a spus odată că Mesia este Unul-Născut, Fiu al lui Dumnezeu; aşa că 
bucuraţi-vă să auziţi din nou aceasta, El fiind Cel născut. Bucuraţi-vă, pentru că 
naşterea presupune dragoste . Vi s-a spus şi mai înainte că El este Unicul ce a 
fost născut din Tatăl în fiinţă; Cel Preaînalt a născut pe Cel Preaînalt, pe 
Născutul din Cel Preaînalt mai înainte de toţi vecii. De aceea naşterea Sa devine 
distinctă şi diferă de facere. El a fost născut, iar nu făcut. El poate să se asemene 
cu creaturile, dar el nu este o creatură. 

A patra expresie este: „dintr-o fiinţă cu Tatăl", adică din aceeaşi făptură 
ca şi Tatăl. După tot ce s-a spus despre El, oare nu se înţelege aceasta în mod 
automat? Pentru că atunci când cineva spune că El este Fiul Tatălui a spus deja 
şi că El este din aceeaşi substanţă şi din aceeaşi fiinţă cu Tatăl. Când cineva 
spune „Lumină din Lumină", iarăşi explică faptul că lumina a fost născută din 
aceeaşi substanţă şi fiinţă cu lumina care a născut-o. Şi când cineva spune 
„Dumnezeu adevărat din Dumnezeu adevărat", el confirmă că Fiul este dintr-o 
flintă cu Tatăl Său. 

Şi în sfârşit, când cineva spune: „născut nu făcut" el mărturiseşte, o dată 
în plus, ceea ce a fost explicat mai detaliat mai sus. Aceasta deoarece tot ce e 
născut e de aceeaşi fiinţă cu născătorul, pe când tot ce e făcut e diferit în 
substanţă şi fiinţă de creatorul său. Cercetaţi şi înţelegeţi: un copil e din aceeaşi 
esenţă cu tatăl său, dar un topor este dintr-o altă substanţă decât fierarul care 1-a 
făcut. 

Acestea sunt cele patru expresii pe care Sfinţii Părinţi de la Niceea le-au 
folosit pentru a defini legătura dintre Hristos, Fiul lui Dumnezeu, şi Tatăl Său 
întru veşnicie. Şi iată cele două expresii folosite de ei pentru a defini legătura 
dintre Hristos şi creaţie. 

Prima este „nu făcut". Cerul şi pământul şi tot ceea ce este văzut şi 

nevăzut, tot ceea ce este în afara fiinţei Dumnezeului Unic şi Viu - totul este 
creat. Doar Creatorul este necreat. Şi după cum Tatăl este necreat, la fel şi Fiul 
este necreat. El a fost născut şi nu făcut. Co-etern cu Tatăl, din aceeaşi fiinţă cu 
Tatăl, El este Alfa şi Omega, împreună cu Alfa şi Omega, împreună cu Unul ce 
nu are început, Fiul nu are început. El este fără timp, infinit, etern, nemuritor. 
Fiinţa Sa este inseparabilă de fiinţa Tatălui; lumina şi slava Sa sunt de 
nedespărţit de lumina şi slava Tatălui. Puterea Tatălui este puterea Sa. Şi toate 
acestea nu ne dovedesc oare că Fiul Celui Preaînalt nu este făcut? Cum ar putea 
să fie făcut cineva care există veşnic? Şi de către cine ar putea fi făcut Cel ce 
este co-etern cu Tatăl? 

La fel cum nu putem vorbi de soare fără lumină, o, purtătorilor de Hristos, 
sau despre primăvară fără apă, aşa nu se poate vorbi despre Tatăl fără Fiul sau 
despre Fiul fără Tatăl. Pentru că dacă El ar fi fost creat, la fel ca multe dintre 
cele ce sunt create, El ar fi avut nevoie de un Salvator pentru Sine. Dacă El ar fi 
fost creat, El nu ar fi fost Fiul, ci unul dintre numeroşii fii adoptivi. Cu adevărat, 
El este Fiul şi nu un fiu adoptiv. Dacă El ar fi doar un fiu adoptiv, atunci 
Preaînaltul nu ar avea un fiu născut. Atunci Preaînaltul nu ar putea fi numit Tată 
şi eterna paternitate nu ar exista. Nici dragostea eternă nu ar mai exista. Nici 
eterna paternitate şi nici eterna filiaţie - cei doi poli ai iubirii veşnice - nu ar 
exista. Dar, bucuraţi- vă din inimă, copii ai lui Dumnezeu, pentru că paternitatea 
şi filiaţia şi dragostea există. Fiţi luminaţi de eternele raze ale iubirii! 

A doua expresie este: „prin care toate s-au făcut". Tot ceea ce este creat a 
ajuns să existe prin El. La fel cum s-a scris despre Cuvântul lui Dumnezeu. 
„Toate prin El s-au făcut; şi fără El nimic nu s-a făcut din ce s-a făcut" (Ioan 1, 
3). De aceea nu numai că Unul născut Fiu al lui Dumnezeu nu este făcut, El este 
chiar Făcătorul. „Prin El s-au făcut toate câte s-au făcut." Toate câte îşi trag 
existenţa din creaţie în cer şi pe pământ, toate sunt lucrul Fiului şi al Tatălui; şi 
toate câte există sunt sub autoritatea Fiului şi a Tatălui. 

Aşa au exprimat Sfinţii Părinţi de la Niceea inexprimabilul. Aşa au pus ei 
în cuvinte credinţa lor şi credinţa voastră şi în toate s-au inspirat din revelaţia 
scrisă a Domnului Iisus Hristos şi din revelaţia nescrisă a Sfântului Duh al lui 
Dumnezeu. Să ştiţi totuşi că El, Cel ce nu poate fi cuprins în întregul univers, nu 
poate fi cuprins nici în cuvinte omeneşti. 

Şi tot ce s-a spus despre El până acum, o, purtătorilor de Hristos, s-a spus 
despre Dumnezeul cel Preaînalt din veci, în chiar Şinele Său, în afara lucrurilor 
create şi mai presus de creaţie. Acestea au fost spuse despre în veci tainicul Tată 
şi al Său Fiu, înainte ca El să se arate; despre Fiinţa eternă, care singură îşi este 
Tată Sieşi şi nu are nevoie de nimic din afara Sa. S-a vorbit despre miracolul 
unei existenţe fără schimbare, fără vârstă şi fără moarte; despre nestinsa flacără 
divină pizmuită, pe bună dreptate, de orice altă lumină văzută sau nevăzută. 

Ceea ce urmează este o descriere a lui Dumnezeu Creatorul, coborât în 
timp, în spaţiu, în finit, în mijlocul creaţiei Sale. Aşa cum o mama se apleacă, 
se înclină asupra copilului său ce plânge în leagăn, aşa este şi coborârea 
Creatorului făpturilor printre oameni, în această vale a plângerii. 

Aceasta este credinţa sufletelor meditative şi rugătoare. Oamenilor supuşi 

senzaţiilor, acoperiţi de praf , le vine greu să accepte această credinţă. Oamenii 
care gândesc îşi dau seama de limitările raţiunii umane în faţa noilor şi tot mai 
înalţilor munţi de taine ce apar unul după altul. Şi tocmai acum când oamenii, 
cu mari eforturi, escaladează un astfel de munte de taine şi abia trăgându-şi 
răsuflarea încep să simtă bucuria un alt munte, mai măreţ se deschide privirii 
lor - şi aşa mai departe din generaţie în generaţie. 

Ei privesc şi văd că fiecare mister nedezlegat al naturii nu este un mesia, 
ci doar o prevestire a unor noi mistere. Fiecare lucru nou descoperit şi studiat nu 
este o revelare, ci o perdea ce acoperă toate miracolele noi, fără nume, fără 
număr şi fără sfârşit. De aceea ei îşi ridică prin rugăciune gândul către Cel 
Preaînalt şi cu toată inima primesc de la El revelarea misterelor ultime şi 
supreme, pe care prin iubirea şi mila Sa, El a binevoit să le dezvăluie neamului 
omenesc. Ei le primesc cu bucurie şi le împărtăşesc, plini de curaj. La ce se pot 
ei aştepta de la oameni? Şi ce pot fiii oamenilor, care urmează aceeaşi cale cu ei, 
să le spună despre divinele taine imperceptibile, invizibile, intangibile din 
nenumăraţii munţi de taine ale naturii? Ce pot auzi ei cu auzul lor de la oamenii 
supuşi senzaţiilor şi acoperiţi de praf? Nimic, în afară de ceea ce au auzit şi au 
respins deja. Din această cauză Adevăratul şi Unicul Mesia le este atât de drag. 
Pentru că El a venit de pe tărâmul misterelor ultime ca un martor personal şi le-a 
descoperit lor atât cât poate primi şi duce sufletul omenesc. 

Aceasta este credinţa voastră, o, purtătorilor de Hristos, credinţa 
strămoşilor voştri, care au meditat şi s-au rugat. Aceasta să fie şi credinţa 
copiilor voştri, din generaţie în generaţie, până la sfârşitul călătoriei. Cu 
adevărat, aceasta este credinţa poporului ales, a celor ce poartă icoana lui 
Dumnezeu în ei. In Ziua Judecăţii lui Dumnezeu ei vor fi protejaţi şi îndreptăţiţi 
de credinţa, puritatea şi faptele lor bune. Şi ei vor fi numiţi binecuvântaţi. 



V 



„ Care pentru noi oamenii şi pentru 

a noastră mântuire, S-a pogorât din ceruri 

şi S-a întrupat de la Duhul Sfânt şi 

din Măria Fecioara şi S-a făcut om " 



Precum o mamă care se apleacă şi se înclină asupra copilului care plânge 
în leagăn, aşa este şi coborârea Creatorului între oamenii din această lume 
temporală şi văzută, coborârea din existenţa Sa miraculoasă în istorie. Noi, 
oamenii, şi mântuirea noastră am fost cauza coborârii Sale şi a modului cum s-a 
făcut aceasta: născut din Fecioara Măria şi din Sfântul Duh. Cine spune aceasta? 
Dacă noi, oamenii, am afirma aceasta, ar mai rămâne loc şi de îndoială. Dar El 
însuşi a spus-o, Unul, lucru de care nu se poate îndoi nici unul dintre cei ce 

poartă icoana lui Dumnezeu în sine. 

El însuşi, Unul, Adevăratul, a spus despre Sine că a venit „ca să slujească 
El şi să-şi dea sufletul răscumpărare pentru mulţi" (Matei 20, 28). Adică, ca să 
servească oamenilor şi să Se dea pe Sine ca răscumpărare pentru oameni. Acesta 
este scopul coborârii Sale. Şi nu un om a arătat modul în care El a coborât 
(nimeni nu l-ar fi crezut), ci un arhanghel al lui Dumnezeu. Gavriil, arhanghelul 
lui Dumnezeu, a descoperit aceasta Fecioarei Măria din Nazaret: „Vei lua în 
pântec şi vei naşte fiu şi vei chema numele lui Iisus". Când Măria a întrebat: 
„Cum va fi aceasta, de vreme ce eu nu ştiu de bărbat?", arhanghelul lui 
Dumnezeu a răspuns: „Duhul Sfânt Se va pogorî peste tine şi puterea Celui 
Preaînalt te va umbri; pentru aceea şi Sfântul care Se va naşte din tine Fiul lui 
Dumnezeu se va chema". Dacă cineva dintre voi se întreab ă consternat cum este 
posibil aşa ceva, Vestitorul veştii celei bune a lui Dumnezeu îi răspunde la fel 
precum a răspuns Preafericitei Fecioare când a spus: „La Dumnezeu nimic nu 
este cu neputinţă" (Luca 1, 28-37). Mai potrivite sunt aici tăcerea şi bucuria 
decât întrebarea şi îndoiala - tăcerea în faţa tainei sublime şi bucuria în faţa 
atotputerniciei Dumnezeului şi Creatorului nostru. 

Fiul lui Dumnezeu şi Fiul Fecioarei - Unul, conceput în ceruri şi născut pe 
pământ, care există şi în veşnicie şi în timp. Acesta este Mesia al vostru, o, 
aleşilor, şi Salvatorul vostru. Conceput în eternitate de Tată fără de mamă. 
Născut în timp din Mamă fără tată. Cel ce vrea să înţeleagă aceasta deplin să 
spună dacă înţelege firul de nisip de sub piciorul s ău, sau frunza din copac, sau 
stelele de pe bolta cerului. A înţeles el cele mai mici creaturi ale lui Dumnezeu 
pe care le zdrobeşte sub tălpi, le atinge sau le vede? Oare gândirea omenească, 
ce tot cercetează, numără, măsoară, compară, descrie de sute şi mii de ani, a 
înţeles ea pe deplin o singură lucrare a lui Dumnezeu din această lume? 

Această lume este miraculoasă; întreaga lume emană miracole. 

Această lume e misterioasă; întreaga lume este tămâiată cu mireasma 
misterelor sublime şi pătrunse de veneraţie. Cu atât mai miraculos este însă 
Creatorul acestei lumi! In orice punct în care veşnicia se intersectează cu timpul, 
în care cerul se intersectează cu pământul, apare o lumină sublimă. Această 
lumină şi nu întunericul este mai presus de înţelegerea voastră. Sfânta Fecioară 
din Nazaret a fost un punct binecuvântat în care cerul a intrat în contact cu 
pământul. Şi din acel punct a luat naştere o lumină sublimă care a început să 
lumineze asupra întregii lumi. Această lumină e cea de neînţeles pentru voi, 
binecuvântaţilor, şi nu întunericul. 

Cercetaţi, binecuvântaţilor, cu umilinţă şi cu teamă; cercetaţi cu mintea 
voastră tot ceea ce a creat Dumnezeu, dar credeţi ceea ce a revelat El despre 
Sine şi despre propria Sa fiinţă sublimă. „Căci umblăm prin credinţă, nu prin 
vedere" (II Cor. 5, 7). Este Dumnezeu om pentru ca paternitatea şi naşterea Sa 
să fie ca paternitatea şi naşterea omului? Paternitatea şi naşterea umană nu este 
decât un semn, o umbră, o imagine palidă a paternităţii şi naşterii lui Dumnezeu. 
Aceasta nu ne este revelată nouă şi de aceea nu putem şti ce rol a jucat Sfântul 
Duh în conceperea, în veşnicie, a Fiului lui Dumnezeu. Ce rost are să cercetezi 
când Dumnezeu păstrează tăcerea şi nu dezvăluie? Dar Dumnezeu, prin 

arhanghelul Gavriil, ne -a descoperit câte ceva despre rolul Sfântului Duh în 
naşterea Fiului lui Dumnezeu în timp. Şi ceea ce Preaînaltul a binevoit să 
reveleze prin vestitorul Său fără trup al veştii celei bune, pe acestea le ştim. 
Cunoaştem mai precis că Sfântul Duh a coborât asupra Fecioarei Măria în 
Nazaret şi că puterea Celui Preaînalt a umbrit-o. Astfel, eternitatea a intrat, în 
contact cu timpul, cerul cu pământul, duhul cu fizicul şi a apărut o Lumină 
sublimă, ce a luminat lumea şi pe voi, cei ce sunteţi în lume. In acest fel, Sfânta 
Fecioară a conceput în trupul său şi a dat trup Unului, care a binevoit să fie 
Mesia şi Salvatorul şi să apară ca un om între oameni. 

„...Şi S-a făcut om". De ce Sfinţii Părinţi de la Niceea includ şi această 
expresie când ei deja spuseseră: „Şi S-a întrupat"? Nu era această expresie 
suficientă şi îndeajuns de clară? El S-a întrupat, a luat formă trupească, El a 
apărut în formă omenească - nu este aceasta de ajuns? Nicidecum. Formele din 
univers sunt multe şi felurite. Demult, Dumnezeu S-a revelat israeliţilor sub 
forma unui stâlp de foc şi a unui nor. Sfântul Duh a apărut la râul Iordanului în 
chip de porumbel. Era necesar de a se specifica clar în ce fel de trup a apărut în 
lume Fiul lui Dumnezeu. El a apărut în carnea trupului uman; nu în chip de om, 
după cum Sfântul Duh a apăru în chip de porumbel - Doamne fereşte! -, ci ca 
om fizic, real. Ca un om adevărat a apărut şi nu ca un om iluzoriu. Din această 
cauză trebuit rostite ambele expresii: „şi (El) S-a întrupat... Şi S-a făcut om". 

El ne-a onorat cu cel mai mare privilegiu po sibil atunci când, ca iubitor al 
omenirii, a coborât printre noi ca unul dintre noi. Lipsindu-Se de slava, fericirea 
şi frumuseţea Sa eternă, El a coborât în urâţenie şi în ruşinoasa noastră vale a 
plângerii, pentru oameni şi pentru salvarea lor. Aşa cum un rege trimite crainici 
într-un oraş pentru a-i anunţa venirea, la fel şi Regele cerurilor, care din 
dragostea Sa pentru oameni a dorit să apară pe pământ, a trimis vestitorii Săi 
către neamul omenesc şi şi-a anunţat sosirea, în cele din urmă, El „S-a deşertat 
pe Sine, chip de rob luând, făcându-Se asemenea oamenilor" (FU. 2, 7). Şi toată 
această „deşertare" El şi-a asumat-o benevol - de dragul oamenilor şi al salvării 
noastre. 

Această credinţă este oferită de Dumnezeu tuturor oamenilor şi tuturor 
generaţiilor pământeşti. Dar cel păcătos nu o poate accepta atât timp cât nu se 
căieşte şi nu se purifică de nedreptatea, aroganţa şi cruzimea sa. Cum ar putea 
cei care au profanat icoana lui Dumnezeu din ei înşişi să accepte această 
credinţă? Glasul cerului nu găseşte ecou în sufletul lor. Când Regele cerurilor va 
înlătura definitiv perdeaua de mistere cu mâna Sa şi va apărea învăluit în nori de 
îngeri, va fi dureros - vai ce dureros va fi şi ce înspăimântător va fi în acea clipă 
pentru necredincioşi! Dar binecuvântate, binecuvântate sunt sufletele pure şi 
caste! De o mie de ori, binecuvântaţi sunt cei ce-şi purifică din timp sufletele de 
răutate şi acceptă şi păstrează credinţa în Dumnezeu - pacea cerească în inimile 
lor pure şi în sufletele lor drepte. Ei nu vor fi ruşinaţi în ceruri de către Sfânta şi 
Preanevinovata Fecioară, Maica Domnului şi vor primi de la Fiul său 
binecuvântarea şi viaţa veşnică. 

Aceasta este credinţa voastră, purtătorilor de Hristos, aceeaşi ca şi a 
strămoşilor voştri nevinovaţi şi căşti. Fie aceasta şi credinţa copiilor voştri, din 

generaţie în generaţie, până la sfârşitul veacurilor. Aceasta este credinţa ce nu a 
fost niciodată ruşinată, Credinţa Ortodoxă, credinţa luminii adevărului şi 
consolării. Aceasta este credinţa celor mai de seamă şi mai nobili oameni ai 
neamului vostru şi din toate neamurile lumii. Cu adevărat, aceasta este credinţa 
poporului cu adevărat ales, a celor ce poartă icoana lui Dumnezeu în sine. La 
judecată ei vor fi numiţi binecuvântaţi. 



VI 

,,Şi S-a răstignit pentru noi 

în zilele lui Pontiu Pilat, 

a pătimit şi S-a îngropat" 



Flacăra iubirii divine străluceşte continuu în inima paternităţii lui 
Dumnezeu şi a filiaţiei lui Dumnezeu. Adierea timpului nu ajunge până acolo 
niciodată. Schimbări capricioase nu ating niciodată acea flacără, nu o încovoaie, 
nu o măresc şi nu o micşorează. Din această cauză iubirea divină este viaţă fără 
vârstă, bucurie netulburată, putere nelimitată. Cu această miraculoasă flacără în 
mâinile Sale, în inima Sa şi în întreaga Sa fiinţă, Regele cerurilor a coborât în 
mod miraculos într-o misiune miraculoasă printre oameni. Şi El a rostit aceste 
cuvinte binecuvântate: „Foc am venit să arunc pe pământ şi cât aş vrea să fie 
acum aprins" (Luca 12, 49). Fie ca o singură scânteie din acel foc sfânt să cadă 
asupra inimilor voastre şi ar fi destul pentru a vă lumina lunga cale către viaţa 
veşnică. Nu-1 stingeţi, ci ascundeţi-1 şi păstraţi-1 ca şi cea mai nepreţuită 
moştenire, o, aleşilor, care purtaţi icoana lui Dumnezeu în voi. 

Mult milostivul, Fiul Unul -Născut al lui Dumnezeu, a aplecat cerurile şi a 
coborât pe pământ pentru noi şi pentru mântuirea noastră. El nu a coborât de pe 
un tron pe altul, ci de pe tron pe pământ rece. A pătimit mult pentru noi şi pentru 
mântuirea noastră. Chiar şi pentru acestea, e suficient pentru a fi ruşinaţi şi 
pentru a slăvi iubirea Sa. Dar pentru ca adevărul să fie complet, mai trebuie 
adăugate şi altele. Mântuitorul neamului omenesc a suportat defăimare, răutate, 
curse, scuipări, lovituri, ridiculizări şi biciuiri. Dar nici acum nu am spus totul. 
El a fost condamnat împreună cu hoţii, răstignit pe cruce; a pătimit până la 
moarte, şi-a dat ultima suflare în agonie şi a fost îngropat. El nu a respins 
paharul plin până sus al supliciului, nici nu a îndep ărtat coroana de spini de pe 
fruntea Sa, nici nu a aruncat crucea grea de pe umerii Săi. Aşa a încoronat El 
adevărata credinţă ortodoxă - patima şi dragostea - sacrificându-se. 

Ştiţi voi, aleşilor, de ce Sfinţii Părinţi au inclus în Crezul nostru numele 
lui Ponţiu Pilat, ucigaşul lui Dumnezeu? Să nu vă îndoiţi, pentru că Sfântul Duh 
al lui Dumnezeu, Cel ce a inspirat pe Sfinţii Părinţi cu înţelepciune, a binevoit să 
facă aceasta. Şi El a voit să facă aceasta pentru ca cei credincioşi să ştie exact şi 

pentru totdeauna în care Hristos trebuie să creadă. Pentru că au apărut şi vor mai 
apărea în lume hristoşi falşi şi mesia mincinoşi pentru a vă înşela şi a vă încurca. 
De aceea atotprevestitorul Duh Sfânt, plin de dragoste faţă de oameni, a dorit să- 
i protejeze pe credincioşii lui Hristos de orice înşelăciune şi confuzie. De aceea, 
prin gura Sfinţilor Părinţi de la Niceea, El a definit exact care Hristos este vizat 
când se vorbeşte despre Mesia şi Mântuitorul lumii. El s-a referit, în mod 
exclusiv, doar la Iisus Hristos, Cel care s-a răstignit în timpul guvernării lui 
Ponţiu Pilat, pe atunci procurator al Imperiului Roman. Acest Hristos este unicul 
Hristos adevărat, unicul Mesia veritabil, unicul Mântuitor plin de dragoste faţă 
de oameni. Toţi ceilalţi care s-au prezentat sau se vor prezenta lumii sub acest 
slăvit nume până la capătul timpului, până în Ziua Judecăţii de Apoi, sunt 
hristoşi falşi. 

Numele lui Pilat e menţionat şi din altă cauză, pentru a arăta şi confirma 
persoana Mântuitorului lumii ca o persoană istorică şi nu ca o invenţie a 
imaginaţiei. Când se vorbeşte despre Ponţiu Pilat se delimitează atât timpul, cât 
şi locul apariţiei Domnului Hristos în lume. Pentru că se ştie cu exactitate, 
menţionat chiar şi de către istoricii păgâni ai Romei care-L resping pe Hristos, 
când şi unde Ponţiu Pilat a fost procurator al lui Cezar. Cunoaşteţi voi 
slăbiciunea umană, o, aleşilor? In slăbiciunea lor, mulţi, prea mulţi oameni sunt 
înclinaţi să renunţe la Binefăcătorul lor şi să nu se îndoiască de răufăcătorul lor. 

5 5 T 

In slăbiciunea lor, unii oameni din trecut şi prezent - şi vor fi şi pe viitor astfel 
de oameni - s-au îndoit de personalitatea lui Hristos ca persoană istorică, dar 
nimeni nu s-a îndoit de existenta unui om numit Ponţiu Pilat, un om care în 

timpul domniei împăratului roman Tiberiu Cezar a fost procurator în oraşul 
Ierusalim. Menţionând numele lui Ponţiu Pilat, Sfinţii Părinţi de la Niceea au 

dorit să accentueze persoana istorică a lui Hristos care a apărut într-un anumit 
timp şi într-un anumit loc şi care a trăit în această lume. 

Numele lui Pilat a fost inclus în Crez şi pentru a demasca nedreptatea 
păgânilor. Legea romană este considerată ca una dintre cele mai mari realizări 
ale popoarelor păgâne. Totuşi, pe timpul când aceste atât de apreciate legi 
romane deţineau autoritatea în lume, Omul Inocentei a fost condamnat la 

moarte; şi El a fost condamnat de către un reprezentant veritabil al acestei 
legislaţii, Ponţiu Pilat, procuratorul romanului Cezar. Aplicarea acestor legi în 
cazul Celui mai drept decât toţi drepţii a dovedit nulitatea acestei „realizări 
perfecte" a păgânilor. Iată o cauză şi mai importantă pentru care Dumnezeul 
cerurilor a trebuit să coboare în lume El însuşi - pentru a salva lumea din bezna 
întunecată a pagânismului. De aceea menţionarea numelui lui Pilat în Simbolul 
Credinţei are ecoul unei condamnări eterne nu numai a executorilor legilor 
păgâne, ci chiar a legilor păgâne în sine. 

El „a pătimit şi S-a îngropat", spun Sfinţii Părinţi de la Niceea. Veţi 
întreba de ce au crezut ei necesar să adauge aceste cuvinte când deja s-a spus că 
El „S-a răstignit"? Când cineva este răstignit şi pironit pe cruce, cine se mai 
poate îndoi de pătimirea Sa? Şi când cineva îşi dă ultima suflare pe cruce nu e 
ceva firesc şi obişnuit totodată să fie îngropat? Un om cu judecată nu s-ar îndoi. 
Pentru un om raţional acest lucru e pe cât de normal, pe atât de clar. Dar oamenii 

25 



Nicolae Velimirovici 

iraţionali sunt roşi de îndoială. Ei cred că se măresc pe ei înşişi umilindu-L pe 
Hristos. Ei cred că, judecându-şi Judecătorul, vor scăpa de judecată. Au fost 
anumiţi oameni iraţionali care susţineau că Domnul nu a simţit nici o durere pe 

cruce. Ei spuneau că Hristos a fost un om iluzoriu şi, ca atare, El nu putea simţi 
chinul şi durerea. De parcă ei nu ar fi auzit strigătele de agonie ale Fiului lui 
Dumnezeu în grădina Ghetsimani: „Tată, dacă este cu putinţă, depărtează de la 
Mine paharul acesta!" (Matei 26, 39). Şi ca şi cum inima lor împietrită nu s-a 
cutremurat la auzul strigătului Său de durere când se afla pe cruce: „Dumnezeul 
Meu, Dumnezeul Meu, pentru ce M-ai părăsit?" (Matei 27, 46). O, oameni 
nedrepţi, pentru ce nu credeţi voi în patima Celui mai mare Pătimitor al tuturor 
timpurilor? De ce negaţi durerea celui care a făcut pământul să se cutremure şi 
soarele să se întunece? De ce s-a împietrit inima voastră în faţa durerii care face 
pietrele să crape? Aceste pietre vor mărturisi împotriva voastră în Ziua Răsplăţii, 
în temuta zi. 

Binecuvântaţi sunt cei doi oameni, Iosif şi Nicodim, pentru că s-au 
dovedit plini de râvnă în faţa trupului mort al Domnului. Ei L-au coborât de pe 
cruce cu teamă reverenţioasă, L-au învelit cu grijă în pânză impregnată cu 
uleiuri mirositoare şi L-au îngropat cu mare cinste într-un mormânt. Şi au venit 
iudeii şi au pus mormântul sub pază şi L-au pecetluit. Au cerut gărzi şi de la 
Pilat pentru a veghea mormântul, ca nu cumva trupul mort al lui Hristos s ă fie 
furat de cineva. Aşa s-au petrecut toate, şi toate acestea sunt crezute de oamenii 
cu judecată. Dar au fost şi oameni iraţionali care au inventat o poveste ce spune 
că până la urmă trupul Domnului nu a fost îngropat, ci doar ascuns. Plecând de 
la această poveste, scriitori oportunişti au inventat altele nedrepte şi neadevărate. 

Dar tot acest neadevăr şi această nedreptate îndreptate împotriva 
Mântuitorului lumii au fost proorocite dinainte de către Sfântul Duh al lui 
Dumnezeu, care a luminat şi a inspirat pe Sfinţii Părinţi de la Niceea. De aceea, 
El i-a îndemnat să scrie cuvintele „a pătimit şi s-a îngropat" după cuvântul 
„răstignit"; aşa încât voi şi urmaşii voştri, o, aleşilor, să puteţi cunoaşte adevărul 
despre Domnul şi Mântuitorul vostru pentru totdeauna şi să puteţi lupta 
împotriva neadevărului cu adevărul. 

Aşa au exprimat Sfinţii Părinţi credinţa noastră în Domnul, Mântuitorul, 
Răscumpărătorul şi Regeneratorul neamului omenesc, care din dragoste a 
pătimit pentru cei păcătoşi. Dar oamenii nemulţumiţi, egoişti şi fără suflet nu pot 
accepta această credinţă. Cum ar putea fi ea acceptată de către cei ce îngroapă 
icoana lui Dumnezeu din ei în pământ şi se transformă în morminte pentru 
sufletele lor? 

Cu adevărat, mormintele lor nu vor intra în împărăţia veşnică a lui 
Dumnezeu, iar decăzuţii vor fi predaţi focului nestins. 

Aceasta este credinţa sufletelor recunoscătoare. Trăind în această vale a 

durerii şi terorii, ele fac bine fără a aştepta să li se răspundă cu bine. Ele 
recunosc spinii acestui câmp care este lumea şi au mare grijă ca urma lăsată de 
ele în această lume să nu fie plină de spini. Ele păstrează tăcerea când aud 
remarca sarcastică: „Toţi ceilalţi sunt spini; chiar credeţi că voi puteţi fi 
trandafiri?". Si, pe ascuns, aceşti oameni plâng pentru fraţii lor care se străduiesc 

cu încăpăţânare să-şi lase urma lor în această lume spinoasă. Un singur spin este 
drag inimii lor, unul singur: cel pe care a călcat piciorul delicat al Fiului lui 
Dumnezeu şi sub care s-au desfăcut trandafiri. Cei cu inima recunoscătoare văd 
aceşti trandafiri şi se lasă pătrunşi de mireasma lor - vai, unica mireasmă 
plăcută, dătătoare de viaţă în mijlocul duhorii de putreziciune şi moarte. 

Sufletele recunoscătoare privesc şi văd mulţi alţi spini în afara căii lui 
Hristos. Ei văd spinii plini de amărăciune din grădina Maicii Domnului, scăldată 
toată în lacrimi, dar împodobită toată din belşug cu trandafiri albi. Şi privind, ei 
văd şi multe alte grădini mai mici, grădini ale drepţilor şi ale celor ce au suferit 
pentru dreptate, tulpini de spini împodobite cu diferite flori. Şi când miros aceste 
flori, ei observă că toate se aseamănă lui Hristos şi împrăştie mireasma puternică 
şi dătătoare de viaţă a lui Hristos. Şi un simţământ de gratitudine faţă de 
Grădinarul ceresc inundă şi se revarsă din inimile lor. Şi ei se străduiesc din 
toate puterile să transforme viaţa lor şi viaţa fraţilor lor într-o floare, într-un 
vlăstar al lui Hristos cel Răstignit. 

Aceasta este credinţa voastră, purtătorilor de Hristos, şi credinţa 
strămoşilor voştri care i-au fost recunoscători lui Hristos până la moarte. Fie 
aceasta şi credinţa copiilor voştri din generaţie în generaţie până la sfârşit, până 
la Ziua Judecăţii lui Hristos, zi în care florile vor fi alese, iar spinii neroditori 
vor fi aruncaţi în foc. Aceasta este credinţa ortodoxă mântuitoare care nu a fost 
ruşinată niciodată. Cu adevărat, aceasta este credinţa poporului cu adevărat ales 
a celor ce poartă icoana lui Dumnezeu în sine. In Ziua Răsplăţii feţele lor vor 
străluci ca soarele şi ei se vor asemăna lui Dumnezeu. Şi ei vor fi numiţi 
binecuvântaţi. 



VII 

„Si a înviat a treia zi după Scripturi" 

Aleşilor, Hristos S-a înălţat! Pământul nu-I poate dăuna şi nici mormântul 
nu-L poate închide, înălţate să fie sufletele voastre, a celor plini de 
binecuvântarea lui Hristos! Să lumineze icoana lui Dumnezeu din voi, cei 
curăţaţi de ţărână şi salvaţi din decăderea aducătoare de moarte. Bucurati-vă şi 

vă veseliţi, căci Mesia al vostru, Unul şi Unicul, a biruit moartea, această teroare 
a tuturor celor născuţi pe pământ! 

Miraculoasa ridicare din mormânt a Domnului Hristos a fost în completă 
concordanţă cu apariţia Sa miraculoasă în lume. Ea corespunde cu naşterea Sa 
extraordinară din cea mai nevinovată Fecioară, cu lucrările Sale omnipotente pe 
pământ, cu înţelepciunea şi mila Sa cerească, cu răbdarea şi demnitatea în faţa 
nedreptăţii şi a torturii la care a fost supus şi cu iertarea divină a celor care L-au 
pironit pe cruce. Toate acestea sunt armonizate. Toate se aseamănă şi corespund 

una celeilalte. Aşa cum se poate afla natura întregii mări după o singură picătură 
de apă, tot aşa se poate cunoaşte întregul caracter al lui Hristos dup ă un singur 
eveniment din viaţa Sa. întregul Său caracter reprezintă un miracol continuu 
care se compune în mod organic din nenumărate miracole. El este Mântuitorul 
vostru atotputernic, o, purtătorilor de Hristos, care v-a binecuvântat de pe cruce, 
din mormânt, din afara mormântului. 

învierea este ca o piatră preţioasă dintr-un lung şirag de nestemate, şirag 
ce simbolizează viaţa Domnului pe pământ. Această piatră preţioasă are aceeaşi 
frumuseţe, aceeaşi valoare nepreţuită, aceeaşi graţie ca şi celelalte din şiragul 
divin al lui Hristos. învierea Sa este complet normală, ţinând seama de realităţile 
eterne pe care le-a revelat El prin toate lucrările Sale şi prin întreaga Sa 
personalitate, în zorii celei de -a treia zi, atotputernicul Domn S-a ridicat din 
morţi şi S-a arătat Maicii Sale Sfinte, mironosiţelor şi apostolilor (Matei 28; 
Marcu 16; Luca 24; Ioan 20 şi 21; I Cor. 15, 16). După aceasta S-a înfăţişat 
ucenicilor şi prietenilor Săi timp de patruzeci de zile (Fapte 1). Mai târziu i s-a 
arătat lui Saul, duşmanul şi persecutorul Său (Fapte 9). Aşadar, mai întâi El S-a 
înfăţişat prietenilor şi celor ce-L urmau, adică primilor membri ai Sfintei Sale 
Biserici pentru a-i întări şi a-i alege, şi mai apoi duşmanilor Săi. Acestora din 
urmă li S-a arătat atât pentru a-şi apăra Biserica, cât şi pentru a arăta milă 
duşmanilor Săi, aşa cum a făcut-o şi pe cruce. Căci El „iubeşte pe cei drepţi şi 
arată milă faţă de păcătoşi" şi doreşte ca toţi oamenii să cunoască adevărul şi să 
fie mântuiţi. Domnul înviat şi viu S-a înfăţişat în continuare la numeroşi bărbaţi 
şi femei martirizaţi în numele Său. El S-a arătat unor bărbaţi demni de veneraţie 

şi unor femei şi fecioare sfinte de-a lungul întregii istorii a Bisericii lui 
Dumnezeu până în zilele noastre. El S-a arătat celor treji şi în vis, în războaie şi 
în închisori, lângă paturile bolnavilor în vremuri de restrişte, atunci când puterea 
omenească nu mai putea face nimic. S-a arătat în cocioabe săracilor, în altare 
strălucitoare sfintei sale preoţimi, precum şi în ascunzători ale samavolnicilor 
păcătoşi pocăiţi. S-a arătat doar acolo unde credinţa puternică şi rugăciunile 
rostite cu lacrimi L-au chemat şi unde apariţia Sa era indispensabilă. La ce bun 
să le enumerăm? Prezenta Sa vie este constant resimţită de către cei cu adevărat 

aleşi, de către cei ce poartă icoana lui Dumnezeu în sine. Gândi ţi-vă care au fost 
ultimele cuvinte pe care Domnul Cel înviat şi Viu le-a spus celor ce-L urmau: 
„Şi iată Eu cu voi sunt în toate zilele, până la sfârşitul veacului. Amin" (Matei 
28, 20). 

Amin să fie o, Doamne! „După Scripturi", aşa cum au scris inspiraţii 
autori ai scripturilor, după cum au prezis profeţii lui Dumnezeu, aşa s-a 
întâmplat. A fost scris de profeţi: „că nu vei lăsa sufletul meu în iad şi nu vei da 
pe un cuvios al Tău să vadă stricăciunea" (Ps. 15, 10). Şi iarăşi este scris şi 
proorocit: „Să se scoale Dumnezeu şi să se risipească vrăjmaşii lui" (Ps. 67, 1). 

Dar pe lângă multele proorociri despre învierea lui Hristos din Vechiul 
Testament, acest eveniment maiestuos a fost exprimat în mod simbolic şi 
prefigurativ prin destinele multor bărbaţi drepţi. 

Astfel, soarta dreptului Avraam care a fost în pericol de moarte de multe 
ori, în mâinile duşmanilor mai puternici, şi care a ieşit viu şi victorios reprezintă 

o prefigurare a biruinţei lui Hristos la înviere. Isac, cel care a stat sub cuţitul 
tatălui său şi a fost salvat este o altă prefigurare, încă una este a profetului Iona 
care a petrecut trei zile în burta unei balene şi apoi a fost aruncat afară viu. 
Asemănătoare au fost şi vieţile multor bărbaţi drepţi ca Noe, Moise, Iosif, regele 
David, proorocii Ilie şi Daniel, cei trei copii din cuptorul încins, multp ătimitorul 
Iov şi mulţi alţii, care, fiind oprimaţi de nedreptatea inumană şi diabolică, au 
ieşit în final biruitori în toate şi au atins slava păstrând nestricată icoana lui 
Dumnezeu din ei. De aceea Sfinţii Părinţi de a Niceea au afirmat că Domnul 
Hristos S-a ridicat din morţi „conform Scripturilor". Căci o întâmplare prezisă 
dinainte este mult mai convingătoare pentru oameni decât una neprevăzută. 

Şi în Evanghelii Sfinţii Apostoli au arătat cum însuşi Domnul şi-a prezis 
propria înviere ucenicilor Săi în multiple ocazii. Şi ori de câte ori Domnul 
prezicea suferinţa şi moartea Sa, El prezicea în acelaşi timp şi slăvită Sa înviere 
(Matei 16, 21; 17, 23; 20, 19; 26, 32; Marcu 8, 21; 9, 9-31; 10, 34; 14, 28; Luca 
9, 22; 18, 33; Ioan 2, 19-22). Şi toate s-au întâmplat după cum a fost proorocit. 
Domnul şi Mântuitorul vostru a fost torturat, răstignit, îngropat mort, dar a treia 
zi El S-a ridicat din morţi plin de slavă. 

Iubirea este de neînfrânt, copii împărăteşti, Izvorul său este în ceruri, 
împărăţia sa este eternă, umbra sa este pe pământ şi lipseşte din iad. Vai, ce 
puternică este această umbră ! Dar iubirea adevărată, iubirea ce pâlpâie în inima 
eternei paternităţi şi eternei filiaţii a lui Dumnezeu, iubirea pe care Hristos a 
adus-o pe pământ - această iubire este atotputernică. Satan împreună cu păcătoşii 
s-au bucurat nebuneşte de moartea lui Mesia. Satan şi-a primit nebunia atunci 
când a pierdut total icoana lui Dumnezeu din el. De unde ar fi putut el să ştie? 
Cum ar fi putut el să simtă cât de atotputernică este iubirea divină? Puterea 
acestei iubiri este incomparabilă, nemăsurată şi nemărginită. Pământul ar fi 
explodat dacă Hristos nu s-ar fi ridicat din el. Pământul nu e în stare să-L ţină 
înăuntrul său. Aceasta este puterea iubirii cereşti eterne şi adevărate. Forţa iubirii 
nu poate fi descrisă. Cu forţa acestei iubiri arzânde, împăratul cerurilor a vizitat 
pământul, a suportat toate umilirile şi torturile şi în final a înviat. Prin forţa sa 
sunt vindecate infirmităţile, sunt alungaţi demonii, sunt tratate bolile, sunt 
liniştite furtunile şi întreaga natură este forţată să se supună. Această iubire este 
în întregime făcătoare de minuni şi oriunde apare, în orice loc şi în orice timp, ea 
face miracole. 

Aceasta este credinţa copiilor lui Dumnezeu, o, copii împărăteşti, copii 
care au fost adoptaţi de Dumnezeu prin puterea iubirii lui Hristos. Cei ce urăsc şi 
cei ce fac rele, care îl dispreţuiesc pe Dumnezeu şi pe oameni, care se 
înlănţuiesc singuri cu păcatele lor şi pun aceste lanţuri în mâinile demonilor din 
iad nu pot accepta această credinţă. 

Aceasta este credinţa sufletelor pure şi luminoase, a celor care-L iubesc pe 
Dumnezeu şi pe oameni. Ei acceptă această credinţă şi pătimesc pentru ea 
urmând exemplul lui Hristos. Dragostea le uşurează suferinţele şi le îndulceşte 
amarul. Ochii lor rămân înceţoşaţi în faţa tuturor bogăţiilor amăgitoare ale 
acestei lumi; dar vederea lor sufletească, spălată şi luminată de lacrimi, străbate 
cu uşurinţă până acolo de unde izvorăşte iubirea eternă. Binecuvântaţi vor fi ei 

în Ziua Judecăţii, în temuta zi a răsplăţii lui Dumnezeu. Ei vor supravieţui acelei 
zile şi se vor încălzi la inima iubirii eterne. Nu este aceasta şi credinţa voastră, 
purtătorilor de Hristos, şi a celor mai slăviţi strămoşi ai voştri? Fie aceasta şi 
credinţa copiilor voştri. Aceasta este credinţa ce nu a fost niciodată ruşinată, 
credinţa ortodoxă - amară ca moartea, vindecătoare ca un balsam ceresc, 
luminătoare ca învierea. Cu adevărat, aceasta este credinţa sufletelor mari, a 
poporului cu adevărat ales care poartă icoana lui Dumnezeu în sine. In Ziua 
Judecăţii a Celui înviat Mesia, lor li se va arăta milă şi vor fi numiţi 
binecuvântaţi. 



VIII 

„ Şi S-a înălţat la ceruri şi 
sade de-a dreapta Tatălui " 

Cea mai miraculoasă persoană a vizitat pământul şi a plecat. Şi toate 
celelalte legate de El au fost şi ele miracole. Şi acest miracol s-a răspândit asupra 
întregii planete Pământ. Şi multe sute de generaţii pe parcursul a nouăsprezece 
secole încheiate au vorbit despre acest vizitator mai mult decât de oricine 
altcineva în această lume. Cel mai mare miracol este că toate aceste generaţii au 
vorbit despre El nu ca de un fost vizitator, ci şi ca despre un contemporan. Chiar 
şi azi, generaţia noastră vorbeşte despre El ca despre un contemporan, la fel de 
mult ca despre un mai vechi vizitator. Veşnic vechi şi veşnic contemporan. Este 
miracolul niciodată repetat pe parcursul istoriei omenirii. Personalitatea acestui 
vizitator era extraordinară, incomparabilă şi imposibil de înţeles pentru o fiinţă 
terestră. Mulţi se întreabă cu uimire: Cine este El? Noi îl cunoaştem şi nu-L 
cunoaştem. îl privim cu luare aminte din depărtare şi-L privim de alături. 
Sufletul Său e printre noi, autoritatea Sa e deasupra noastră. Numele Său ne 
aduce speranţă, linişte şi bucurie. Cine este El? 

Acest extraordinar vizitator al pământului este împăratul împărăţiei cereşti 
prefăcut în om, în om adevărat. După cum învierea Sa din mormânt e conformă 
cu puterile Sale, la fel şi înălţarea Sa la ceruri e pe măsura măreţiei Sale „Iesit- 
am de la Tatăl şi am venit în lume; iarăşi las lumea şi Mă duc la Tatăl" (Ioan 16, 
28). Ce poate fi mai limpede decât aceasta? 

Ce poate fi mai limpede decât faptul că un fiu ar trebui să se grăbească să 
ajungă înapoi la tatăl său după ce a îndeplinit voinţa acestuia! Oare nu este 
normal ca un împărat să se întoarcă în împărăţia sa după ce a ieşit victorios din 
război? Şi un semănător să se întoarcă acasă după ce a semănat câmpul său? Şi 
un învăţător să se retragă în locuinţa sa după ce a împărtăşit cunoştinţele sale? Şi 
un păstor să se îndrepte spre locul de unde a pornit după ce a găsit oaia pierdută? 
Şi un preot să se reîntoarcă după ce a binecuvântat o casă? Şi un lucrător să-şi 

afle odihna după ce şi-a făcut lucrul? Şi Domnul Hristos a coborât în lume ca 
Fiu, ca împărat, ca Semănător, ca învăţător, ca Păstor, ca Preot, ca Lucrător, 
îndeplinindu-şi sarcina, misiunea în lume, e normal şi logic să Se întoarcă în 
împărăţia eternă a cerurilor din care a coborât pentru oameni. 

înălţarea Domnului, biruitor, la ceruri, a fost la fel de miraculoasă ca şi 
coborârea Sa din ceruri. Născut în mod miraculos din Sfânta Fecioară şi puterea 
lui Dumnezeu, El S-a înălţat în mod miraculos la ceruri, prin puterea Sa Divină, 
în faţa Sfintei Sale Maici şi a ucenicilor Săi. înălţarea Sa a fost şi raţională, şi 
mărturisită. A fost logică, bazându-se pe cea mai înaltă raţiune - cea cerească; şi 
a fost mărturisită de martori oculari ce au trecut de bunăvoie prin suferinţe 
pentru mărturia lor. 

Au fost mulţi martori - cine ar putea să-i enumere pe toţi? Sfântul apostol 
şi evanghelist Marcu scrie referitor la înălţarea Domnului: „Deci Domnul Iisus 
după ce a vorbit cu ei S-a înălţat la cer şi a şezut de-a dreapta lui Dumnezeu" 
(16, 19). Sfântul Luca, tămăduitorul, ne oferă o relatare mai detaliată asupra 
acestui eveniment măreţ, spunând: „Şi acestea zicând, pe când ei priveau S-a 
înălţat şi un nor L-a luat de la ochii lor. Şi privind ei pe când El mergea la cer, 
iată doi bărbaţi au stat lângă ei îmbrăcaţi în haine albe, care au zis: „Bărbaţi 
galileeni, de ce staţi privind la cer? Acest Iisus care S-a înălţat de la voi la cer 
astfel va şi veni precum L-aţi văzut mergând la cer" (Fapte 1, 9-11; Luca 24, 
52). In timpul acesta vedem îngerii lui Dumnezeu, ca şi la conceperea şi naşterea 
Mântuitorului, în timpul postirii de după botez, în timpul agoniei Sale în grădina 
Ghetsimani şi la învierea Sa glorioasă. Oştirea cerească a fost întotdeauna lângă 
împăratul său şi îngerii au putut fi văzuţi de oameni oricând împăratul a crezut 
de cuviinţă. 

Şi iarăşi anticul psalmist a vorbit, proorocind: „Ridicaţi căpetenii porţile 
voastre şi vă ridicaţi porţile cele veşnice şi va intra împăratul slavei. Cine este 
acesta împăratul slavei? Domnul puterilor. Acesta este împăratul slavei" (Luca 
23, 7-9). în altă parte spune iarăşi: Zis-a Domnul Domnului Meu: „Şezi de-a 
dreapta Mea, până ce voi pune pe vrăjmaşii Tăi aşternut picioarelor Tale" (Ps. 
109, 1). Chiar Domnul, martorul tuturor martorilor, a prezis propria Sa înălţare 
la ceruri şi mărirea Sa ulterioară. Şi a prezis aceasta în momentul celei mai mari 
umiliri, când iudeii L-au scuipat şi L-au pălmuit în palatul marelui preot. El a 
prezis cu aceste cuvinte sfinte: „Si vă spun încă: De acum veţi vedea pe Fiul 
Omului şezând de-a dreapta puterii şi venind pe norii cerului" (Matei 26, 64; 
Luca 22, 69). Ce mărturie mai e necesară oamenilor pe lângă aceasta? Nici un 
neadevăr nu poate fi aflat în spusele lui Mesia, nici privitor la cele spuse despre 
trecut, nici la cele prezise pentru viitor. 

Totuşi există mai multe mărturii confirmate de sângele martirilor, pentru 
ca sufletele voastre să fie şi mai bine îndestulate cu adevăr. Sfântul Petru 
mărturiseşte referitor la Hristos: „Care după ce S-a suit la cer este de-a dreapta 
lui Dumnezeu, şi se supun Lui îngerii şi stăpâniile şi puterile" (Ps. 3, 22). 
Sfântul Pavel a fost răpit până la al treilea cer şi contemplând minunile cereşti, 
el mărturiseşte că Tatăl L-a aşezat pe Fiul Său „de-a dreapta Sa în ceruri; mai 
presus decât toată începătoria şi stăpânia şi puterea şi domnia şi decât tot numele 

ce se numeşte, nu numai în veacul acesta, ci şi în cel viitor. Şi toate le-a supus 
sub picioarele Lui" (Efes. I, 20-22; Evrei 12, 2; Col. 3, 1). Un martor similar al 
acestora este şi Sfântul Ştefan, arhidiacon şi martir: „Iar Ştefan fiind plin de Duh 
Sfânt şi privind la cer a văzut slava lui Dumnezeu şi pe Iisus stând de-a dreapta 
lui Dumnezeu. Şi a zis: Iată, văd cerurile deschise şi pe fiul Omului stând de -a 
dreapta lui Dumnezeu" (Fapte 7, 55-56). Şi Sfântul Andrei al Constantino- 
polului a văzut pe Domnul în slavă în ceruri. Şi la fel li s-a întâmplat multor 
altor sfinţi, în special martiri, cărora Domnul li s-a arătat pentru ca ei să poată 
suporta torturile. 

Şi aşa Mesia şi Mântuitorul nostru, Unul şi Unicul, s-a ridicat la ceruri 
după ce coborâse ca Vizitator. El S-a înălţat la împărăţia Sa de origine, eternă şi 
nemuritoare, unde a pregătit câte un loc pentru cei din cealaltă împărăţie a Sa 
care II urmează, cei ce formează Biserica Sa de pe pământ. 

De aceea, aleşilor, nu aşteptaţi un alt mesia care să vină, să fondeze o 
împărăţie pământească pentru voi şi care să domnească ca împărat al 
pământului. Un astfel de mesia este aşteptat de către necredincioşi (evrei n.n.), 
de către nealesi, care au întunecat icoana lui Dumnezeu din ei. Ace şti nefericiţi 
nu ştiu că un astfel de mesia nu este adevăratul Mesia, ci unul fals. Căci oricât 
de măreaţă şi de durabilă ar fi o împărăţie pământească, în cele din urmă aceasta 
va ajunge la sfârşit la fel ca toate celelalte, supuse lumii şi timpului. Şi o dată cu 
sfârşitul vine necazul şi plângerea. 

Oare ar putea o astfel de domnie să aducă satisfacţie sufletelor şi pace 
inimilor voastre? Ar putea un astfel de mesia să fie cel după care tânjeşte inima 
voastră? Unicul şi adevăratul Mesia a spus: „împărăţia Mea nu este din lumea 
aceasta" (Ioan 18, 36). Adevăratul Mesia este mai presus de toate şi mai 
minunat decât orice cerinţă a oamenilor; şi mai mult de atât, El este mai frumos 
şi mai corect decât orice dorinţă, împărăţia Sa se întinde în afara timpului, în 
afara celor schimbătoare şi trecătoare. Ea este împărăţia veşnică, nesfârşită şi 
nemuritoare. 

Există un singur Mesia de acest fel - Domnul nostru Iisus Hristos, Unul- 
Născut, Fiu al lui Dumnezeu, împărat şi vizitator născut pe pământ din cea mai 
nevinovată fecioară, Măria, răstignit pentru noi în timpul lui Pon ţiu Pilat, Cel ce 
a pătimit, a fost îngropat, a înviat şi S-a ridicat la ceruri, unde stă cu mărire de-a 
dreapta lui Dumnezeu Tatăl. Aceasta este credinţa sfinţilor, credinţa celor ce s- 
au biruit pe ei şi şi-au făcut gândul şi inima să se înalţe spre cerurile 
strălucitoare. Cu ajutorul acestei credinţe ei şi-au învins patimile şi şi-au făcut 
gândul şi inima să se înalţe spre ceruri şi au devenit sfinţi. Ei sunt rodul acestei 
credinţe, cel mai sănătos rod văzut vreodată de pământ. Desfrânaţii care-şi târăsc 
gândul şi inima prin praf nu pot accepta această credinţă. Doar cei ce se 
înfrânează şi se stăpânesc se apropie de înălţimile cereşti. Cei pentru care 
rugăciunea este o dulce desfătare a acestei credinţe. Cei ce oferă milostenie şi 
iertare celor căzuţi sunt mulţumiţi de această credinţă. Ei se gândesc neîncetat la 

temuta Judecată; de aceea Judecata nu va fi de temut pentru ei. Ei vor fi numiţi 
copii ai lui Dumnezeu, copii împărăteşti. Ei vor domni întru vecie împreună cu 
Domnul înălţat şi se vor încălzi la inima iubirii veşnice a paternităţii lui 

Dumnezeu. 

Nu este oare aceasta şi credinţa voastră, purtătorilor de Hristos, şi credinţa 
celor mai sfinţi strămoşi ai voştri? Aceasta să fie şi credinţa copiilor voştri, din 
generaţie în generaţie. Aceasta este credinţa ortodoxă salvatoare, ce nu a fost 
ruşinată niciodată, adâncă precum adâncul mormântului şi înaltă ca înaltul 
cerului. Ea predică pocăinţa şi purificarea. Ea este acceptată şi păstrată de către 
oamenii cu adevărat aleşi, de către cei ce poartă icoana lui Dumnezeu în ei. In 
Ziua Judecăţii lor vor fi miluiţi şi ei vor fi numiţi binecuvântaţi. 

IX 

„ Şi iarăşi va să vie cu slavă, 

să judece viii şi morţii, 

a Cărui împărăţie nu va avea sfârşit " 

Vi se cere vigilenţă - şi vigilenţa este alertă, stare de veghe şi aşteptare. 
Vegherea asupra propriei persoane, asupra gândurilor, dorinţelor şi faptelor tale 
- acesta este regula strictă a credinţei tale. Alerta ascute vederea spirituală, 
pentru ca aceasta să poată vedea şi distinge binele de rău şi să poată şti cine intră 
în inima şi gândurile tale. Veghind se poate respinge un duşman şi accepta un 
prieten. Aşteptarea întăreşte dragostea şi conştiinţa curată. Cui îi este adresată 
această aşteptare? Celui Iubit, celui Preaiubit, celui a cărui dragoste v-a adus pe 
voi pe această lume şi a cărui dragoste vă va întâmpina pe cealaltă lume. Şi iată, 
El a promis să vină. Şi sufletele oamenilor tremură în faţa acestei promisiuni ca 
dragostea ce tremură în aşteptarea iubitului. 

Această aşteptare întăreşte dragostea şi conştiinţa curată. „Drept aceea 
privegheaţi, că nu ştiţi ziua nici ceasul când vine Fiul Omului" (Matei 25, 13). 
Acestea sunt cuvintele Sale, cuvinte ce vă previn. Să nu fiţi ca cele cinci fecioare 
neînţelepte, care în nebăgarea lor de seamă au fost luate prin surprindere şi 
alungate. El vine - rămâneţi treji şi vegheaţi! 

El a venit odată; va veni iarăşi. Prima oară, El a venit cu umilinţă. A doua 
oară, El va veni cu mărire. Prima oară El a venit ca Răscumpărător al lumii; a 
doua oară El va veni ca Judecător al acesteia. Diferenţa dintre prima şi a doua 
venire a Sa este foarte mare. Când a venit prima oară El a petrecut treizeci şi trei 
de ani pe pământ. A doua venire a Sa va dura foarte puţin: „căci precum fulgerul 
iese de la răsărit şi se arată până la apus, aşa va fi şi venirea Fiului Omului" 
(Matei 24, 27). Astfel, a doua venire a Domnului va fi neaşteptată - şi la fel de 
bruscă precum fulgerul. Din această cauză El i-a prevenit pe toţi: „Privegheaţi 
deci, că nu ştiţi în care zi vine Domnul nostru" (Matei 24, 42). Prima oară El a 
venit ca un semănător şi a uşurat suferinţa. A doua oară El va veni ca un 
culegător iute. Şi după cum culegerea viei este o muncă scurtă în comparaţie cu 

multele munci ce sunt cerute, de la plantat până la strângerea recoltei, aşa va fi şi 
cea de-a doua venire a Sa în comparaţie cu prima - scurtă şi repede. Vai, cât de 
neaşteptată va fi ea! 

De aceea vi se cere vigilenţă şi alertare a sufletului, veghere şi aşteptare. 

Şi a doua venire a Domnului va fi plină de slavă, scăldată într-o lumină de 

slavă nemaivăzută. „Atunci se va arăta pe cer semnul Fiului Omului şi vor 
plânge toate neamurile pământului şi vor vedea pe Fiul Omului venind pe norii 
cerului cu putere şi cu slavă multă" (Matei 24, 30). într-adevăr, venirea Sa va fi 
demnă de împăratul împăraţilor, înaintea Sa, în spatele Său şi în jurul Său vor 
trâmbiţa cete îngereşti. Sunet de trâmbiţă va răsuna din goarnele îngerilor şi foc 
şi pară va ieşi din ele. „Şi va trimite pe îngerii Săi, cu sunet mare de trâmbiţă, şi 
vor aduna pe cei aleşi ai Lui din cele patru vânturi, de la marginile cerurilor până 
la celelalte margini" (Matei 24, 31). 

Aşa descrie Domnul a doua venire a Sa şi proorocul Său clarvăzător, pe 
care nici iudeii nu-1 pot contrazice, o descrie astfel: „Tronul Său, flăcări de foc; 
roţile lui, foc arzător. Un râu de foc se vărsa şi ieşea din el; mii de mii îl slujeau 
şi miriade de miriade stăteau înaintea lui! Judecătorul S-a aşezat şi cărţile au fost 
deschise" (Dan. 7, 9-10). 

Aşa a descris-o marele şi clarvăzătorul Său prooroc, pe care nici iudeii nu- 

1 pot contrazice. Şi Sfântul Său Apostol o descrie astfel: „Drept este înaintea lui 
Dumnezeu să răsplătească cu necaz celor ce vă necăjesc pe voi. Iar vouă celor 
necăjiţi, să vă dea odihnă, şi nouă, la arătarea Domnului Iisus din cer, cu îngerii 
puterii Sale în văpaie de foc, osândind pe cei ce nu se supun Evangheliei 
Domnului nostru Iisus. Ei vor lua ca pedeapsă pieirea veşnică de la faţa 
Domnului şi de la slava puterii Lui, când va veni s ă se preamărească întru sfinţii 
Săi şi să fie privit cu uimire de către toţi cei ce au crezut" (II Tes. 1, 6-10). 

Venirea Judecătorului va fi neaşteptată şi va fi în putere şi slavă. „Si 
Judecata Sa va fi aşa cum el însuşi a prezis-o şi a descris-o" (Matei 25, 31 şi 
urm.). El va împărţi toţi oamenii, la dreapta şi la stânga Sa, aşa cum păstorul 
separă oile de capre. Celor din dreapta Sa dreptul Judecător le va spune: „Veniţi, 
binecuvântaţii Tatălui Meu, moşteniţi împărăţia cea pregătită vouă de la 
întemeierea lumii". Iar celor din stânga Sa le va spune: „Duce ţi- vă de la Mine, 
blestemaţilor, în focul cel veşnic care este gătit diavolului şi îngerilor lui". 
Criteriul după care El va judeca va fi simplu şi clar. El îi va invita pe primii la 
viaţă veşnică şi binecuvântare; „Căci va zice El, flămând am fost şi Mi-aţi dat să 
mănânc; însetat am fost şi Mi-aţi dat să beau; străin am fost şi M-aţi primit, gol 
am fost şi M-aţi îmbrăcat; bolnav am fost şi M-aţi cercetat; în temniţă am fost şi 
aţi venit la Mine". Atunci când drepţii îl vor întreba când L-au văzut ei la nevoie 
şi L-au ajutat, dreptul Judecător va răspunde: „Adevărat zic vouă, întrucât aţi 
făcut unuia dintre aceşti fraţi ai Mei prea mici, Mie Mi le-aţi făcut". 

Iar pe ceilalţi, care vor sta în stânga Sa, dreptul Judecător îi va trimite la 
chinurile veşnice, în focul pregătit pentru diavol şi îngerii săi. Atunci când 
aceştia îl vor întreba când L-au văzut vreodată, căzut la nevoie, ca să-L ajute, 
dreptul Judecător va răspunde: „Adevărat zic vouă: întrucât nu aţi făcut unuia 
dintre aceşti prea mici, nici Mie nu Mi-aţi făcut". 

Cercetaţi, aleşilor, şi vedeţi cum Domnul Hristos se identifică pe Sine cu 
cei ce pătimesc în lume. El îi numeşte cu milostivire fraţii Săi mai mici. Aţi 
refuza vreodată să daţi pâine fraţilor lui Hristos? Să ştiţi dar că oricine refuză 
să le-o dea lor, refuză să o dea Lui. La Judecată acestea vor fi descoperite şi El 
va judeca cu dreptate. 

Şi când se va sfârşi Judecata, va începe pentru cei drepţi o domnie 
nesfârşită şi veşnică. Atunci cei drepţi vor străluci ca soarele în împărăţia Tatălui 
lor (Matei 13, 43). Toate celelalte împărăţii vor fi dărâmate şi orice altă stăpânire 
şi putere se va risipi ca ceaţa în faţa soarelui; va rămâne doar împărăţia Sa, fără 
hotare sau teritorii învecinate. După cum chiar şi proorocul, pe care până şi 
iudeii îl recunosc, a prezis şi a văzut într-o viziune: „Stăpânirea Lui este veşnică, 
stăpânire care nu va trece, iar împărăţia Lui nu va fi nimicită niciodată" (Dan. 7, 
14). Şi împărăţia Sa va fi mai durabilă decât însuşi cerul văzut şi pământul; căci 
scris este că cerul şi pământul vor trece, iar împărăţia Sa va rămâne (Fapte 21, 

1). 

Cu o astfel de răspândire de lumină, cu astfel de putere şi mărire va lua 
sfârşit drama divino-umană ce a început într-o peşteră rece din Bethleem. Astfel 
va creşte şi se va înălţa grăuntele de muştar (Matei 13, 31-32) şi se va 
transforma în pomul vieţii, care va cuprinde întreaga lume văzută şi nevăzută. 
De aceea, lăsaţi sufletele voastre să se bucure, o, drepţilor, dacă în această viaţă 
pătimiţi ceva în numele lui Iisus sau suportaţi umilire pentru Judecata Sa. 

Fiecare zi de suferinţă, necaz şi umilire vă va aduce veacuri şi veacuri de 
fericire, căci voi veţi fi răsplătiţi cu cetăţenia îngerească în împărăţia Sa. Cine 
se aseamănă lui Iisus în suferinţă se va arăta Lui şi în slavă. Rănile şi lacrimile 
voastre, ascunse acum, vor fi luminate de un soare ce nu apune niciodată, 
înfrângerile voastre iluzorii pentru binele Sfintei Sale Evanghelii se vor 
transforma în victorie triumfătoare ce nu va fi vestită de oameni, ci de îngerii lui 
Dumnezeu prin răsunetul trâmbiţelor. 

Mai bine este pentru cei nedrepţi să tremure şi să plângă acum decât la 
Judecată. Dar voi, purtătorilor de Hristos, bucuraţi-vă că Mesia al vostru este 
Judecătorul lumii, pentru că El va judeca cu dreptate. Aveţi grijă căci acelaşi 
Iisus, 

pe care Irod a vrut să-L condamne la moarte din iesle; 
pe care Iuda L-a trădat pentru treizeci de arginti; 
pe care mai-marii iudeilor L-au bătut şi torturat; 
pe care Pilat L-a declarat nevinovat şi apoi L-a răstignit; 
care a murit în agonie mare pe Golgota; 
care a înviat cu slavă din mormânt a treia zi; 
care S-a ridicat la ceruri după patruzeci de zile; 
si sade de-a dreapta lui Dumnezeu-Tatăl, 

acelaşi Iisus va veni cu putere şi cu slavă. El va veni ca Judecător suprem al 
lumii să judece viii şi morţii. El va veni ca împăratul nemuritor pentru a 
deschide celor drepţi împărăţia nemuritoare, în acea împărăţie drepţii vor străluci 
ca soarele. 

Aceasta este credinţa drepţilor, a celor blânzi şi smeriţi, care urmează 

neînfricaţi calea dreaptă. Această credinţă nu poate fi acceptată de cei a căror 
inimi urmează ochilor lor. Această credinţă este iubită de către cei ce cunosc 
măreţia lui Dumnezeu şi dreptatea veşniciei Sale. Pentru ei este o bucurie să 
mediteze la măreţia Dumnezeului nemuritor, învăluiţi fiind de duhoarea morţii 
din jurul lor. Şi este bucurie pentru ei ca să păşească pe calea dreptăţii, înconju- 
raţi fiind de nedreptate. Sublimul divinului îi atrage şi frumuseţea dreptăţii îi 
captivează. Ei păşesc pe calea dreptăţii, dar nu se bazează, doar pe faptele lor, ci 
şi pe îndurarea lui Dumnezeu. Cu cât sunt ei mai drepţi, cu atât mai înfricoşaţi 
aşteaptă judecata lui Hristos. Dar răii fac nedreptăţi pentru că ei nu se tem de 
judecata lui Hristos. 

Binecuvântaţi sunt cei ce aşteaptă venirea Domnului, cu putere şi cu 
slavă, şi îi ajută pe fraţii mai mici ai lui Hristos ca şi cum L-ar ajuta pe Hristos 
însuşi. 

Binecuvântaţi sunt cei ce caută spre Cel iubit, spre cel Preaiubit, cu 
trezire, alertă, veghere şi aşteptare. Cu adevărat, ei II vor aştepta şi-L vor 
întâmpina ca cele cinci fecioare înţelepte şi El îi va conduce spre paradis, şi ei 
vor domni cu El pentru totdeauna. 

Oare nu este aceasta credinţa voastră, o, purtătorilor de Hristos, şi credinţa 
celor mai drepţi strămoşi ai voştri? Aceasta să fie şi credinţa copiilor voştri din 
generaţie în generaţie. Aceasta este credinţa ortodoxă mântuitoare ce nu a fost 
niciodată ruşinată. Cu adevărat aceasta este credinţa poporului cu adevărat ales, 
a celor care poartă icoana lui Dumnezeu în ei. în Ziua Judecăţii lui Hristos ei vor 
fi numiţi binecuvântaţi. 



X 

„ Şi întru Duhul Sfânt, 

Domnul de viaţă Făcătorul, Care de la Tatăl purcede; 

Cel ce împreună cu Tatăl şi cu Fiul 

este închinat şi slăvit, Care a grăit prin prooroci" 

Când un călător vede o lumină în noapte, el se bucură. Şi îşi îndreaptă 
paşii către lumină, fără a se întreba ce fel de foc este acela ce arde în depărtare. 
Cu cât se apropie, cu atât el începe să-şi pună această întrebare. 

Credinţa creştină i-a apropiat pe oameni de lumina veşnică a 
îndumnezeirii. Din această cauză creştinii îşi pun atâtea întrebări în legătură cu 
această misterioasă şi fascinantă lumină - pentru că ei s-au apropiat foarte mult 
de ea. Cei ce sunt mai departe de această lumină îşi pun mai puţine întrebări 
despre ea. Semiţii se miră cum iafetiţii pot crede în trei dumnezei 1 . 



1 Conform tradiţiei popoarelor semite din Asia Mijlocie, evreii şi arabii sunt descendenţi ai fiului lui Noe, 
Sem, pe când iafeţii (indo-europenii) sunt descendenţi ai fiului mai mic al lui Noe, lafet. De aici 
episcopul Nicolae menţionează în mod retoric acuzaţia adusă creştinilor, care cred în Sfânta Treime, 

Cine crede în trei dumnezei? Este oare posibil ca popoarele creştine care au 
curăţat atâtea continente şi insule de politeism să creadă în trei dumnezei? 

Spuneţi-le că voi nu credeţi în trei dumnezei, ci în unul, Dumnezeul Cel 
Unic, Viu şi Adevărat, dar că Mesia al vostru a adus atât de aproape lumina 
eternă, încât voi distingeţi trei flăcări. Trei flăcări eterne - un singur foc. Trei 
maiestăţi - un singur împărat. Trei miracole - un singur mister. Trei ipostasuri - o 
singură Fiinţă. Trei persoane - un singur Dumnezeu. Marele nume: Sfânta 
Treime. Sfânta Treime în Unul. Tatăl, Fiul şi Duhul Sfânt, întotdeauna şi pentru 
totdeauna un singur Dumnezeu. 

La picioarele acestui mister dătător de viaţă, serafimi şi heruvimi îşi 
acoperă feţele sfinte, cu teamă sacră, cu avânt divin, într-o veşnică beţie de 
dulceaţă inefabilă. Şi nenumăratele cete îngereşti adunate în ceruri intonează 
imnuri, cu un tremur uşor slăvind măreţia Dumnezeului Unic, Dumnezeului Viu: 
„Sfânt, Sfânt, Sfânt este Domnul Savaot!". 

Până şi măreţul soare de pe bolta cerească reprezintă o trinitate în unitate: 
o masă de foc, lumină şi căldură - toate aceste trei elemente nedespărţite între ele 
formează un singur soare. Fiecare atom de pe pământ reprezintă şi el o tri- 
unime. Până şi sufletul omului - icoana Dumnezeului treimic - este compus din 
trei puteri de bază invizibile: afectul, intelectul şi voinţa. Şi toate acestea nu 
împart sufletul în trei suflete. Sufletul este unul şi rămâne unul; puterile sale sunt 
trei şi rămân trei, în unitate. 

Dar lumea nu a cunoscut dumnezeirea şi Sfânta Treime prin aceste 
ilustrări, umbre şi simboluri ale naturii. Ea a ajuns la această cunoaştere prin 
revelare cerească. Domnul Iisus Hristos a afirmat aceasta. Prin El, neamul 
omenesc a ajuns să ştie despre paternitatea Tatălui, filiaţia Fiului şi purcederea 
Sfântului Duh. El ne-a adus pe noi, călători în noapte, mai aproape de eterna 
lumină. Şi noi am început să vedem şi să distingem trei în unul: trei miracole 
într-o taină, trei ipostasuri într-o dumnezeire. 

Tot de la Hristos am primit şi credinţa noastră în Sfântul Duh al lui 
Dumnezeu, Dătătorul de viaţă, care de la Tatăl purcede. Există multe duhuri rele 
şi înşelătoare ale întunericului, divizate şi slabe, dar există un singur Duh Sfânt. 
Popoarele şi oamenii ce credeau odată în mulţi dumnezei, credeau de fapt în 
aceste duhuri rele şi înşelătoare. Doar adevăraţii monoteişti care cred într-un 
singur Dumnezeu pot crede într-un Duh Sfânt. 

Duhul Sfânt este numit dătător de viaţă, pentru că El dă viaţă, înapoiază 
viaţă, aduce la viaţă şi înviază. Când Dumnezeu a creat lumea, „Duhul lui 
Dumnezeu se purta pe deasupra apelor" (Fac. 1, 2). Când Dumnezeu a creat 
omul, El 1-a creat din „ţărână şi pământ, ... Şi a suflat în faţa lui suflare de viaţă 
şi s-a făcut omul fiinţă vie" (Fac. 2, 7). Apostolul lui Hristos scrie creştinilor: 
„Duhul lui Dumnezeu locuieşte în voi" (Rom. 8, 9). Dar pentru a nu confunda 
sufletul omului cu Duhul lui Dumnezeu, Apostolul precizeaz ă diferenţa: „Duhul 
(lui Dumnezeu) însuşi mărturiseşte împreună cu duhul vostru că suntem fii ai lui 
Dumnezeu" (Rom. 8, 16). Şi aceasta este fericirea voastră, purtătorilor de Duh. 

de către iudei şi musulmani (n.trad.) 

La ce ar servi mărturia omenească, precum că sunteţi fii ai lui Dumnezeu dacă 
Sfântul Duh al lui Dumnezeu nu ar confirma El însuşi acest lucru? şi Sfântul 
Duh este dat tuturor celor ce-L cer de la Dumnezeu. Pentru a primi acest oaspete 
mult prea drag trebuie îngrijită şi purificată casa sufletului. Aşa spune Domnul 
nostru, biruitorul morţii: „Deci dacă voi, răi fiind, ştiţi să daţi fiilor voştri daruri 
bune, cu cât mai mult Tatăl vostru Cel din ceruri va da Duh Sfânt celor care îl 
cer de la El!" (Luca 11, 13). Acesta este cel mai mare dar pe care Dumnezeu îl 
oferă oamenilor. Căci atunci când dă Duhul Sfânt, de fapt El Se dă pe Sine. 

Există oare vreun dar mai mare ca acesta? Există oare o dragoste mai 
adâncă decât aceasta? 

Cum S-a arătat Duhul Sfânt credincioşilor? Mai întâi ca ardoare în inimă. 
Aceasta apare în timpul rugăciunilor înflăcărate, uneori ca o căldură puternică în 
tot corpul. Proorocul Ieremia aduce mărturie clară şi adevărată în acest sens, 
pentru că El mărturiseşte din proprie experienţă. Ieremia a avut de suferit multă 
batjocură şi multe încercări până când cuţitul i-a ajuns la os: „Dar iată era în 
inima mea ceva ca un fel de foc aprins, închis în oasele mele, şi eu mă sileam să- 
L înfrânez şi n-am putut" (Ieremia 20, 9). Atât de irezistibil este Sfântul Duh al 
lui Dumnezeu într-o inimă curată în care a intrat. 

Mai mult decât atât, Duhul Sfânt s-a înfăţişat ca o voce. Sfinţii prooroci şi 
apostoli mărturisesc adesea auzul acestei voci mistice şi totuşi clare a lui 
Dumnezeu. Auzi, dar nu vezi cine vorbeşte. 

Mai mult decât atât, Duhul lui Dumnezeu S-a arătat sub formă de 
porumbel. Aceasta s-a întâmplat la botezul Domnului Hristos în râul Iordan: „Şi 
a mărturisit Ioan zicând: Am văzut Duhul coborându-se din cer ca un porumbel 
şi a rămas peste El" (Ioan 1, 32). Puritatea porumbelului este un simbol al 
purităţii Sfântului Duh. Binecuvântate sunt sufletele pure, căci ele vor fi 
considerate demne pentru a fi vizitate de Sfântul Duh. 

Dar cea mai tumultuoasă manifestare a Sfântului Duh din istoria umană a 
apărut în a cincizecea zi după învierea lui Hristos, sub formă de limbi de foc. „Şi 
când a sosit ziua Cincizecimii, erau toţi împreună în acelaşi loc. Şi din cer, fără 
de veste, s-a făcut un vuiet, ca de suflare de vânt ce vine repede, şi a umplut 
toată casa unde şedeau ei. Şi li s-au arătat, împărţite, limbi ca de foc şi au şezut 
pe fiecare dintre ei. Şi s-au umplut toţi de Duhul Sfânt şi au început să vorbească 
în alte limbi, precum le dădea lor Duhul a grăi" (Fapte 2, 1-4). Aşa s-a petrecut 
consacrarea şi botezul Bisericii lui Hristos pe pământ, prin focul Sfântului Duh. 

Aşa şi-a îndeplinit Mântuitorul promisiunea făcută Apostolilor. El a 
îndeplinit-o într-un atare mod şi cu aşa o putere, cum Apostolii nu şi-au imaginat 
vreodată. Cu adevărat, lucrările lui Dumnezeu depăşesc înţelegerea umană. 

Domnul a promis: „Şi Eu voi ruga pe Tatăl şi alt Mângâietor vă va da 
vouă ca să fie cu voi în veac, Duhul Adevărului, pe care lumea nu poate să-L 
primească pentru că nu-L vede, nici nu-L cunoaşte; voi îl cunoaşteţi, că rămâne 
la voi şi în voi va fi" (Ioan 14, 16-17). Primul Mângâietor, Domnul Iisus, a fost 
mai mult decât o simplă mângâiere pentru credincioşi, însă iubirea lui 
Dumnezeu nu cunoaşte limite. Prin această iubire nelimitată a fost trimis chiar şi 
un al doilea Mângâietor. 

în plus, Domnul Iisus Hristos a adus şi El mărturie pentru Sfântul Duh 
spunând: „Dar Mângâietorul, Duhul Sfânt pe care -L va trimite Tatăl în numele 
Meu, acela vă va învăţa toate şi vă va aduce aminte despre toate cele ce v-am 
spus Eu" (Ioan 14, 26). Şi iarăşi: „Iar când va veni Mângâietorul pe care Eu îl 
voi trimite vouă, Duhul Adevărului, care de la Tatăl purcede, Acela va mărturisi 
despre Mine" (Ioan 15, 26). Şi iarăşi: „Iar când va veni Acela, Duhul 
Adevărului, vă va călăuzi la tot adevărul; căci nu va vorbi de la Sine, ci câte va 
auzi va vorbi şi cele viitoare va vesti. Acela Mă va slăvi" (Ioan 16, 13-14). Şi 
această promisiune a fost îndeplinită la fel ca orice altă promisiune a 
adevăratului Mesia, o purtătorilor de Hristos. 

Sfântul Duh a fost promis - aşa au aflat oamenii de existenţa Lui. S-a 
arătat şi aşa au crezut oamenii în El. Şi rămâne printre credincioşi, iar oamenii 
au ajuns să-L iubească pe Dumnezeu, Sfântul Duh. 

Cum se naşte lumina din soare şi cum purcede căldura din soare - 
cunoaşteţi aceasta cu adevărat? Cum se naşte un gând din inimă şi cum puterea 
purcede din inimă aţi înţeles cu adevărat? Cum dar aţi putea înţelege misterul 
etern al nenăscutului Tată. Cum aţi putea înţelege conceperea Fiului şi 
purcederea de la Duhul Sfânt? Fiii oamenilor nu au fost niciodată în stare să 
pătrundă un adevăr oarecare despre Dumnezeul Preaînalt, dacă acesta nu le-a 
fost revelat lor de către Preaînaltul şi nu l-au pătruns nici mai mult şi nici mai 
puţin, ci atât cât le-a fost revelat el lor. 

Ne-a fost revelat faptul că Sfântul Duh nu este o creaţie a lui Dumnezeu ci 
Dumnezeu. El este Domnul, Dătătorul de viaţă, a cărui prezenţă creează viaţă, 
dă tărie, oferă înţelepciune şi produce bucurie. El purcede veşnic de la eternul 
Tată. El este din aceeaşi esenţă cu Tatăl, din aceeaşi esenţă cu Fiul - de aceeaşi 
esenţă, de aceeaşi putere şi de aceeaşi mărire. El diferă doar în privinţa 
persoanei. Un ipostas deosebit îl distinge de Tatăl şi de Fiul. Dar Lui i se cuvine 
aceeaşi închinare şi aceeaşi slavă. Sfinţii prooroci au vorbit prin El. In simpli 
pescari El a picurat înţelepciunea cerurilor. Bărbaţilor şi femeilor, celor 
neputincioşi - martirizaţi pentru Hristos - El le dă putere de biruinţă, mai tare 
decât moartea. 

Sfântul Duh, Dătătorul de viaţă, care purcede de la Tatăl este Dumnezeu 
Adevărat din Dumnezeu Adevărat. El s-a descoperit şi a lucrat. El se revelează şi 
lucrează în continuare. Cei cărora El li se revelează şi pe cei prin care El 
lucrează îl cunosc. Ei nu cunosc esenţa Sa; ei îl cunosc prin revelare şi lucrare. 

Credinţa în Sfântul Duh al lui Dumnezeu nu se bazează pe presupuneri, pe 
ipostaze gândite, ci pe realitatea revelată, experiată şi mărturisită. 

Oricine doreşte să devină martor viu al acestei realităţi trebuie să facă 
eforturi pentru a-şi curăţa inima de păcat şi a o tămâia cu rugăciune, înainte de a 
pipăi orice mister divin. Şi Sfântul Duh Se va revela lui, Duhul Adevărului şi al 
vieţii, Duhul înţelepciunii şi Fericirii, Duhul Libertăţii şi al Adopţiei. Şi acest 
Duh Sfânt va depune mărturie privitor la adevărul tuturor descoperirilor lui 
Hristos despre Dumnezeu, despre suflet, despre calea spre mântuire, despre 
împărăţia veşnică a lui Dumnezeu. El depune mărturie pentru toate acestea 
precum a făcut-o şi pentru sufletele Apostolilor şi a Sfinţilor Părinţi care au 

compus Crezul. 

Cunoaşterea lui Dumnezeu ca Sfântă Treime a fost dezvăluită oamenilor 
prin Domnul Iisus Hristos, Fiul lui Dumnezeu. El nu ne-a oferit aceste 
cunoştinţe sub forma unei învăţături filosofice, ci sub forma manifestării şi 
lucrării din partea Tatălui, a Fiului şi a Sfântului Duh. Aceste arătări şi lucrări 
ale Dumnezeului cel Viu prin cele trei ipostasuri ale Sale sunt reale. Este reală 
înfăţişarea Tatălui prin voce la râul Iordan şi pe Muntele Tabor. Reală este 
persoana înfăţişată în mod miraculos a Fiului întrupat al lui Dumnezeu, precum 
şi lucrarea Sa, patimile şi învierea Sa. Reală este şi manifestarea şi lucrarea 
Sfântului Duh, în apostoli, în sfinţi, în drepţi şi în întreaga Biserică a lui 
Dumnezeu de la începuturi până în prezent; pentru totdeauna şi întotdeauna un 
Dumnezeu, un împărat veşnic, o putere, o slavă, o iubire, o lumină, o fericire, o 
esenţă, un Dumnezeu. 

Aceasta este credinţa clarvăzătorilor care îşi îndreaptă privirea către focul 
din depărtare. Aceasta nu este credinţa celor orbiţi sau orbi care de-abia disting 
ce le dezvăluie soarele. Pentru clarvăzători această lumină fizică este întuneric 
prin care ei păşesc ca nişte drumeţi nocturni aţintindu-şi privirea spre lumina din 
depărtare. Ei călătoresc fără a-şi lua privirea de la această lumină mistică. Atât 
de mare pare această lumină, încât lumea le pare scufundată în întuneric. Şi chiar 
dacă mistica lumină e departe, ea luminează cărarea lor în noapte şi încălzeşte 
inimile lor, cu căldură minunată şi cu bucurie. Şi ei se bucură ca nişte copii - ca 
nişte copii ai acestei mari lumini. Şi ei se grăbesc spre ea precum exilaţii care se 
grăbesc spre ţinutul de baştină. Ei înaintează curioşi din ce în ce mai mult şi nu 
se abat din cale. Şi plini de fericire, ei îi cheamă pe fraţii lor, rămaşi în urmă sau 
abătuţi de la calea dreaptă, încurajându-i, liniştindu-i şi ajutându-i să-şi urmeze 
calea. Ei se grăbesc să ajungă cât mai departe cântând imn de biruinţă: „Pe aici, 
fraţilor, către Tatăl şi Mântuitorul şi Mângâietorul nostru! Străluceşte asupra 
noastră, îndrumă-ne, încălzeşte-ne!" 

Aceasta este credinţa voastră, o purtătorilor de Hristos, credinţa 
strămoşilor voştri clarvăzători. Fie aceasta şi credinţa copiilor voştri, din 
generaţie în generaţie, până la capătul călătoriei. Aceasta este credinţa verificată, 
pe vreme însorită şi pe furtună; credinţa ortodoxă mântuitoare, ce nu a fost 
niciodată ruşinată. Cu adevărat, aceasta este credinţa poporului cu adevărat ales, 
a celor ce poartă icoana lui Dumnezeu în ei. In înfricoşata zi a Judecăţii lui 
Hristos ei vor fi numiţi binecuvântaţi. 

XI 

„Intru una, sfântă, sobornicească 
şi apostolească Biserică " 

Călători, aveţi grijă de arcă! Atunci când a venit potopul, Noe a fost salvat 
într-o arcă sigură. Potopul nebuniei şi păcatului continuă fără de încetare. Din 
această cauză Iubitorul de oameni a construit arca salvării. Cereţi-I arca Sa şi în 
curând veţi intra în ea. 

Nu vă lăsaţi înşelaţi de mulţimea diferitelor nave, decorate şi împodobite 
pe dinafară, întrebaţi de puterea motorului şi de îndemânarea căpitanului. Cel 
mai puternic motor şi cel mai îndemânatic cârmaci se pot găsi pe arca lui 
Hristos. Acest cârmaci este însuşi atotvăzătorul, atotputernicul Duh Sfânt. 

Nu vă lăsaţi înşelaţi nici de către cei ce vă invită în bărcile lor noi şi 
fragile sau de cei ce vă oferă bărci doar pentru voi. Călătoria este lungă şi 
furtunile periculoase. 

Nu vă lăsaţi înşelaţi nici de către cei ce spun că de cealaltă parte a 
oceanului nu există un nou pământ, o lume nouă şi că nu are rost să vă pregătiţi 
pentru îndelungata călătorie. Ei vă invită să pescuiţi la ţărm. Cât de puţine văd şi 
cunosc ei. Cu adevărat, ei se pregătesc pentru distrugere şi vă invită şi pe voi la 
distrugere. 

Nu vă lăsaţi înşelaţi ci mai bine întrebaţi de arca Sa. Cu toate că pare mai 
puţin îmbietoare pentru ochi decât celelalte, totu şi ea este mai tare şi mai sigură. 
Chiar de nu are multe şi felurite steguleţe ci doar semnul crucii, să ştiţi că viaţa 
voastră e în siguranţă la bordul său. Şi într-o călătorie pe mare prima şi 
principala grijă ar trebui să fie siguranţa vieţii pasagerului. 

Dacă credeţi în Mântuitorul Hristos, o, purtătorilor de Hristos, credeţi şi în 
lucrarea Sa. Lucrarea Sa este Biserica, arca salvării. La bordul său navighează 
cete de mântuiţi şi de cei ce merg pe calea mântuirii. Domnul a pus la baza 
lucrării Sale credinţa, tare ca piatra. După cum a spus şi a proorocit: „pe această 
piatră voi zidi Biserica Mea şi porţile iadului nu o vor birui" (Matei 16, 18). Şi, 
cu adevărat, până în ziua de azi ele nu au biruit -o niciodată şi nici nu o vor face 
de acum încolo. 

Biserica este numită trupul lui Hristos: „Voi sunteţi trupul lui Hristos" 
(Rom. 15, 5; I Cor. 12, 27). De aceea există o singură Biserică. Pentru că nu pot 
exista două trupuri cu un singur cap, iar Hristos este numit capul Bisericii (Col. 
I, 18). Drept aceea, un Hristos, un cap, un trup - o Biserică. 

Chiar de există apostazii şi erezii, de ce ar trebui să vă tulbure aceasta? 
Totul a fost prevăzut şi proorocit, precum un cârmaci cu experienţă prevede şi 
spune călătorilor despre furtunile şi pericolele ce-i aşteaptă. „Căci trebuie să fie 
între voi şi eresuri, spune Apostolul, ca să iasă la lumină cei lămuriţi" (I Cor. 11, 

41 



Nicolae Velimirovici 

19). Dacă un grup de pasageri de la bordul arcei şi-ar scobi o luntre pentru ei şi 
ar coborî în mare să navigheze singuri, v-aţi întrista, bineînţeles. Şi aşa şi ar tre- 
bui. Exemplul lor, un exemplu de aruncare fără speranţă şi încăpăţânată în 
braţele pericolului, întăreşte credinţa voastră într-una şi unica arcă de salvare. 

Biserica este numită sfântă. E limpede pentru voi de ce ea este numită 
sfântă. Mai întâi pentru că bazele ei au fost puse de Sfântul Sfinţilor. Apoi, 
pentru că Domnul a transformat-o, a răscumpărat-o, a purificat-o şi a întărit-o cu 
propriul Său sânge sfânt şi prea pur. în al treilea rând, deoarece chiar de la 
început Sfântul Duh al lui Dumnezeu a îndrumat -o, a inspirat-o, a adus-o la 
viaţă, în al patrulea rând, pentru că toţi membrii săi sunt numiţi sfinţiţi, despărţiţi 
de orice nesfinţenie din această lume în care ei cresc şi prin care călătoresc, în al 
cincilea rând, deoarece sfintele ceruri le sunt rezervate ca Io cuinţă, în al şaselea 
rând, pentru că în ea sunt mijloacele date de Dumnezeu prin care oamenii se 
sfinţesc şi se pregătesc pentru viaţa cerească. Din această cauză Biserica este 
numită sfântă. 

In plus, Biserica este numită sobornicească (universală). De ce aceasta? 
Mai întâi, pentru că ea îi uneşte în Dumnezeul viu pe copiii întregului pământ, ai 
tuturor neamurilor, ai tuturor limbilor. Ea nu se adreseaz ă unei singure rase, nici 
unui singur neam, nici unei singure naţiuni. Precum omul care stă la răscrucea 
drumului şi îi invită pe toţi călătorii la petrecerea împăratului (Matei 22, 9), aşa 
face şi Biserica. La fel face şi sfânta şi universala Biserică, îi invită şi îi uneşte 
pe toţi fiii şi fiicele oamenilor, spre mântuire. Şi nu refuză pe nimeni, dintre cei 
ce nu o resping pe ea şi, în consecinţă, pe fiecare. Aceasta este diferenţa dintre 
atotprimitoarea Biserică a Noului Testament şi Biserica pregătitoare din Vechiul 
Testament, care se limita la un singur popor. 

Şi Biserica mai este numită universală pentru că ea include şi pe cei vii şi 
pe cei adormiţi. Cei ce au adormit întru Domnul sunt, în aceeaşi măsură, membri 
ai săi, ca şi cei ce încă trăiesc pe pământ. Drumeţii pe care arca salvării i-a trans- 
portat pe pământul cel nou, în împărăţia veşnică, precum şi cei ce sunt 
transportaţi astăzi sau cei ce vor fi transportaţi mâine - toţi sunt membri ai unei 
sfinte Biserici universale. 

Biserica, deci, este numită universală pentru că ea nu cunoaşte limite 
legate de rasă, limbă, spaţiu, timp sau moarte. 

Pe lângă acestea, Biserica este universală atât prin învăţătura, cât şi prin 
structura sa. 

Sfânta Biserică este numită şi apostolică . Mai întâi, Biserica este numită 
aşa pentru că Apostolii lui Hristos au fost primii Săi membri. Ei au fost primii 
martori personali ai vieţii şi lucrării miraculoase a Fiului lui Dumnezeu pe 
pământ şi ei L-au urmat primii, în al doilea rând, pentru că Apostoli au organizat 
structura Bisericii şi au răspândit învăţătura Evangheliei în lume. în al treilea 
rând, pentru că Sfinţii Apostoli au fost primii după Domnul ce şi-au vărsat 
sângele la temelia ei. în al patrulea rând, pentru c ă apostolicitatea sa nu a încetat 

nici până astăzi. Apostolicitatea Bisericii se manifestă astăzi în două forme: în 
misiunea ei în lume şi în succesiunea apostolică a ierarhiei ei. Atât în misiunea 
ei prin lume, cât şi prin misionarii săi, adevărata Biserică, Biserica Ortodoxă, 
poartă sceptrul etern al apostolicităţii. 

Sarcina Bisericii ca instituţie nu este să conducă, ci să facă misiune; să 
predice neamurilor până la martiriu, după cum a făcut-o Domnul Hristos; să 
lumineze sufletele oamenilor, să îndrume viaţa morală a oamenilor din punct de 
vedere spiritual. Datoria ei e să elibereze şi nu să aservească. Căci toţi oamenii 
sunt chemaţi la libertate întru Hristos, la eliberarea fiilor lui Dumnezeu. Căci 
scris este: „Nu mai eşti rob, ci fiu" (Gal. 4, 7). Şi iarăşi: „întru libertatea cu care 
Hristos ne-a făcut liberi" (Gal. 5, 1). Ca arcă a salvării, Biserica lui Dumnezeu 
transportă copii liberi şi nu sclavi, copii împărăteşti, pe care îi poartă către 
împărăţia cerească veşnică. Nu există nici o încărcătură mai de preţ şi nici 
destinaţie mai plină de fericire. 

Aceasta este credinţa celor neînfricaţi şi a celor ce-i iubesc pe alţii. Laşii 
şi egoiştii cu greu pot accepta această credinţă. Neînfricaţi sunt cei ce au 
curajul să se ridice în sufletul lor împotriva haosului păgân şi să facă ordine 
aşa cum este scris în Evanghelie. Cei ce-i iubesc pe ceilalţi sunt cei cărora le 
place să călătorească cu alţii şi care privesc la tovarăşii lor prin lumina acelei 
lumini divine din depărtare. Şi ei se bucură pentru tovarăşii lor ca şi pentru 
fraţii lor, pentru ei înşişi şi pentru acea lumină eternă care îi luminează şi îi 
inundă pe ei, atrăgăndu-i pe toţi către ea. Neînfricaţilor şi celor ce îi iubesc pe 
ceilalţi le place curăţenia, în suflet şi înjur. Ei apreciază ajutorul altora şi nu 
refuză să dea ajutorul lor altora. Lor le face plăcere să păşească în lături 
pentru a face loc altora. Ca şi Dumnezeu, ei sunt arşi de dorinţa ca toţi oamenii 
să fie mântuiţi şi să ajungă să cunoască adevărul. Recunoscând măreţia 
Dumnezeului celui viu, ei se consideră fiinţe de nimic. Ei se văd ca pe nişte 
organe minuscule ale misteriosului şi marelui trup al Bisericii, al cărui cap este 
Hristos. Ei nu impun şi nu pornesc ceartă; lor nu le este teamă de această viaţă 
şi nici nu se înfricoşează de moarte. Ei laudă faptele bune ale tovarăşilor lor, 
dar pe ale lor le ţin în secret. Şi astfel, în ordine, în armonie şi fericiţi, ei 
migrează ca un stol de păsări către regiuni mai calde - către împărăţia luminii 
divine şi căldurii Tatălui. 

Aceasta este credinţa voastră, purtătorilor de Hristos, credinţa strămoşilor 
voştri neînfricaţi şi iubitori de oameni. Fie aceasta şi credinţa copiilor voştri, din 
generaţie în generaţie, până la sfârşitul călătoriei în liniştitele ceruri. Aceasta 
este credinţa ortodoxă mântuitoare ce nu a fost niciodată ruşinată. Cu adevărat, 
aceasta este credinţa poporului ales, a celor ce poartă icoana lui Dumnezeu în ei. 
în ziua răsplăţii, în marea zi a dreptăţii lui Dumnezeu, când Hristos va judeca cu 
dreptate, ei vor fi numiţi binecuvântaţi. 

XII 

„Mărturisesc un botez spre iertarea păcatelor" 

Apa spală. Ce spală apa? Ea spală transpiraţia şi praful de pe piele. Acele 
mici particule de impurităţi pe care corpul le secretă transpirând, apa le spală. Şi 
orice particulă nesemnificativă de praf din această lume ce se aşază pe piele, apa 
o poate îndepărta. 

Dar apa nu e în stare să înlăture toată murdăria, resturile şi putreziciunea 
ce se adună în interiorul corpului. Apa este neputincioas ă în faţa acestei murdării 
interioare, ce apare şi rămâne în corp. Această murdărie vine de la praful 
dăunător şi nesănătos pe care oamenii îl inhalează de parcă ar fi hrană. 

Şi dacă apa este neputincioasă în faţa acestei impurităţi materiale, cu atât 
mai mult ea este neputincioasă în faţa impurităţii ascunse în adâncul sufletului. 

Este clar că apa nu spală sufletul. Ea curăţă aerul şi solul, poate să spele 
acoperământul vieţuitoarelor, inclusiv pielea omului. Efectele sale sunt enorme; 
serviciul său este nepreţuit. Dar ea nu poate înlătura necurăţia slinoasă a 
sufletului omenesc. Iudeii îşi spălau în mod constant pielea cu apă. Dar apa nu a 
putut niciodată să se atingă de necurăţenia sufletului lor. Şi impuritatea 
interioară s-a acumulat în ei, într-o aşa măsură încât dintr-o dată ea a răbufnit şi 
s-a revărsat peste preacuratul Domn Iisus Hristos; duhoarea s-a împrăştiat 
deasupra întregii lumi până în zilele noastre. 

Apa nu e decât un simbol. Spălarea fizică este un simbol al spălării 
spirituale. Un simbol poate spăla un alt simbol, însă nu realitatea. Apa poate 
spăla suprafaţa exterioară a omului, însă nu şi faţa sa interioară. Şi această faţă 
interioară este icoana lui Dumnezeu în om - sufletul viu cu realitatea 
duhovnicească din el. De aceea numai Dumnezeu, prin puterea Sfântului Duh, 
poate îndepărta necurăţia duhovnicească a omului. 

Insă chiar şi ca simbol al purificării, apa este necesară botezului creştin. 
Ea era indispensabilă chiar mai înainte pentru botezul simbolic, precreştin. 
Sfântul Ioan Botezătorul a botezat doar cu apă. Şi conform interpretării 
apostolului Pavel, întregul neam evreu era botezat în mod simbolic cu apă: 
„părinţii noştri au fost toţi sub nor şi (...) toţi au trecut prin mare. Toţi, întru 
Moise, s-au botezat în nor şi în mare" (I Cor. 10, 1-2). Acesta nu a fost un botez 
real, ci un botez simbolic, prefigurativ. Aceasta era doar o umbră a botezului 
creştin. 

Botezul creştin presupune purificarea totală. Acest botez este uşa prin care 
oamenii intră în Biserica lui Hristos. Ei nu intră de două sau de trei ori, ci o 
singură dată. Adică, există un singur botez. In Sfintele Scripturi ale lui Dumne- 
zeu acest fapt este accentuat în mod special prin cuvintele: „Un domn, o 
credinţă, un botez" (Efes. 4, 5). De aceea evitaţi pe cei ce vă spun că o persoană 
are nevoie de mai multe ori de un botez. 

Prin botez, cea mai ruşinoasă faptă cu care au fost pângăriţi strămoşii 
neamului nostru şi care s-a transmis urmaşilor ca o moştenire este îndepărtată de 
pe icoana lui Dumnezeu din noi. Această pecete demonică de pe sufletul nostru, 
întunecată şi respingătoare ca însuşi iadul, poate fi îndepărtată doar prin botezul 
adevărat. 

In consecinţă, botezul marchează moartea păcătosului, a omului vechi şi 
naşterea omului nou din noi, fără păcat. Şi Sfintele Scripturi ale lui Dumnezeu 
confirmă acest fapt: „Au nu ştiţi că toţi câţi în Hristos Iisus ne-am botezat, întru 
moartea Lui ne-am botezat. Deci, ne-am îngropat cu El în moarte prin botez; aşa 
încât după cum Hristos a înviat din morţi, prin mărirea Tatălui, tot aşa şi noi să 
umblăm întru înnoirea vieţii" (Rom. 6, 3-4). Căci Domnul nu a murit de două ori 
pentru a ne cere să ne botezăm întru moartea Sa de două ori. De aceea Sfinţii 
Părinţi de la al doilea Sinod Ecumenic de la Constantinopol au afirmat 
„mărturisesc un botez". 

Circumcizia iudeilor era un prototip al botezului creştin. Cu un cuţit era 
tăiată o mică bucată din corp. Acesta este un prototip. Prin botez excrescenţa 
păcătoasă din suflet este tăiată. Aceasta este realitatea. Şi după cum circumcizia 
era folosită o dată şi pentru totdeauna, la fel şi botezul se face o dată şi pentru 
totdeauna. Circumcizia se practica atât pentru adulţi, cât şi pentru copii. Botezul 
de asemenea se practică atât pentru adulţi, cât şi pentru copii. Aşa a fost în 
Biserica lui Dumnezeu din timpuri apostolice (Fapte 16, 14-15; 20-29 şi I Cor. 
I, 16). De aceea să-i evitaţi pe cei care vă spun să nu vă botezaţi copiii, întrebaţi- 
i: „Cine va fi răspunzător pentru sufletele copiilor ce mor în casele părinţilor 
botezaţi ?" 

„Intru iertarea păcatelor" - acesta este scopul botezului. Botezul lui Ioan 
nu era făcut în scopul purificării păcatelor, ci doar pentru pocăinţă, însuşi Ioan a 
confirmat aceasta spunând: „Eu unul vă botez cu apă spre pocăinţă, dar Cel ce 
vine după mine este mai puternic decât mine, Acela vă va boteza cu Duhul Sfânt 
şi cu foc" (Matei 3, 11). Şi El, Cel ce este mai puternic decât Ioan Botezătorul şi 
mai puternic decât întreaga lume, a arătat prin exemplul său personal cum se 
realizează botezul adevărat şi complet. El a fost botezat cu apă şi cu Duh Sfânt. 
Cel fără de păcat a intrat în apa Iordanului şi dintr-o dată Duhul lui Dumnezeu a 
coborât asupra Sa „în chip de porumbel". Iată deci pe Ioan care botează cu apa 
care spală corpul şi Sfântul Duh al lui Dumnezeu care curăţă sufletul - 
adevăratul şi completul botez - botezul unic ce nu poate fi repetat în cazul 
aceleiaşi persoane. 

In timpul nopţii, Nicodim, un conducător al iudeilor, a venit la Hristos şi 
i-a cerut să-1 înveţe calea spre mântuire. Botezatul Mesia i-a răspuns: „De nu se 
va naşte cineva din apă şi din duh, nu va putea să intre în împărăţia lui Dum- 
nezeu" (Ioan 3, 5). Purificarea, atât a corpului, cât şi a sufletului. Prin îndurarea 
Sfântului Duh, apa primeşte putere şi sfinţenie, în timpul botezului focul 
Sfântului Duh arde excrescenţa ancestrală a sufletului fiecărui descendent al lui 
Adam. Prin botezul sufletului este înlăturată apăsătoarea povară, cocoaşa 
monstruoasă de pe spatele oamenilor care îi apasă de atâtea secole şi generaţii. 
Lepra ereditară dispare. Din acel moment sufletul este responsabil doar pentru 

cele viitoare şi nu şi pentru cele din trecut. 

Botezul cu care Ioan i-a botezat pe iudei la început a încetat. El a servit 
doar ca un semnal de alarmă şi de pregătire. împăratul cerurilor era aproape, 
întreaga atmosferă spirituală era molcomă, în aşteptare, aşa cum se linişteşte 
sufletul în omul muribund. Ioan a simţit suflarea unei brize noi, proaspete, 
frumos mirositoare şi dătătoare de viaţă în mijlocul duhorii cadaverice a lumii. 
Hristos era aproape; şi Ioan a dat alarma şi a strigat către oameni să se 
pregătească pentru venirea Sa, să se pocăiască. Şi el i-a botezat cu apă, întru 
pocăinţă. Acel botez a încetat. El nu deţinea puterea deplină, oferită de îndurarea 
Sfântului Duh adusă lumii de Hristos (Fapte 19, 1-16). Doar Botezul cu apă şi 
cu Duh a continuat până astăzi. Fără el nimeni nu se poate numi creştin. Aveţi 
grijă, Domnul a dat poruncă Apostolilor: „Mergând, învăţaţi toate neamurile 
botezându-i în numele Tatălui şi al Fiului şi al Sfântului Duh" (Matei 28, 19). 
Aceasta este porunca vindecătoare şi mântuitoare pe care Apostolii au transmis - 
o celor ce au urmat şi pe care sfânta, universala şi apostoleasca Biserică a 
perpetuat-o până în ziua de azi. 

Totuşi, în afară de acest Sfânt Botez cu care noi toţi am fost botezaţi, mai 
este şi un alt fel de botez care nu este dat fiecăruia. Acesta este botezul cu 
sângele martiriului. Toţi acei mari bărbaţi şi femei care au pătimit şi şi-au vărsat 
sângele pentru Hristos au fost botezaţi cu botezul sângelui. Botezul cu sânge vă 
este foarte cunoscut vouă, credincioşilor ortodocşi. Nicăieri nu se găsesc atâţia 
oameni botezaţi cu propriul lor sânge ca printre strămoşii voştri, atât cei 
îndepărtaţi, cât şi cei recenţi. Chiar şi în timpurile noastre sângele martirilor 
continuă să fie vărsat în lumea ortodoxă. Sute şi mii de creştini ortodocşi se 
botează cu sânge propriu. Aceştia sunt neînfricaţi martori ai Evangheliei lui 
Hristos. Copiii lui Dumnezeu pe care păgânii şi ateii îi măcelăresc ca pe miei! 
Sacrificiul lor întăreşte Biserica lui Hristos pe pământ, şi numele lor sfinte 
completează calendarul creştin. Botezaţi în propriul lor sânge, ei au fost şi vor fi 
întotdeauna comoara şi podoaba Ortodoxiei. 

Au fost chiar şi păgâni care nu au fost botezaţi cu apă şi cu Duh, ci doar 
cu sângele martiriului. Şi botezul lor este acceptat ca valid şi canonic. Botezul 
lor e considerat chiar mai de preţ decât botezul nostru obişnuit. Ei nu au avut 
timp să fie botezaţi cu apă şi cu Duh. Fiind păgâni, ei erau orbi sufleteşte, dar 
brusc au început să vadă şi L-au recunoscut pe Hristos, oferindu-I imediat vieţile 
lor. Astfel, ei au fost botezaţi cu un botez al Domnului, însă nu şi cu celălalt; au 
fost botezaţi cu botezul Golgotei, însă nu şi cu botezul Iordanului. Şi sute şi mii 
de strămoşi de-ai voştri, tineri şi bătrâni, bărbaţi şi femei, împăraţi şi patriarhi, 
bogaţi şi săraci au fost botezaţi cu ambele botezuri: cel al Iordanului şi cel al 
Golgotei. Numărul acestor neînfricaţi strămoşi ai voştri care au fost botezaţi mai 
întâi cu apă şi cu Duh şi apoi cu sângele martiriului lor a crescut atât de mult de- 
a lungul secolelor, încât ei ar putea popula o ţară întreagă. 

Primul botez, cel cu apă şi Duh, a fost poruncit; al doilea însă, cu sânge 
propriu, a fost lăsat la decizia proprie a fiecăruia. Odată, blândul Domn a 
întrebat pe fiii lui Zevedeu: „Puteţi oare să beţi paharul pe care-1 voi bea Eu şi cu 
botezul cu care Eu Mă botez să vă botezaţi?" (Matei 20, 22). Vedeţi cum 

Domnul îşi numeşte patimile botez? Şi vedeţi cum El nu ordonă fiilor: „Tre- 
buie!" Ci mai degrabă îi întreabă: „Puteţi oare?" Este limpede, aşadar, că botezul 
cu sânge nu este obligatoriu pentru toţi credincioşii, după cum este primul botez, 
ci este lăsat la voia fiecăruia. Doar cei ce au o credinţă foarte mare în Domnul şi 
o dragoste la fel de mare pentru El iau hotărârea de a se boteza cu sânge. După 
cum El însuşi a spus: „Mai mare dragoste decât aceasta nimeni nu are, ca viaţa 
lui să şi-o pună pentru prieteni. Voi prietenii mei sunteţi" (Ioan 15, 13-14). 
Nenumăraţi strămoşi de-ai voştri au fost prieteni ai Prietenului oamenilor. Şi ei 
au mărturisit prietenia Sa faţă de ei, cu pecetea sângelui şi a morţii. 

Nu vă lăsaţi înşelaţi, purtătorilor de Hristos, dacă un eretic vă spune că 
botezul este unica taină sfântă, plină de milostivire, şi că altele nu există. Nu vă 
lăsaţi înşelaţi de faptul că în Crezul nostru se menţionează doar botezul, iar 
celelalte Sfinte Taine nu sunt menţionate. Sfinţii Părinţi de la Constantinopol, 
care au menţionat Sfântul Botez, recunoşteau şi celelalte taine sfinte. Pe lângă 
Botez, ei cinsteau şi Mirungerea, Mărturisirea, Sfânta împărtăşanie, Cununia, 
Sfântul Maslu, Preoţia sfântă şi canonică. Atât Sfânta Scriptură, cât şi Sfânta 
Tradiţie confirmă toate aceste Taine. Totuşi, Sfinţii Părinţi, compunând concisul 
Simbol al Credinţei, au menţionat doar botezul, pentru că este prima taină 
fundamentală a Bisericii lui Dumnezeu. 

într-adevăr, prin taina botezului, omul se vindecă de trecutul său bolnav 
şi-şi aduce sufletul la „spitalul" numit Biserică. Şi o dată intrat în acest „spital" 
prin botez ca printr-o uşă, sufletul găseşte aici, înăuntru, tot de ce are nevoie 
pentru a fi sănătos. Aici găseşte mărturisirea şi penitenţa, care tratează orice 
rană sufletească. Găseşte Sfânta împărtăşanie, hrană pentru suflet, din trupul şi 
sângele lui Hristos. Aici el găseşte Sfântul Maslu - cerere adresată prin 
rugăciune Sfântului Duh de a întări şi de a milui templul care este corpul 
omenesc, precum şi slăbitul sălăşluitor al acestui templu, sufletul omenesc. Aici 
el găseşte sfânta taină a Căsătoriei -un miracol al celei mai înţelepte 
organizări a lui Dumnezeu. Aici el găseşte binecuvântarea preotului, în 
continuitatea misiunii şi puterii apostolice. Aici el găseşte toate celelalte leacuri 
prin care atotputernicul Duh al lui Dumnezeu tratează, consolează, mângâie şi 
înalţă sufletele credincioşilor. 

Aceasta este credinţa celor chibzuiţi şi înţelepţi. Nechibzuiţii şi cei slabi la 
minte o acceptă fără tragere de inimă. Necunoscându-şi propria nimicnicie, ei nu 
simt nevoia unui ajutor de la Dumnezeu. Dar chibzuiţii cercetează cu grijă 
propria lor slăbiciune şi slăbiciunea tuturor celor născuţi pe pământ. Şi 
cercetându-se pe sine şi pe ceilalţi, ei au ajuns să cunoască faptul că necurăţenia 
sufletului omenesc nu poate fi curăţată cu apă; şi nici cu vreun alt element al 
naturii fără puterea Sfântului Duh al lui Dumnezeu. De aceea ei cer cu umilinţă 
ajutorul lui Dumnezeu. Si, în înţelepciunea lor, ei profită de toate balsamurile 
pentru suflet care se găsesc în spitalul divin care e Sfânta Biserică , întorcând 
spatele umbrelor şi iluziilor acestei lumi, ei se încred în voinţa Celui Preaînalt. 
Şi îşi îndreaptă, fără de încetare, privirea către lumina eternă. Ei ştiu că sunt 
pelerini şi că pelerinajul lor în curând va lua sfârşit. De aceea ei înaintează 
fericiţi din ce în ce mai mult. Şi îi ajută binevoitori pe tovarăşii lor, pe fraţii şi 

surorile lor, ca şi cum ar fi cu toţii copii împărăteşti ce se întorc la domeniul 
împărătesc al Tatălui lor din cer. 

Aceasta este credinţa voastră, purtătorilor de Hristos, credinţa strămoşilor 
voştri chibzuiţi şi înţelepţi. Fie aceasta şi credinţa copiilor voştri, până la 
sfârşitul călătoriei. Aceasta este credinţa ortodoxă mântuitoare. Cu adevărat 
aceasta este credinţa poporului ales, a celor ce poartă icoana lui Dumnezeu în 
sine. In ziua răsplăţii, în înfricoşata zi a dreptăţii, când Hristos va judeca cu 
dreptate, ei vor fi numiţi binecuvântaţi. 



XIII 

„ Aştept învierea morţilor" 

Un stol de păsări - ce privelişte încântătoare! O singură pasăre nu lasă 
niciodată impresia unei frumuseţi atât de copleşitoare precum o face un stol 
întreg. Nici un stol de păsări care se odihneşte pe pământ nu este la fel de 
frumos ca un stol în zbor, ce zboară tot mai sus şi mai compact. 

Imaginaţi-vă un milion de păsări dintr-o singură specie. Imaginaţi-vă că 
toate sunt roşii. Şi că ele coboară, se aşază pe sol şi rămân acolo. Un alt milion 
coboară, se aşază şi rămâne. Şi iarăşi un altul şi altul, şi aşa secole şi secole de-a 
rândul. Stoluri nenumărate, miliarde, fără de capăt, de păsări. Rămânând pe 
pământ, îşi schimbă culoarea în diverse nuanţe. Unele devin roşu închis, altele 
negre, pestriţe sau albe. 

Şi imaginaţi-vă că aceste stoluri nenumărate, de parcă ar primi un ordin de 
la cineva, s-ar ridica toate odată în aer şi ar începe să zboare. Ce privelişte 
măreaţă! Cele mai multe sunt păsările albe şi stolurile lor dense zvâcnesc în faţă. 
După ele urmează pasările pestriţe, apoi vin cele roşii şi, în cele din urmă, cele 
negre. Păsările albe zboară iute şi vioi, iar cele ce urmează după ele cu cât sunt 
mai în spate, cu atât zboară mai neîndemânatic şi fără poftă. Soarele va fi 
acoperit cu totul, iar deasupra pământului se va lăsa întunericul nopţii. 

O, fraţilor şi surorilor, acesta nu este doar un vis şi o imagine. Realitatea 
va depăşi orice vis şi orice imaginaţie a omului. 

într-o noapte înstelată, Dumnezeu 1-a scos pe dreptul şi credinciosul 
Avraam afară şi i-a zis: „Ia uită- te la cer şi numără stelele, dacă poţi să le 
numeri!" Avraam, cuprins de teamă şi consternare, a privit. Atunci Dumnezeu i- 
a zis: „Atât de mulţi vor fi urmaşii tăi!" (Fac. 15, 5). Şi la vremea aceea Avraam 
era bătrân şi fără copii. Si-a îndeplinit Dumnezeu promisiunea? 

Până astăzi miliarde fără capăt de suflete umane au coborât şi s-au aşezat 
pe pământ, îmbrăcate toate în carne şi sânge ca într-un veşmânt purpuriu. Aşa a 
binevoit Dumnezeu. Miliarde fără capăt, şi totuşi în momentul în care 
Dumnezeu a promis aceasta Avraam nu avea nici un copil! Miliarde fără capăt. 

Sunt oare mai multe stele pe cer? 

Sara a râs în inima ei când a auzit promisiunea lui Dumnezeu că în curând 
va naşte un fiu. 

Soţia lui Avraam a zis: „După ce am ajuns bătrână să-mi mai fie mie a 
zburda? Iar stăpânul meu e un moşneag!" Atunci Domnul a zis lui Avraam: 
„Pentru ce a râs Sara? ... Este la Dumnezeu vreun lucru cu neputinţă?" şi într- 
adevăr, Dumnezeu nu s-a dat înapoi de la cele promise. El şi-a ţinut 
promisiunea. Urmaşii drepţi ai lui Avraam au îmbogăţit în plan spiritual poporul 
creştin. Şi probabil s-au înmulţit, depăşind numărul stelelor de pe cer. 

Aceasta a fost promisiunea lui Dumnezeu, legată de coborârea sufletelor 
pe pământ. O promisiune măreaţă şi minunată, egalată doar de o altă promisiune 
a lui Dumnezeu şi anume înălţarea sufletelor de pe pământ şi învierea din morţi. 
Dumnezeu, prin Domnul Hristos Cel înviat, a făcut o promisiune adevărată, cum 
că morţii vor învia şi se vor înfăţişa la Judecată. „Când va veni Fiul Omului întru 
mărirea Sa şi toţi sfinţii îngeri cu El, atunci şedea-va în tronul slavei Sale. Şi se 
vor aduna înaintea Lui toate neamurile şi-i va despărţi pe unii de alţii..." (Matei 
25, 31 şi urm.). 

Domnul vorbeşte despre toate neamurile, despre toate stolurile de păsări 
care s-au aşezat pe pământ de la începutul până la sfârşitul timpului. Apostolul 
lui Hristos vede învierea ca pe o taină fără seamăn şi astfel el o dezvăluie încet şi 
cu grijă credincioşilor spunând: „Fraţilor, despre cei ce au adormit, nu voim să 
fiţi în neştiinţă ca să nu vă întristaţi în rând cu ceilalţi, care nu au nădejde... 
Pentru că însuşi Domnul, cu strigare mare, la glasul arhanghelului şi întru 
trâmbiţa lui Dumnezeu, va pogorî din cer, şi cei morţi întru Hristos vor învia 
întâi" (I Tesal. 4, 13-16). Şi iarăşi spune: „Iată, taină spun vouă ... într-o fărâmă, 
într-o clipeală de ochi, la trâmbiţa cea de apoi. Căci trâmbiţa va suna şi morţii se 
vor scula fără stricăciune..." (I Cor. 15, 51-52). Atunci ceea ce e trecător va fi 
îmbrăcat în ceea ce e netrecător şi ceea ce e muritor va fi îmbrăcat în nemurire. 
Şi atunci se vor adeveri cele scrise: „Moarte, unde este biruinţa ta? Moarte, unde 
este boldul tău?" (I Cor. 15, 55). 

Atunci miliarde de suflete se vor îmbrăca în lumină, veşmânt nepieritor, 
în trupuri cereşti asemănătoare cu cel al lui Hristos. Şi acele stoluri, o, acele 
nenumărate stoluri, îşi vor lua zborul de pe pământ. Unele stoluri vor fi albe ca 
zăpada, altele roşii, altele pestriţe, altele negre. Stolurile albe vor fi albe datorită 
curăţeniei şi virtuţiilor, cele roşii vor fi roşii din cauza sângelui care are 
întâietate asupra duhului lor, cele pestriţe vor fi pestriţe din cauza amestecului 
de bine şi de rău din ele, iar cele negre vor fi negre din cauza păcatului din ele. 

Să nu cădeţi pe gânduri dacă cineva va râde de promisiunea lui Dumnezeu 
privind învierea morţilor. Şi Sara a râs cu mult timp în urmă de promisiunea lui 
Dumnezeu, şi apoi s-a ruşinat. 

Credeţi, voi credeţi şi nu vă îndoiţi, că cel ce râde de a doua promisiune a 
lui Dumnezeu va fi ruşinat, întrebaţi-1 şi ziceţi-i: „Este la Dumnezeu vreun lucru 
cu neputinţă?". 

„Aştept învierea morţilor". Aşteptăm învierea spirituală a păcătoşilor zi de 
zi, ceas de ceas. Aşteptăm ca sufletele împestriţate şi înnegrite de păcat să se 

albească şi să revină la viaţă prin pocăinţă. Şi noi ne bucurăm împreună cu 
îngerii din cer când măcar un păcătos se pocăieşte şi se întoarce la Hristos (Luca 
15, 10). Ne bucurăm cu Tatăl, care găsindu-şi fiul rătăcitor a spus: „Acest fecior 
al meu era mort şi a înviat" (Luca 15, 24). Adesea aşteptăm acest fel de înviere 
şi adesea o primim. 

Dar noi mai aşteptăm şi învierea tuturor. Aşteptăm o înviere unică, finală 
a tuturor morţilor, care de la începutul creaţiei au locuit pe pământ şi au căzut 
pradă puterii morţii. Noi ne bazăm în această aşteptare pe raţiune, pe conştiinţă 
şi mai ales pe promisiunea lui Dumnezeu. 

Raţiunea limpede şi clară ne spune că acest vârtej al vieţii nu se sfârşeşte 
la moarte. Din timpuri imemoriale popoarele au simţit că moartea nu este un 
punct, ci o virgulă . Toate triburile pământului, chiar şi în întunecimea lor 
idolatrică, au avut presentimentul unui oarecare mod de viaţă după moarte. 
Poeţii şi filosofii Greciei antice au vorbit despre viaţa sufletului uman din 
Hades, în semiîntuneric şi în semiviaţă. Egiptenii îmbălsămau corpurile 
neînsufleţite cu răşină şi cu uleiuri aromate pentru a le păstra pentru o altă viaţă. 
Continuarea vieţii după moarte şi judecata dreaptă au fost concepute de către 
conştiinţele umane lucide ca ceva firesc şi necesar. 

Totuşi, noi, creştinii, în credinţa noastră nu ne bazăm pe înviere şi viaţă 
dincolo de mormânt, pe teoriile poeţilor şi filosofilor sau pe bănuielile şi 
presentimentele naţiilor şi triburilor, ci pe experienţă şi pe promisiunea lui 
Dumnezeu. Credinţa noastră e clădită pe piatră şi nu pe nisip. Domnul nostru 
Iisus Hristos, Revelatorul tuturor adevărurilor vieţii, ne-a revelat şi adevărul 
învierii din morţi. El ni 1-a revelat atât prin cuvinte, cât şi prin fapte, pentru ca să 
se bucure inimile voastre, o, purtătorilor de Hristos. 

Odată, saducheii care nu credeau în înviere au vrut să-L pună pe Domnul 
la încercare. Ei L-au întrebat a cui soţie va fi o anumită femeie în „lumea de 
dincolo". Batjocoritorii au fost ei înşişi mustraţi de prostia lor. Blândul Domn 
Iisus le-a răspuns: „La înviere, cei ce înviază nici nu se însoară, nici nu se 
mărită, ci sunt ca îngerii lui Dumnezeu din cer. Şi Domnul a mai adăugat: Nu 
este Dumnezeu al morţilor, ci al viilor" (Matei 22, 30; 32). Şi dacă toţi cei vii de 
pe pământ ar muri şi ar rămâne în morminte, cum ar putea Dumnezeu fi numit 
„Dumnezeu al viilor"? 

In Capernaum, acea cetate a necredincioşilor care a dispărut de pe faţa 
pământului din cauza lipsei de credinţă - în această cetate puţin credincioşii 
iudei îi puneau Domnului o întrebare după alta. In cele din urmă, Domnul a zis: 
„Amin, amin grăiesc vouă. Cel ce mănâncă trupul Meu şi bea sângele Meu are 
viaţă veşnică şi Eu îl voi învia în ziua cea de apoi" (Ioan 6, 53-54). In faţa 
templului lui Solomon care a fost ras de pe faţa pământului, fiind pângărit de 
necredinţă, Domnul a spus: „Vine ceasul, şi acum este, când morţii vor auzi 
glasul Fiului lui Dumnezeu... Şi vor ieşi: cei ce au făcut cele bune spre învierea 
vieţii, iar cei ce au făcut cele rele spre învierea osândei" (Ioan 5, 25-29). Celor 
ce clatină din cap spunând ce greu le vine lor să creadă, spuneţi-le: „Este la 
Dumnezeu vreun lucru cu neputinţă?". 

In plus, Iisus a mai făcut şi alte multe afirmaţii despre învierea morţilor. 

Şi pentru a nu lăsa loc pentru îndoială, El a confirmat cele spuse de El prin fapte. 
El a înviat pe fiica moartă a lui Iair, pe un conducător al sinagogii iudeilor. 
Domnul a luat mâna ei rece şi moartă în a Sa şi a spus: „Copilă, ţie zic, scoală- 
te!". Şi fetiţa moartă a revenit viaţă şi s-a ridicat (Matei 9, 25; Marcu 5, 41). 

Şi iarăşi, Domnul a înviat pe fiul văduvei lui Nain. Ajungând în acel oraş 
împreună cu discipolii Săi, El a întâlnit o procesiune funerară şi a văzut o 
văduvă bocindu-şi cu disperare unicul fiu. Mai întâi, El s-a apropiat de mamă 
consolând-o cu cuvintele: „Nu mai plânge!". Apoi apropiindu-se, s-a atins de 
raclă şi a rostit: „Tânărule, ţie zic, scoală-te!", şi tânărul a înviat şi s-a ridicat. 
„Şi Iisus 1-a dat mamei sale" (Luca 7, 12-15). 

Mai apoi, Domnul 1-a înviat şi pe Lazăr în Betania. Patru zile a stat el în 
mormânt. Surorile sale îl plângeau. Şi toate rudele sale îl plângeau. Până şi 
Domnul a început să plângă. Şi Iisus a strigat: „Lazăre, vino afară!". „Şi mortul 
a ieşit la lumină" (Ioan 11). Şi Domnul 1-a lăsat să meargă la surorile lui. 

Pe cine a mai înviat Domnul? Pe Sine. El a înviat din mormânt a treia zi 
după ce a murit, aşa precum a proorocit. Şi „văzând că este Domnul s-au bucurat 
ucenicii" (Ioan 20, 20). Ce suflet omenesc însetat de viaţă nu s-ar bucura de 
Domnul? înviatul care înviază! Aşa atotputernicul Domn Iisus a confirmat 
cuvintele Sale şi promisiunea sa privind învierea celor ce sunt morţi. 

Sfinţii Apostoli au făcut din învierea din morţi a lui Mesia temelia 
predicării Evangheliei. Şi toată speranţa lor personală şi tot curajul lor neclintit 
în faţa morţii şi-a extras putere şi hrană din acest eveniment slăvit. Unii dintre ei, 
care la început persecutau Biserica lui Hristos, dar mai apoi au văzut viu şi 
înălţat pe Domnul, au scris: „Iar de vreme ce Hristos se propovăduieşte că a 
înviat din morţi, cum zic unii printre voi că nu este o înviere a morţilor? ...Iar 
dacă nădejdea noastră în Hristos este numai pentru viaţa aceasta, suntem mai de 
plâns decât toţi oamenii" (I Cor. 15, 12, 19). Dar Hristos a înviat din morţi şi a 
confirmat şi învierea noastră; şi El ne-a făcut pe noi, cei ce credem în El, cei mai 
fericiţi dintre toţi oamenii. 

Domnul a murit şi a înviat pentru a arăta şi a demonstra propria noastră 
înviere din morţi. Cu învierea Sa o flacără de credinţă nestinsă a fost aprinsă 
pentru vecie în inimile oamenilor, credinţa că şi ei vor învia. „Şi precum întru 
Adam toţi mor, aşa şi întru Hristos toţi vor învia! (I Cor. 15, 22). Şi dacă vreo 
Sara actuală va râde şi va zice: „Aceasta este greu de crezut", răspundeţi-i: „Este 
oare la Dumnezeu vreun lucru cu neputinţă?". 

Demult, în timpuri străvechi, un prooroc a văzut şi a proorocit că cei care 
dorm în ţărâna pământului se vor deştepta, unii pentru viaţa veşnică, iar alţii spre 
ocară şi spre scârbă veşnică (Dan. 12, 2). 

Totuşi, un alt prooroc, mai înainte, a privit şi a văzut într-o viziune o vale 
întinsă plină până peste margini cu oasele uscate ale morţilor. Şi el a privit şi a 
văzut cum la glasul Domnului s-a făcut cutremur mare şi oasele uscate au 
început să se adune şi să se aşeze. Şi privind, el a văzut cum oasele au început să 
se acopere cu carne şi să se îmbrace cu piele. Şi Dumnezeu a poruncit şi duhul 
vieţii a intrat în ele. Şi proorocul a văzut cum corpurile omeneşti au prins viaţă şi 
„se sculă în picioare o foarte mare oştire" (Iez. 37). 

Acestea sunt viziunile şi proorocirile drepţilor profeţi ai lui Dumnezeu. 
Realizarea acestor viziuni şi îndeplinirea acestor proorociri a venit de la Hristos 
şi prin Hristos. Iar celor ce se mai îndoiesc încă şi care spun că acest lucru este 
imposibil, răspundeţi-le: „La oameni aceasta este cu neputinţă, la Dumnezeu 
însă toate sunt cu putinţă" (Matei 19, 26). Răspundeţi-le cu cuvintele Celui ce 
înviază. Astfel veţi împrăştia îndoielile lor şi vă veţi salva fraţii şi surorile. 

Aceasta este credinţa dreptcredincioşilor şi a celor prevăzători. Celor ce 
au fost amăgiţi de gândirea lumească şi celor ce au fost îmbătaţi de aromele 
acestei lumi le este greu să accepte şi să păstreze această credinţă. Cei pe care 
lumea îi înnegreşte cu nămolul său nu-şi apleacă urechea la promisiunea lui 
Dumnezeu. Dar adevăraţii credincioşi cred în cuvântul Domnului şi aşteaptă cu 
trezvie împlinirea sa. Ei sunt sătui de minciunile celor înşelători şi sunt scârbiţi 
de drumul scurt al falsităţii. De aceea, cărările lungi ale Celui Preaînalt au 
devenit dragi lor şi drumurile mari ale Celui Adevărat sunt scumpe pentru ei. Pe 
această cărare lungă El îi înviorează cu adeverirea destinaţiei celei bune. Cea 
mai mare înviorare a lor este cuvântul Mântuitorului şi Ghidului ce a parcurs ca 
om această cărare a lor şi a ajuns la destinaţie; a văzut destinaţia şi le-a vestit lor 
fericire mare. 

La capătul scurtăturilor mincinoşilor se află întotdeauna câte un balaur; 
întotdeauna acel şarpe străvechi care 1-a împins pe primul reprezentant al rasei 
noastre afară din Paradis. Dar la capătul lungii cărări a adevărului aşteaptă 
împăratul şi Tatăl, consolatorul care înviază. Aceasta bucură pe dreptcredincioşi 
şi pe prudenţi. Şi ei împărtăşesc bucuria lor fraţilor lor, tovarăşilor lor, copii ai 
Marelui împărat. 

Aceasta este credinţa voastră, o, purtătorilor de Hristos, credinţa 
strămoşilor voştri dreptcredincioşi şi prudenţi. Fie aceasta şi credinţa copiilor 
voştri, din generaţie în generaţie, până la capătul călătoriei. Aceasta este credinţa 
ortodoxă mântuitoare care nu a fost niciodată ruşinată. Cu adevărat, aceasta este 
credinţa poporului ales, a celor ce poartă icoana lui Dumnezeu în ei. La judecata 
lui Hristos, în Marea Zi, ei nu se vor întrista, ci vor primi viaţă şi vor fi numiţi 
binecuvântaţi. 



XIV 

„ Şi viaţa veacului ce va să vie " 

întoarcerea acasă. Vai, ce bine este să te întorci! Mai ales la o casă unde te 
aşteaptă un tată împreună cu mulţi fraţi, surori, copii şi prieteni! Şi mai ales 
atunci când casa nu este o cocioabă lipsită de provizii şi goală, ci un palat 
împărătesc, unde un tată împărat îşi aşteaptă cu o adâncă îngrijorare copiii din 
depărtări. 

Călători, voi ştiţi că Tatăl împărătesc nu e nimeni altul decât Cel Preaînalt. 

Voi sunteţi copiii pe care El îi aşteaptă cu o atât de adâncă îngrijorare. Voi vă 
întoarceţi dintr-un ţinut străin la El. Această lume şi Adevărul sunt câmpuri ale 
Sale, dar ele se află departe şi sunt pline de spini. El v-a trimis în acest ţinut 
îndepărtat pentru ca să vă fie dor de El şi să vedeţi că fără El nu puteţi face 
nimic. Nu era obligatoriu ca El să se despartă de voi. Mai întâi aceasta a devenit 
obligatoriu pentru prima voastră mamă, Eva. Şi atunci Dumnezeu a trimis-o pe 
ea şi pe urmaşii săi pe acest pământ al Său îndepărtat, pe acest câmp spinos, 
unde pâinea se câştigă prin sudoarea frunţii. 

Multe rânduri de strămoşi de-ai voştri au venit pe acest câmp spinos, unde 
şi-au disputat hrana cu lăcustele şi cu fiarele. Şi ei s-au obişnuit cu societatea 
celor inferiori lor. Şi atunci când ei au uitat de casă şi de origine, au început să 
creadă că nu există un câmp mai bun sau o lume mai minunată decât acest târg 
murdar de oale şi nici o societate mai nobilă decât cea a animalelor. 

Blândele ceruri s-au întristat văzând că omul a ajuns una cu animalele, 
îngerii luminoşi au rămas încurcaţi văzând icoana lui Dumnezeu din oameni 
pângărită. Preaînaltului i s-a făcut milă de neamul omenesc şi a luat cea mai dra- 
matică hotărâre din istoria lumii create, a cerului şi a pământului. El a hotărât să 
facă ceva ce numai dragostea nemărginită poate face, şi anume să trimită pe Fiul 
Său, Unul-Născut; să-L îmbrace în zdrenţe omeneşti, în zdrenţele unui cerşetor 
pentru ca să nu inspire teamă cerşetorilor prin lumina şi măreţia Sa. El a hotărât 
să arunce porcilor cea mai de preţ perlă a Sa, să o arunce celor ce se tolăneau ca 
porcii în noroi. 

Şi Fiul de împărat a pornit bucuros în întâmpinarea sacrificiului Său şi El 
a coborât aici, unde urmaşii Evei se băteau pentru hrană cu animalele. El a găsit 
o singură fiică a Evei - una, unică, pură şi sfântă Fecioară, care era demnă de a 
ţese din corpul său un corp pentru El. Şi în acest veşmânt sărăcăcios din carne, 
El a apărut printre beţivi şi turbaţi ca şi cum ar fi apărut într-o casă de nebuni. 

De îndată ce urmaşii fiarelor L-au văzut au sărit asupra Sa cu cuţitele. El 
s-a ferit. 

Când El i-a numit fii ai Tatălui ceresc, ei L-au privit cu gura căscată şi I- 
au cerut o minune. 

Când El a făcut mai multe minuni, ei au spus că le-a făcut cu ajutorul 
diavolului. Căci ei încetaseră de a mai crede în Dumnezeu, însă de credinţa în 
diavol nu s-au lăsat niciodată. 

Când El a început să scoată demonii din oameni, ei au spus că El alungă 
demonii cu ajutorul lui Belzebut, prinţul demonilor! 

Când El le-a împărtăşit din înţelepciunea cerească, ei L-au întrebat unde a 
făcut şcoală. Şi când au auzit că El era tâmplar, fără şcoală şi învăţători 
pământeşti, L-au dispreţuit. 

Când a dat orbului vedere în ziua de Sabat, ei L-au acuzat de încălcarea 
legii cu privire la Sabat. 

Când a postit, ei L-au numit gurmand. 

Când S-a rugat lui Dumnezeu, ei L-au numit ateu. 

Când a stat lângă păcătoşi, ei L-au numit păcătos. Când i-a întrebat ce 
păcat a săvârşit, ei au început să latre la El precum nişte câini turbaţi. 

Când El le-a vorbit despre împărăţia cerurilor, ei L-au acuzat că vrea să-i 
trădeze romanilor. Dar când El le-a spus să dea cezarului ceea ce aparţine 
cezarului, ei L-au predat romanilor, acuzându-L de mare trădare împotriva 
Romei! 

în cele din urmă, ei L-au scuipat; adică l-au dat anume ceea ce erau ei - 
scuipat respingător! 

Ei L-au răstignit pe cruce. Şi pe când sfânt sângele Său se vărsa pe 
pământ, ei II insultau şi dansau în jurul Său. 

Insă El a fost biruitor şi S-a ridicat din mormânt şi a dovedit lumii cine 
era. Şi lumea a pornit pe urmele Sale. Şi lumea a început să înveţe de la el şi a 
încetat să fie una cu animalele. 

Ţineţi minte, călătorilor, sângele Său a stropit pământul. Cu propriul Său 
sânge a însemnat El cărarea ce duce către baştină voastră pentru ca voi să nu vă 
abateţi de la ea. Cei ce călătoresc pe mare privesc la stele pentru a nu se rătăci. 
Asiguraţi- vă că şi voi, ca şi ei, priviţi spre picăturile din sângele Său, spre 
picăturile ce strălucesc ca stelele, şi veţi vedea cărarea ce duce spre baştină 
voastră. 

Nici moartea şi nici mormântul nu vă pot sta în cale, chiar dacă trupurile 
voastre vor fi moarte înainte ca El să se arate lumii pentru ultima oară, nu veţi fi 
pierduţi din vedere sau uitaţi. Voi veţi aştepta în faţa porţilor luminii eterne până 
va răsuna trâmbiţa arhanghelului. 

Mai întâi va răsuna trâmbiţa arhanghelului. Acestui răsunet al trâmbiţei 
cereşti îi va urma învierea morţilor din morminte, învierii îi va urma înfricoşata 
Judecată a lui Dumnezeu. Şi înfricoşatei Judecăţi a lui Dumnezeu îi va urma 
viaţa celor drepţi în împărăţia veşnică a lui Hristos. Aşa a fost proorocit de către 
Cel Adevărat. Toate proorocirile Sale s-au îndeplinit. Şi aceasta se va îndeplini. 

Viaţa veacului ce va să vie este viaţa în slavă şi fericire, în împărăţia 
Creatorului, în braţele Tatălui, în Paradis. Aceasta este viaţa neatinsă de frică, 
netulburată de îngrijorare, neîntunecată de boală, imună la decădere şi moarte. 

Toate necazurile vieţii pe pământ vor părea o picătură de apă sărată în apa 
proaspătă a unui râu, comparate cu viaţa din Paradis. „Cele ce ochiul n-a văzut şi 
urechea n-a auzit şi la inima omului nu s-au suit, acestea le-a gătit Dumnezeu 
pentru cei ce-L iubesc" (I Cor. 2, 9). Viaţa pământească în comparaţie cu acea 
viaţă este precum umbra unui pom faţă de pom. Umbra se aseamănă cu pomul, 
dar nu este pom. Aşa şi viaţa pământească a omului seamănă cu viaţa, dar nu 
este viată adevărată. 

Ea este ca somnul comparat cu trezia. Când vom intra în acea viaţă, va fi 
ca şi cum ne-am trezit din somn şi vom intra treji în împărăţia trezviei. Această 
împărăţie a trezviei este împărăţia nemuritoare a lui Dumnezeu, în ea domneşte 
Unul Dumnezeu. Şi în ea nu există amalgam de falsitate şi adevăr, căci totul este 
adevăr: 

nici un amalgam de dreptate şi nedreptate, căci totul este dreptate; 
nici un amalgam de frumuseţe şi urâţenie, căci totul e frumuseţe; 
nici un amalgam de lumină şi întuneric, căci totul este lumină; 

nici un amalgam de fericire şi necaz, căci totul e fericire; 
nici un amalgam de viaţă şi moarte, căci totul e viaţă. 

Această împărăţie nemuritoare este împărăţia lui Hristos, veşnica 
împărăţie a Domnului nostru şi Mântuitorului Iisus Hristos (II Ptr. 1, 11; II Tim. 
4, 18). Căci El este cel mai mare biruitor şi Lui i s-a dat putere şi slavă şi 
autoritate şi domnie şi judecată şi un tron mai presus de toate tronurile şi măreţie 
mai presus de toate măreţiile. El deţine toate acestea pentru vecie ca Unul- 
Născut Fiu al lui Dumnezeu, însă El a câştigat toate acestea pe pământ ca om: 
prin umilire, suferinţă şi moarte. 

In această împărăţie Hristos va fi înconjurat de cei ce -L urmează, de cei ce 
suferă şi poartă pe ei pecetea suferinţei împăratului şi Domnului lor. Aceştia 
sunt apostolii, profeţii şi drepţii din Vechiul Testament, martirii şi monahii, 
asceţii şi purtătorii crucii, păstorii şi învăţătorii Bisericii - toţi cei ce s-au 
asemănat lui Hristos. Toţi cei ce au purtat războiul Său şi au obţinut victoria Sa 
se vor aduna în jurul Lui împreună cu îngerii Lui. Aşa va fi, căci aşa a promis El 
când a spus: „si vă voi lua pe voi la Mine să fiţi şi voi unde sunt Eu" (Ioan 14, 

3). 

Această împărăţie nemuritoare mai este numită şi „Oraşul Sfânt" şi „Noul 
Ierusalim". Prin frumuseţea sa acest oraş va depăşi toate visele, toate cuvintele, 
toate comparaţiile, toate concepţiile umane. Cât despre cei ce vor fi consideraţi 
demni de a intra în această împărăţie eternă şi sfântă, Domnul „va şterge orice 
lacrimă din ochii lor şi moartea nu va mai fi; nici plângere, nici strigăt, nici 
durere nu vor mai fi, căci cele dintâi au trecut" (Fapte 21, 4). Aşa a fost vestit de 
către Cel Adevărat, aşa a fost văzut de către Cel Clarvăzător. Şi aşa se va 
întâmpla. 

în acest oraş sfânt nu vor străluci nici soarele, nici luna şi nici stelele. „Şi 
noapte nu va mai fi, şi nu au trebuinţă de lumina lămpii sau de lumina soarelui, 
pentru că Domnul Dumnezeu le va fi lor lumină şi vor împăraţi în vecii vecilor" 
(Fapte 22, 5). Aşa a fost vestit de Cel Adevărat şi aşa a fost văzut de Cel 
Clarvăzător. Şi aşa se va întâmpla. 

Imaginaţi-vă o lume, purtători de Hristos, unde în locul soarelui 
luminează Dumnezeul Preaînalt însuşi, El străluceşte, încălzeşte, dă viaţă şi 
întinereşte în permanenţă! Aceasta este lumea voastră, către care călătoriţi voi. 
Aceasta este baştină voastră în care voi vă întoarceţi: o baştină nepieritoare, 
unde şi voi veţi fi nepieritori. Acesta este pământul strămoşesc al fiilor 
cerescului Tată, al tuturor celor ce au fost adoptaţi ca fii ai lui Dumnezeu prin 
Domnul Iisus. Şi voi vă veţi număra printre aceştia de veţi ieşi biruitori. 

Această împărăţie mai este numită şi „împărăţia sfinţilor Celui Preaînalt". 
Aşa cum clarvăzătorul prooroc a zărit prin vălul timpurilor şi a spus: „şi 
împărăţia şi stăpânirea şi mărirea împărăţiilor care sunt sub ceruri şi se vor da 
norodului sfinţilor Celui Preaînalt; împărăţia Lui este împărăţie veşnică" (Dan. 
7, 27). în această împărăţie nici un străin nu are putere, ci Tatăl singur. Nici nu 
sunt supuşii acestei împărăţii sclavi, ci fii. 

Un sclav nu ar îndrăzni să privească în faţă un rege necunoscut, însă 

sfinţii fii ai Sfântului împărat îl vor privi în faţă pe Preaînaltul împărat cu 
libertate şi cu fericire. Totul va fi după cum a fost proorocit şi spus: „şi vor 
vedea faţa Lui şi numele Lui va fi pe fruntea lor" (Fapte 22, 4). 

O, deliciu al deliciilor. O, comoară a comorilor. O, frumuseţe a 
frumuseţilor - să vezi faţa Dumnezeului Unul, Viu şi Adevărat! 

Acesta este raiul după care aţi tânjit voi. Rai - acesta este numele, unul 
dintre cele mai dulci nume, al acestei împărăţii. Raiul - baştină voastră, unde 
voi, călători obosiţi, vă întoarceţi de pe pământul îndepărtat, de pe câmpul cu 
spini. 

Care este preţul a toată această binecuvântare, vă întrebaţi? Ce răspuns aţi 
putea primi, fraţi cercetători? Dacă soarele, luna şi stelele ar aparţine unuia 
dintre voi şi dacă aţi schimba toate acestea pe toată această binecuvântare, voi 
nu aţi da nimic. Cum poate cineva să cumpere veşnicia cu praf? Cu ce comoară 
pieritoare ar putea cineva cumpăra ceea ce este nepieritor? 

Totuşi, există o comoară nepieritoare ascunsă pe care fiecare moştenitor al 
acestei binecuvântări o poartă în sine. El o poartă într-un ambalaj pieritor. 
Aceasta este o mică, pâlpâitoare flacără a iubirii pentru Domnul Dumnezeu. 
Această mică flacără nu moare o dată cu ambalajul fizic în care e înfăşurată, ci 
trăieşte şi luminează. Sufletele eroice o apără în mod eroic de vânturile 
schimbătoare ce ar putea-o stinge în timpul călătoriei. Cu această flacără a 
dragostei sufletele drepte sunt considerate demne de a se înfăţişa înaintea 
Dumnezeului viu, înveşmântate într-un corp ceresc înviat. Acesta este preţul. 
Pentru acest mic dar adus lui Dumnezeu, iubitorii de Dumnezeu vor primi ca 
schimb în dar împărăţia, filiaţia şi viaţa eternă, într-un cuvânt, raiul. 

Aceasta este credinţa celor luminaţi şi perseverenţi. Aceasta nu este 
credinţa celor întunecaţi şi laşi, care s-au ascuns de lumina divină sau care o 
privesc cu laşitate. Cei luminaţi de Duhul lui Dumnezeu primesc cu bucurie 
razele acestei lumini divine emanate din acea lume a realităţii. Ei le primesc ca 
pe nişte scrisori venite din ţara natală, ca pe nişte scrisori sfinte venite de la 
Tatăl lor. Şi ei răspund la aceste scrisori cu salutări din inimă. Din aceste scrisori 
sfinte, părinteşti, ei află despre începutul, mijlocul şi sfârşitul lumii create. Şi 
aceste scrisori se numesc Sfânta Scriptură. Şi ei află despre viţa lor 
împărătească, despre nimicnicia lor actuală şi despre slava lor viitoare. Aceste 
cunoştinţe le sunt confirmate de către Tradiţia părinţilor sfinţi şi luminaţi, 
Tradiţie păstrată în Biserica Ortodoxă. 

Posedând aceste cunoştinţe, ei se pregătesc perseverenţi pentru intrarea lor 
în viaţa veşnică şi pentru întâlnirea lor fericită cu Tatăl ceresc. Şi ei îi ajută pe 
fraţii lor, pe tovarăşii lor, ca să se pregătească şi ei. Pentru că Tatăl ceresc nu 
aşteaptă întoarcerea unui copil dintr-un ţinut îndepărtat, ci multe milioane de 
copii. Cine ar putea spune cât de mulţi sunt aceştia? Numărul lor e ca numărul 
stelelor de pe cer, ca nisipul pe ţărmul mării, ca praful pe pământ. Aceasta este 
populaţia norodului ceresc, împărăţia lui Dumnezeu, pe care nici o naţiune nu a 
egalat-o sau nu o va egala. 

Da, şi aceasta este doar o parte din populaţia naţiunii nemuritoare a lui 
Dumnezeu. Cealaltă parte constă din nenumărate cete de îngeri nemateriali. 

Aceasta este credinţa voastră, o, purtători de Hristos, şi credinţa 
strămoşilor voştri luminaţi şi perseverenţi. Fie aceasta şi credinţa copiilor voştri, 
din generaţie în generaţie, până la sfârşitul binecuvântat al călătoriei. Aceasta 
este credinţa ortodoxă mântuitoare, ce nu a fost niciodată ruşinată. Cu adevărat, 
aceasta este credinţa poporului ales, a celor ce poartă icoana lui Dumnezeu în 
sine. In Ziua Judecăţii, când Hristos va judeca cu dreptate, ei vor fi luaţi în 
împărăţia cerească şi vor fi numiţi binecuvântaţi. 

